text:
博煞裂開咗嘅馬蹄要花好耐時間先好得返.佢哋喺慶祝完勝利之後嗰日,就開始重建工作.博煞連一日都唔想停落嚟,而且佢將唔畀其他動物見到自己痛楚視之為一種榮耀.到咗夜晚,佢會私底下向高露嬅承認,其實隻馬蹄真係令佢好困擾.高露嬅搵咗啲草藥返嚟咀嚼磨爛,幫博煞敷隻馬蹄.佢同班哲文都勸博煞唔好咁搏命.「馬嘅肺部唔係鐵打㗎.」高露嬅苦口婆心噉同佢講,但博煞始終都聽唔入耳.佢話,佢只係得返一個真正嘅心願要了結——就係要喺佢退休之前見到風車運作得暢暢順順.
最初,當佢哋草擬動物農莊嘅法律嗰陣,訂定咗馬同豬嘅退休年齡係十二歲,牛係十四歲,狗係九歲,綿羊係七歲,而雞同鴨就係五歲,仲承諾退休之後會有充足嘅養老津貼.到現時為止,其實都冇動物攞過呢筆津貼,但係最近大家越嚟越多討論呢件事.而家果園後面塊草地已經用咗嚟種大麥,所以有傳聞就話佢哋會喺大牧場圍一個角落頭出嚟,留返畀退咗休嘅動物放牧.據説,一隻馬嘅養老律貼一日有成五磅穀物,去到冬天就有十五磅乾草,公眾假期仲多一條甘筍或者一個蘋果.下年夏天,就係博煞十二歲生日喇.
與此同時,呢段日子過得並唔容易.呢個冬天同之前嗰個一樣咁凍,而食物短缺嘅情況甚至更加嚴重.配給畀動物嘅食糧再一次減少,雖然分配畀豬同狗嘅就例外.史叫拿解釋話,照本宣科噉平等配糧,其實反而違反咗動物主義嘅原則.佢話,如果佢想,佢完全可以證明到畀其他動物睇,無論表面上睇係點,佢哋實際上都唔係真係咁缺糧.喺呢一刻,的確,佢哋有需要做一啲糧食嘅重新分配(史叫拿從來都唔會用「減少」而只會用「重新分配」嚟描述呢件事),但同鍾斯嗰時嘅日子比較,情況依然算係改善咗好多.佢拉高把聲,一輪嘴噉用一大堆數字去證明佢哋比起鍾斯嗰時收成嘅燕麥多咗,乾草多咗,大頭菜都多咗,佢哋嘅工作時數比起以前短咗,佢哋飲嘅水比以前質素高咗,佢哋嘅壽命長咗,佢哋啲細路可以平安長大嘅多咗,佢哋廄房入面嘅禾稈草多咗,連畀蚤咬都少咗.一眾動物都聽到深信不疑.講真,鍾斯同佢所代表嘅一切都隨住時間而喺佢哋記憶之中變得越嚟越模糊.佢哋知道當下嘅日子係過得有啲艱苦,而且經常都會飢寒交迫,同埋唔係瞓緊覺嘅時候就多數都係做緊嘢,想停下都冇.但毋庸置疑,日子始終都好過舊時.佢哋好樂於相信呢個係事實.同埋,正如史叫拿話齋,以前佢哋係奴隸,而家佢哋係自由身,呢樣先係最重要吖嘛.
比起之前,而家多咗好多隻動物要養.秋天嘅時候,四隻母豬同時懷胎,一共生咗三十一隻豬仔.呢班豬仔全身都係花斑,而拿破崙係農莊入面唯一一隻野豬,所以要估班豬仔阿爸係邊個一啲都唔難.冇幾耐之後,特別委員會宣布話當佢哋買到磚頭同木材之後,會喺農舍嘅花園度起一間課室.課室起好之前,班豬仔就由拿破崙本人喺農舍嘅廚房入面親自教導.佢哋會留喺花園度做運動,亦唔可以同其他年輕嘅動物一齊玩.亦大概係呢段時間左右,佢哋多咗一條規距,如果一隻豬同另一隻動物喺路上相遇,嗰隻動物就必須企埋一邊讓路.而且所有豬,無論係咩嘢階級,逢星期日都有可以喺尾上面配戴綠色絲帶嘅特權.
農莊呢一年都算係過得唔錯,但就係唔係好夠錢使.佢哋仲要買磚頭,沙同埋石灰返嚟起課室,而且仲要儲定啲錢嚟買風車所需嘅機械.然後仲要買屋入面嘅燈油同蠟燭,拿破崙枱上面嘅方糖(佢禁止其他豬食方糖,話會食肥佢哋),同埋其他諸如工具,鐵釘,細繩,煤炭,鐵線,鐵片同狗餅等等嘅日常瑣碎嘢.佢哋賣咗淨返落嚟嘅一堆乾草同埋部份薯仔,賣蛋嘅合約亦都增加到每星期六百粒.因此,呢年母雞都只係僅僅生得夠雞仔去維持雞嘅數目.十二月先減少過嘅配糧,到咗二月份又要再減多一次;為咗慳返啲油,廄房入面亦都禁止咗點燈.不過,一班豬似乎都仲過得唔錯,事實上佢哋仲發咗少少福.廚房後面有間釀造房,自鍾斯年代就一直荒置咗.二月下旬一個下晝,一陣暖和,濃郁而開胃嘅香氣,突然從釀造房飄到前院,呢種氣味一眾動物都從未聞過.有人話呢啲係煮大麥嘅氣味.動物流晒口水出盡力係噉嗦,想像緊係唔係晚餐有得食大麥糊.不過大麥糊並冇出現,而之後嗰個星期日,佢哋聽到宣布話以後所有嘅大麥都會留返畀一班豬.果園後面塊田而家已經種滿晒大麥.冇幾耐,消息傳出話而家每隻豬每日都會收到一杯啤酒,而拿破崙自己就會收到半桶,每次都係裝喺皇冠德比牌嘅大湯碗度畀佢享用.
如果話生活上都有啲艱難嘅日子,噉起碼大家過得比以前更加有尊嚴.而家有更多嘅歌唱,更多嘅演說,更多嘅巡遊.拿破崙落咗命令,每星期都會舉行一次叫做「自發遊行」嘅活動,目的就係為咗慶祝動物農莊嘅鬥爭同埋勝利.喺指定時間,動物會暫停工作,然後排成軍事隊形,圍住農莊進行步操訓練;豬會帶頭,之後依次序係馬,乳牛,綿羊同埋雞鴨.狗會行喺隊列嘅兩邊,而喺所有動物前面嘅,係拿破崙嘅黑公雞.博煞同高露嬅兩個中間,每次都會掛住一幅綠色嘅旗幟,上面畫咗馬蹄同埋牛角,仲有「拿破崙同志萬歲」嘅標語.遊行之後,會有朗誦詩歌讚頌拿破崙嘅環節,然後史叫拿會發表演説,報告最近食物產量增加咗幾多,耐不耐仲會鳴槍作結.綿羊係自發遊行嘅最大擁護者,一有任何動物投訴(當豬同狗唔喺附近嘅時候,間唔中都會有動物噉做),話個活動嘥時間,或者話天寒地凍企到好攰,綿羊就會不停嗌「四腳好,兩腳壞」去令佢哋收聲.不過普遍嚟講,動物都幾鍾意呢啲慶祝活動.佢哋認為能夠提醒下自己,佢哋先係自己嘅主人,佢哋做嘅嘢都係為自己而做嘅,能夠令佢哋覺得多幾分安慰.於是,有咗呢啲詩歌,巡遊,史叫拿嘅數字,如雷貫耳嘅槍聲,公雞嘅啼聲,旗幟嘅飄揚,佢哋就可以忘記肚裏面嘅空洞.起碼,有陣時可以.
四月,動物農莊宣告成立共和國,所以有需要選出一位總統.候選人只係得一個,就係拿破崙,佢最終獲得所有選票一致支持而勝出.喺同一日,有新一批嘅文件傳出,揭露斯諾波同鍾斯勾結嘅更多細節.原來斯諾波唔只好似大家一直以為噉,只係用計謀嘗試令動物喺牛棚之戰中打敗仗,而係有公然為鍾斯作戰.實情係,佢原來先至係人類大軍嘅領袖,佢衝入戰場嘅時候仲曾經高叫「人類萬歲!」有啲動物到而家仲記得見過斯諾波背脊上面有啲傷痕,呢啲傷痕原來係拿破崙咬出嚟嘅.
仲夏之際,唔見咗幾年嘅烏鴉摩西突然又再喺農莊出現.佢冇乜點變過,依然係唔做嘢,成日淨係得把口吹噓啲乜嘢糖果山.佢有時會企係樹樁上面,拍下拍下佢對黑色嘅翼,然後喋喋不休噉向任何肯聽佢講嘢嘅動物講足幾個鐘.「上面呀,同志,」佢會用嘴指住個天,一面認真噉講:「上面,喺你見到嗰嚿烏雲嘅另一邊——就係糖果山,嗰度係我哋呢啲可憐嘅動物可以永遠唔使勞動嘅快樂國度!」佢甚至乎聲稱自己有次飛得好高嘅時候飛過上去,喺嗰度仲見過有常青嘅三葉草田,樹籬上面仲生滿咗亞麻籽餅同方糖.好多動物對佢講嘅嘢都深信不移.佢哋解釋,而家嘅生活過得又饑餓又疲累,如果喺某個地方有個好啲嘅世界等緊佢哋,唔係正確啲公平啲咩?比較難確定嘅,係豬對摩西嘅態度.佢哋都好鄙視噉宣稱糖果山嘅故仔只係一個大話,但係佢哋又容許佢留喺農莊裏面,仲唔使做嘢,同每日享有一杯仔嘅啤酒.
喺博煞嘅馬蹄好返之後,佢比以前工作得更加勤力.事實上,呢一年所有動物都做到好似隻積噉.除咗農莊入面嘅日常工作,同埋重建風車,仲有三月動工,為年輕豬仔起嘅校舍要完成.有陣時,長時間噉食唔飽個肚真係幾難捱,但博煞從來都冇動搖過.佢講或者做嘅所有嘢,都冇任何跡象會話你知佢已經不復當年勇.唯一唔同嘅,係佢容貌上嘅少少改變.佢嘅皮毛比起以前冇咁光鮮,大脾似乎都縮咗水.其他動物話:「春天嚟嘅時候,博煞就會回復狀態㗎喇.」但春天嚟到,博煞都係冇大隻返.有時喺走上採石場頂嘅路上,當佢用肌肉撐起大石嘅重量,能夠令佢繼續堅持落去嘅,就只有佢無比嘅意志.喺呢啲時候,佢會自己口噏噏:「我會更努力工作.」高露嬅同班哲文再三提醒佢要小心身體,但博煞都係唔聽佢哋講.佢十二歲生日越嚟越近,但佢都冇乜點理到,一心淨係想喺退休之前可以採集多啲石頭返嚟.
某個夏天嘅夜晚,博煞出咗事嘅消息突然喺農莊裏面傳開.佢頭先自己一個出咗去拉石頭落風車度.點知,傳聞果然係真嘅.幾分鐘之後,兩隻白鴿急急腳飛返嚟,向大家報告:「博煞低咗呀!佢打側瞓咗喺地下,企唔返起身!」
農莊裏面大概有一半動物都即刻衝咗上起風車嗰個山坡.博煞瞓咗喺馬車兩條車轅之間,條頸伸到長一長,個頭完全郁都郁唔到.佢眼神空洞,兩邊身出晒汗.從佢口裏面,仲流出一條細細嘅血絲.高露嬅喺佢身邊跪低叫佢:
「博煞!你見點呀?」
「我個肺有啲問題.」博煞用微弱嘅聲線答佢:「唔緊要啦.冇咗我你都可以完成到座風車嘅.我哋都已經收集咗好多石頭返嚟.反正我無論如何都係得返個零月命㗎喇.講樣嘢你知吖,我其實一直都好期待可以退休.其實班哲文年紀都大喇,或者佢哋可以畀佢同我一齊退休,做我個伴啦.」
「我哋要快啲搵幫手,」高露嬅大叫:「快啲啦!搵動物去話畀史叫拿知咩事呀.」
其他動物聽到都即刻跑返入去農舍搵史叫拿,想通知佢呢件事.只有高露嬅留低落嚟;班哲文亦趴咗喺博煞身邊,冇講過半句說話,淨係默默噉用條尾幫佢趕走啲烏蠅.過咗大約三個字之後,史叫拿終於滿面同情同關注噉嚟到.佢話拿破崙同志得知農莊入面其中一個最衷誠嘅勞動者發生咗呢件不幸嘅事,感到最深切嘅悲痛.佢已經安排緊將博煞送去威靈頓嘅醫院治療.動物聽到呢度都有啲周身唔聚財.除咗莫莉同斯諾波,從來冇其他動物曾經離開過個農莊,而且佢哋都唔係好想將佢哋病咗嘅同志交到人類手上.不過,史叫拿好容易就說服到佢哋,話威靈頓嘅獸醫點都比佢哋喺農莊入面更有能力醫好博煞.大約半個鐘頭之後,博煞好返少少,佢好辛苦咁企返起身,然後慢慢趷下趷下行返入佢嘅馬廄.入面,高露嬅同班哲文一早已經幫佢用禾稈草鋪好一張舒舒服服嘅床.
跟住嗰兩日,博煞都留返喺佢嘅馬廄度休息.豬喺浴室入面嘅藥櫃搵到一大樽粉紅色嘅藥,將佢送咗嚟畀博煞,高露嬅就負責一日兩次喺博煞進食之後餵佢食藥.黃昏嘅時候,高露嬅會趴喺博煞嘅馬廄入面同佢傾計,而班哲文就負責幫佢趕烏蠅.博煞話而家噉樣,佢並唔覺得後悔.如果佢好得返嘅話,佢預計應該可以再多三年命,而佢非常期待遲啲可以喺大牧場嘅角落頭度渡過安樂日子.到時將會係佢第一次有時間慢慢學習同增進下知識.佢話,佢會竭盡佢嘅餘生去學寫剩返落嚟嗰六個數字.
班哲文同高露嬅只能夠喺工作時間之後先至得閒嚟陪博煞,而嚟接佢走嘅車輛係喺正午時分到.動物都喺豬嘅監督之下喺蘿蔔田除草,突然見到班哲文一邊向大本營方向奔馳過去,一邊大聲嘶叫,都嚇咗一嚇.佢哋都係第一次見到班哲文咁激動——甚至係第一次見到佢跑得咁快.「快啲,快啲呀!」佢大叫「快啲過嚟!佢哋要帶博煞走喇!」動物唔等豬畀指令,就即刻放低手上嘅工作,衝向大本營.的而且確,喺前院入面有一架由兩隻馬拉住嘅大篷車,車嘅兩邊寫住字,司機位坐咗一個帶住博勒帽,個樣古古惑惑嘅男人.而博煞嘅馬廄已經空寥寥.
動物圍住大篷車,不停噉道別:「再見喇,博煞!再見喇!」
「死蠢!死蠢!」班哲文一邊大叫,一邊圍住佢哋急步跳嚟跳去,用馬蹄敲打地面.「死蠢!你哋睇唔睇到架車側邊寫住咩呀?」
動物聽到都停低,靜咗落嚟.繆維甩甩咳咳噉嘗試讀出上面嘅字,但班哲文推開佢,喺大家嘅一片寂靜下,佢開始讀:
「『艾發.西蒙,威靈頓屠馬夫兼煮膠商,供應皮革,骨粉,狗屋.』你哋仲未明咩意思?佢哋要帶博煞去屠場呀!」
聽到呢度,動物喺恐懼中忍唔住喊出嚟.呢個時候,車上面嘅男人鞭打佢兩匹馬,馬車開始細步駛出前院.所有嘅動物都聲淚俱下噉跟住喺後面.高露嬅喺動物之間逼咗去最前面.跟住,馬車開始越行越快.高露嬅亦都加快腳步,開始跑起上嚟.「博煞!」佢大聲高叫:「博煞!博煞!博煞!」就係呢一刻,博煞似乎聽到出面嘅擾攘,佢嗰幅帶住白色斑帶嘅馬面出現咗喺大蓬車尾嘅窗口仔後面.
「博煞!」高露嬅把聲嗌得好淒厲:「博煞!出嚟呀!快啲出嚟呀!佢哋送緊你去死呀!」
全部動物都一齊大嗌:「出嚟呀,博煞,出嚟呀!」但架車已經越走越快,離佢哋越嚟越遠.大家都唔確定博煞究竟聽唔聽得明高露嬅所講嘅嘢.但冇幾耐之後,佢就從窗口邊消失咗,然後車入面傳嚟乒鈴嘭唥嘅馬蹄敲擊聲,佢嘗試緊踢開道門逃走.有幾次,佢幾乎可以踢散架車咁滯.但係,唉!佢已經筋疲力盡,再過咗一陣,馬蹄敲擊嘅聲音變得越嚟越弱,最後仲消失埋.動物喺絕望之中開始祈求拉車嘅兩隻馬可以停車.「同志,同志!」佢哋呼叫:「唔好送你哋嘅兄弟去死呀!」但係呢兩隻蠢材實在太蠢,完全唔明白究竟發生緊咩事,只係豎起耳仔,加快腳步離開.博煞嘅容貌冇再出現喺窗邊.有動物諗起可以衝去前面閂埋度五桿閘,但係已經太遲喇.下一刻,架車已經穿過咗個閘,迅速消失係路嘅盡頭.之後就冇再見過博煞.
三日之後,據報佢喺威靈頓嘅醫院已經接受咗作為一隻馬可以得到最好嘅照顧,但係最後都過咗身.史叫拿將呢個消息宣布比大家聽.佢話,博煞臨終前嘅最後幾個鐘頭,佢都一直在場守候佢.
「嗰個係我見過最傷感嘅一幕!」史叫拿舉起佢隻蹄,抹去一滴眼淚.「我一直喺佢床邊.到佢臨終前,佢幾乎已經虛弱到講唔到嘢,但佢係我耳仔邊細細聲講,話佢唯一覺得哀傷嘅,係喺風車完成之前就要先走一步.『前進呀,同志!』佢話:『以起義之名前進.動物農莊萬歲!拿破崙同志萬歲!拿破崙一定冇錯.』各位同志,呢幾句就係佢最後留低嘅說話.」
講到呢度,史叫拿突然面色一變.佢靜默咗一陣,兩隻細眼露出懐疑嘅眼神,掃視咗大家一下,然後先至繼續.
佢話佢知道有一個好愚蠢好邪惡嘅傳聞,喺博煞離開之後開始流傳.有一啲動物留意到帶博煞走嗰架車上面寫住「屠馬夫」,仲一口咬定話架車係送佢去屠場.史叫拿話簡直係難以置信,點會有動物可以蠢成噉.佢好嬲噉,一路擺住佢條尾,兩邊跳嚟跳去,一路講.佢哋唔通唔認識我哋敬愛嘅領袖拿破崙同志?個解釋其實好簡單.嗰架車之前曾經由一個屠夫所擁有,但之後個獸醫買咗落嚟,只不過仲未油返走個舊名.就係因為噉先至發生呢個誤會.
動物聽到佢噉講都鬆咗一口氣.當史叫拿繼續詳細描述博煞喺病床上面最後嘅光景,佢所受到嘅悉心照顧,同埋拿破崙諗都唔使諗就決定要用嘅嗰啲昂貴藥物,佢哋最後嘅一絲疑惑都一掃而空.佢哋因為同志逝去而悲傷,都諗到至少佢都係喺安祥快樂之中離開,佢哋嘅心情都有所舒緩.
之後嗰個星期日朝早,拿破崙親自出席咗大會,仲為博煞宣讀咗一篇簡短嘅悼辭.佢話雖然佢哋冇辦法將佢哋同志嘅遺體帶返嚟農莊入面安葬,但佢已經安排咗用農舍花園入面種嘅月桂花做成一個花圈,放咗喺博煞嘅墳墓前面.豬打算幾日之後,將會為博煞舉行一場追悼宴會.拿破崙嘅演辭以博煞最鍾意嘅兩句格言作結:「我會更努力工作」同埋「拿破崙一定冇錯」.佢話,每一隻動物都應該將呢兩句格言收為己用.
喺宴會舉行當日,一架由威靈頓一間雜貨店開過嚟嘅貨運馬車,將一大個木箱運咗入農舍.嗰晚農舍入面傳嚟喧喧鬧鬧嘅歌聲,然後係激烈嘅嗌交聲.最後喺十一點鐘,有一下打爛玻璃嘅巨響.之後嗰日,一直到中午,農舍入面都冇任何動靜,而傳聞就話,豬一定又唔知從咩渠道搵到啲錢返嚟買威士忌飲.


c: text/html

text:
保護牙齒呢個事,真嘅唔容忽視.假如小朋友符合條件仲係最好去做窩溝封閉.
點解要做窩溝封閉?
我哋嘅磨牙上分布着很多窩溝,有嘅窩溝較深唔易清潔,食物和細菌嵌塞進去,容易產生齲齒,呢種齲稱為窩溝齲.而窩溝封閉就係預防窩溝齲最有效嘅辦法.牙醫喺唔損傷牙體組織嘅前提下,將窩溝封閉材料塗布於窩溝點隙,填滿窩溝後進行固化,形成一層屏障覆蓋喺窩溝上.窩溝封閉預防窩溝齲嘅原理係用高分子材料把牙齒嘅窩溝填平,使牙面變得光滑易清潔,一方面,窩溝封閉後,窩溝內原有嘅細菌斷絕了營養嘅來源,逐漸死亡;另一方面外面嘅致齲細菌唔得再進入,從而達到預防窩溝齲嘅目的.
最佳嘅窩溝封閉年齡係?
喺醫學上預防兒童齲齒需要做窩溝封閉三次,窩溝封閉嘅最佳時機為牙齒完全萌出,且未發生齲壞,具體:第一次係三,四歲乳磨牙萌發出時達到咬合平面即適宜作窩溝封閉,第二次係喺六歲第一恆磨牙萌出時;第三次係喺十二歲第二恆磨牙萌出時.
對口腔衛生不良嘅小朋友,雖然年齡較大或者牙齒萌出口腔時間較久,可以考慮放寬窩溝封閉嘅年齡.其實成年人亦可以做窩溝封閉嘅.假如成年人咬合面嘅窩溝比較深,亦都可以做窩溝封閉,但已形成嘅齲齒了就唔使做了,需要去補牙.
小朋友做了窩溝封閉仲會蛀牙嗎?
有嘅家長假亦帶小朋友去做了窩溝封閉,結果發現小朋友仲係有咗蛀牙.唔通係窩溝封閉冇效果?
其實,窩溝封閉只針對性預防窩溝齲,窩溝封閉劑只能保護到佢所覆蓋嘅部分,對於裸露嘅咬合面同冇塗布嘅牙齒鄰面,頰面同脷面,係保護唔到嘅.所以做完封閉後,假如冇配合良好嘅口腔清潔,食物殘渣侵蝕冇封閉劑分布嘅位置,同樣會引發齲齒.
另外,窩溝封閉劑由於要直接接觸食物,時間長咗會有磨耗,假如窩溝較淺或常接觸堅硬食物,封閉劑假亦較容易脫落,呢都係比較正常嘅狀況,所以做完窩溝封閉後,家長一定要記得帶小朋友三個月左右復診一次,讓醫生檢查封閉劑狀態,酌情修補或者重做.
深圳專業醫生提醒:除咗窩溝封閉,常見嘅兒童牙齒保健措施還有塗氟,定期潔牙,定期檢查等等.呢些措施都唔係萬能嘅,讓小朋友養成良好嘅口腔清潔習慣,能夠重視各個階段牙齒嘅保護先係關鍵.

robotstxt: allowed

filter: keep


text:
(一句講哂:兄弟定彼女?)
彼氏作為一個小毒毒,身邊嘅朋友稱唔上好多,感情最好嘅就係一班相識多年嘅兄弟.對於男友嘅所謂兄弟,女人總係有啲戒心,成班麻甩佬圍埋一齊,唔方會有好事發生!
以往彼女對於「兄弟」都幾反感,因為聽返嚟好多故事都係畀兄弟帶壞,例如之前網上流傳一單男友夾埋兄弟瞞住女友們去柬國𨂽邪骨嘅案件咁,兄弟就係會教壞人然後仲要一齊夾口供試圖隱瞞!係咪好可疑先?
而彼氏嘅兄弟幫每個星期都硬係要約出嚟,有時仲見得密過彼氏同彼女!次次食完飯硬係要去飲酒吹水,明明第二朝要返工都唔願返屋企!有無咁多口水㗎?
疑心重嘅彼女終於有一日忍唔住開口問彼氏:「成日同班兄弟密密斟,係咪圍埋一齊講衰嘢!」下一秒準備拎起把刀之際,彼氏竟然乖乖交出電話,「你自己睇喇」.彼女當下呆咗,好認真咁諗究竟彼氏係真係無嘢收收埋埋吖,抑或只係想拋吓彼女.同時彼女已經冧咗,明白到彼氏係會為咗彼女,供出兄弟,即使兄弟之間有女人唔可以知道嘅秘密!
Anyway,彼女無拎到嚟睇,選擇咗相信彼氏.因為後尾班兄弟見又見過,平日講起啲無聊嘢,搞笑嘢,彼氏都會開心 Share 埋比彼女睇~ 信任就係咁樣建立返嚟,彼女都好鍾意呢種感覺,希望彼氏唔係真係拋我㗎啦~
P.S. 咁當然彼氏同班兄弟出去 Happy 都要比證據啦,唔係真係諗住彼女會無條件信佢吖嘛?
彼女
八月三十一日


text:
User:PQ77wd/維基同享刪相門事件
特別聲明:我冇點袒護到自己啲相冇乜問題,更加冇話點樣指責邊啲人嘅言論有乜唔好.
相信大家都睇到嗮喇.喺2018年聖誕節期間一直到2019年5月中旬為止,我喺粵維入面出現咗好得人驚嘅「刪相」事件,情況堪比災難.只不過嗰位Roy17一直喺維基同享猛咁留埋嗮啲「Please refrain calm and collegial」呢啲不當言論,重喺度死纏爛打話「我有198張侵權嘅相」嘅惡意證據嚟猛咁提刪.正因爲Roy17嘅惡意刪除行為,令我一直冇再返去維基同享一帶.正因爲噉嘅事,我有必要公開我自己之前用過啲乜相機同掃描設備.我希望大家各位一定要知道PQ77wd喺維基同享嘅眞實處境同我個人擁有嘅攝影器材歷史,亦希望Roy17唔好亂咁曲解我有相關證據啲嘢,更加唔好學s7w4j9猛咁做埋嗮啲出口傷人嘅嘢.
我幾時踏入維基同享?改
我第一次踏入維基同享嘅時間係2014年4月28號,初期我主要用嘅係WKDx417嘅號搞,只不過當時考慮到中文維基入面,廣州地鐵嘅車站文寫得好簡短,後嚟我借鑒咗港鐵屬下啲車站文寫得幾豐富吓而採取入維基同享發相嘅方式.唔信問下David Wong就知,加上英文維基亦有人知道我好早去咗維基同享,唔信問下Billinghurst.
我最早加入維基時,係唔係用高清相機?改
若果噉諗話我一早有高清相機嘅話,噉就大錯特錯喇.其實我最早加入維基同享嗰時,部手機非常之落後,嗰時我用嘅手機係好普通嘅老爺機,出自NOKIA N96嗰部影(第一次用低清嘅相係惠福路呢篇,查相關歷史記錄就知),而且有啲影相出自長虹小智玲嗰部嘢.嗰兩部手機嘅最高影相分辨率好低,最大去到640×480,好多時影出嚟係352×288像素.後嚟2014年6月1號買咗新嘅智慧電話之後先至改用4K高清嘅相.不過嗰啲舊相我一早喺未買新嘅智慧電話之前一直發到維基同享入面.而且啲管理員一直都當佢係合法形式喺維基入面.我第一次發高清相嘅係出自廣州圓大廈呢篇嘢入面.只不過嗰啲相俾Roy17喺2019年2月嗰時大幅度提刪.Roy17呢點已經可以構成WP:濫用規則所為,加上佢以前喺維基有前科.
點解我嘅舊號,WKDx417會冇咗?改
- 想知多啲:commons:Special:Contributions/WKDx417最上邊嗰堆粉紅底黑字
係噉嘅,我嘅舊號——WKDx417,雖然2016年8月9號重好地地可以登錄,但係跟住嗰個禮拜用咗啱嘅戶口同密碼之後,一直都冇辦法登錄,搞到我連續一個禮拜都發唔到百科.後嚟我申請咗新嘅賬號——而家PQ77wd呢個重寫埋特別聲明(因為喺維基百科嘅襪公仔政策入面,若果戶口被盜,可以申請新嘅戶口,兼喺舊嘅戶口補充返同新嘅戶口關係先至唔會被封,兼舊嘅戶口唔可以出現新嘅編輯記錄),後嚟我重喺維基同享同粵維,孵育場之間補充咗兩個用戶之間嘅關係.呢點咪話我同USER:Wcam傾過(詳細請睇commons:User talk:Wcam/archive/2016#关于最近我的旧账号问题呢頁),連孵育場嘅USER:MF-Warburg都知呢單嘢(詳細請睇incubator:User talk:MF-Warburg/Archive3#My old account WKDx417 had robbed.呢段,我嗰時喺度做緊辭典管理員,唔知點解冇辦法登錄……不過嗰時粵文維基辭典喺孵育場入面,未正式出世).
我發嘅相係唔係限制一樣嘢?改
唔止,我都有時發埋一啲新鮮事物嘅相.因爲我查過維基同享嗰邊唔畀發喺外網出嚟,有版權嘅卡通人物,電視電影節目截圖,CD封面或有版權嘅撈稿.自己影嘅相或版權人死咗半個世紀之後啲相嘅就得.我睇過規定先至將自己影嗰啲冇版權問題嘅相放咗上去.期間有99.9%啲相幾個月到成兩三年喇,一直問題都冇.
刪相風波改
Roy17係乜人?改
經過我查實,Roy17最先踏足粵維係出自meta:Requests for new languages/Wiktionary Cantonese#Arguments against呢單風波.嗰時基本上冇人反對粵文維基辭典嘅決議,點知突然殺出user:Explosivo條友搞事,後嚟Roy17踏足粵維之後俾好多老用家都諸多問題意見.佢自從入咗粵文維基百科後幾乎無惡不作(相關事實我已經喺WP:濫用規則一一寫咗出嚟).
Roy17點解會喺維基同享搞事?改
呢單我想好似崩壞3嘅大媽咆哮Q群事件噉話Roy17本人喇,只不過維基百科政策有話唔畀鬧人就唔喺度寫喇.我喺呢度反映嗰件事嘅詳細經過:
2018年12月25號,有位叫Roy17嘅人搞完粵維之後,又喺維基同享嗰度搞三搞四.最先喺樂峰廣場嗰邊啲文章提出刪相(其中刪走嗰張係有關廣州市第5中學嘅介紹,話有卡通人物響度,實質嗰個卡通人物係自由版權,根本唔係乜卡通片或遊戲,電視主角).隨後我已經專程喺維基同享警告過佢一次,佢就係唔聽,重攞我以前喺2016年8月初被盜號嘅事件嚟做曲解,喺度做埋歪曲性嘅刪圖理由文章做刪圖,重喺我嘅維基同享寫埋嗮啲「Please refrain calm and collegial」呢啲不當言論(至少3次所為,詳細睇commons:User talk:PQ77wd一系列言論,尤其有Roy17留言嗰啲),一睇就知喺度搞搞震.隨後刪咗呢啲之後重未收手,佢居然夠膽死連冇任何版權問題嘅,廣州地鐵西村站嘅站名大字同廣州市第24中學舊時用過啲乜校服相都夠膽刪(睇廣州市第24中學嘅歷史記錄,張相喺2019年2月4號係Roy17佢提刪嘅).其實廣州市第24中學舊時用過啲乜校服,我發嗰張係影相舖畀出嚟,我用掃描儀掃入去.佢居然話係本書出嚟嘅……算咩態度啊!?佢都重唔止噉,重喺廣州市第33中學,荔灣區汾水中學等等一系列中學學校文,及舊時我開啲馬路文都夠膽提出刪啲自由相.尤其係廣德路呢篇,舊時入選咗正圖嘅居然夠膽老虎頭上捉蝨乸!算咩權威性?!噉叫做自由啊?佢重夠膽喺commons:CATEGORY:Females wearing one-piece swimsuits同commons:CATEGORY:Females wearing one-piece swimsuits亂咁提刪我啲相,具體理由唔知,我冇點睇.只不過Roy17呢單大龍鳳涉及面積比較大(尤其佢刪女仔相比較多),對粵維同維基同享產生咗嚴重嘅影響.尤其係5月16號,佢居然無哩頭噉放大絕嚟封我號,你話噉嘅人算唔算逍遙法外?佢究竟係唔係三更半夜都唔瞓覺啊?大家都知喇,維基百科唔係冇王管嘅地方,Roy17喺維基同享嘅所為已經好乞人憎,佢曾經喺WP:刪文討論提刪嘅一大堆記錄都俾一堆人搞佢幾鑊.
2019年9月14號,Roy17又喺維基同享搞搞震,佢居然夠膽將越秀山泳場之前出過啲乜簡介都夠膽刪,真係垃圾都不如.佢噉嘅所為遲早會變衰人.
呼籲改
我喺呢度呼籲各位:而家中國大陸發展得越嚟越強大,加上英國,俄羅斯同部份歐美國家,北韓,伊朗,非洲,委內瑞拉都同中國大陸搞合作,中國大陸只會發展得越嚟越強大.只不過我建議千祈冇學埋美國佬搞貿易保護主義,其實美國唔係樣樣都好.更加唔係日文維基噉一啲版權嘢都冇.只不過雖然中國大陸早期出名多山寨貨,但係近幾年都開始注重咗正版意識,畢竟假貨全球各地邊個國家都有,唔係好似美國噉單方面賴嗮人先至得.馬雲呢點留喺中國大陸開支付寶同阿里巴巴係啱㗎!記得,交流先至有合作,若果玩貿易保護主義即係死路一條.
最後,我重提出Roy17馬上撤銷提刪我喺維基同享入面上傳嘅明顯冇問題啲相嘅亂倫行為.


text:
香港教育
香港教育主要由香港特別行政區政府教育局管理,而家嘅制度上大致分為學前教育,小學教育,中學教育,專上教育,小一至中三屬於九年強迫教育,而家香港提供小一至中六嘅十二年免費教育,除咗私立或直資學校之外,喺官立或政府資助學校進行為期十二年嘅小學同中學教育,都唔使交學費.2016年,時任香港特首梁振英喺2016年施政報告宣告2017/18學年開始推行半日制幼稚園免費教育,預計大約七至八成嘅半日制幼稚園學位將會免費[1].
教育階段[編輯]
學前教育[編輯]
香港嘅學前教育大致可以分為幼兒園同幼稚園兩種.兩種都係私立經營,有啲係商業化集團形運嘅幼稚園集團,亦有由非牟利團體或教會開辦嘅幼稚園.
香港嘅幼兒園同幼稚園本來有唔同嘅服務對象:幼兒園嘅服務對象係未適合進入幼稚園嘅幼童,為家長提供托兒服務;而幼稚園嘅服務對象係3至6歲嘅幼童,畀佢哋喺學校環境裏面學習群體相處,同埋接受最基本嘅教育.幼稚園由教育局管理,而幼兒園就由社會福利署管理.不過而家唔少幼兒園都兼營幼稚園相同嘅業務,令到6歲以下嘅幼童都可以喺幼兒園入面接受教育.
小學教育[編輯]
香港嘅小學主要分為四大種類:官立小學,資助小學,直資小學同私立小學,大部分嘅小學(超過八成)屬於「資助小學」.官立小學同資助小學都係提供免費小學教育,而直資同私立小學係會收學費[2].
而家香港提供六年制嘅小學教育,小一最低入學年齡係嗰個學年嘅9月1號夠五歲八個月[3](12月31號之前要夠六歲),而家大部分小學上堂模式都係全日制,以前學校係半日制分做上晝班,下晝班.官立小學同政府資助小學都提供免費小學教育.五年級終期試同六年級頭兩次考試嘅考試成績,需要呈交教育局,呢三次考試俗稱呈分試,教育局會因應各同學喺呢三次考試嘅成績來决定嗰位同學升中學嘅派位組別,參加統一派位嘅學生,呈分試嘅成績會直接影響升中學嘅派位結果.
中學教育[編輯]
而家香港嘅中學教育以六個年級為主,香港嘅中學大部分初中同高中都喺同一間學校,通常中一至中三叫做初中,中四至中六叫做高中;讀完中三之後或者年滿十五歲就可以選擇繼唔繼續讀,唔讀就出嚟做嘢,或者轉讀其他職業訓練課程;中六下學期尾(三月至五月)參加香港中學文憑考試(DSE)或者香港認可嘅國際公開試,要喺公開試達到指定成績(分數)先至可以升讀大學,如果成績未達到升讀大學嘅要求,可以轉讀其他專上課程,例如毅進文憑,副學士,香港專業教育學院開辦嘅基礎文憑或高級文憑課程.
特殊教育[編輯]
教育局會根據專業人士嘅評估同建議,喺家長嘅同意之下,轉介有較嚴重或多重殘疾嘅學童入讀特殊學校,以便接受加強支援,而其他有特殊教育需要嘅學童就可以入讀普通學校.香港共有60間資助特殊學校(包括一間喺18間公營醫院裏面開設班級嘅醫院學校),為視障,聽障,肢體傷殘,智障,同埋有情緒或者行為問題嘅兒童提供教育服務.呢啲特殊學校接受政府資助並由唔係政府嘅機構營辦.其中有部分學校亦擔當資源中心嘅角色,支援普通學校照顧有特殊教育需要嘅學生.
香港嘅特殊學校一般根據學生嘅特殊需要分為以下六種學校:
- 視障特殊學校
- 聽障特殊學校
- 肢體傷殘特殊學校
- 群育學校(為有適應困難學生而設,一般都係有紀律問題)
- 智障特殊學校(又分為:輕度智障特殊學校,中度智障特殊學校,輕中度智障特殊學校,嚴重智障特殊學校)
- 醫院學校
專上教育[編輯]
香港共有29間院校開辦經本地評審嘅自資副學位,學士學位同銜接學位課程.職業訓練局,香港城市大學,香港理工大學同香港教育大學亦有開辦公帑資助副學位課程.
高等教育[編輯]
香港有20間頒授本地學位嘅高等教育院校,有八間由教資會資助,另外12間由公帑撥款或自資.
由教資會資助嘅院校:
公帑撥款嘅院校:
自資嘅院校:
新來港兒童教育[編輯]
教育局為新來港兒童(包括內地新來港兒童,新來港非華語兒童同回流兒童)提供學位安排服務.學童可喺入讀香港主流學校之前,首先修讀為期6個月嘅全日制啟動課程,呢啲課程協助佢哋適應香港社會同教育制度.至於選擇直接入讀公營學校或直接資助計劃學校嘅新來港學童,教育局會向有關學校提供校本支援計劃津貼,為學童安排支援項目.此外,教育局亦資助非政府機構為學童開辦為期60個鐘頭嘅適應課程,內容包括個人成長,社區適應同基本學習技巧.
資歷架構[編輯]
資歷架構喺2008年正式推行,提供一個高透明度同開放嘅平台以推動終身學習,藉此提升香港勞動人口嘅整體競爭力.資歷架構係一個七級嘅資歷級別制度,用以整理同支持學術,職業專才教育同持續教育界別嘅資歷.資歷架構設有質素保證機制,以鞏固架構嘅公信力.所有獲資歷架構認可嘅資歷都已經通過質素保證.
相關[編輯]
參考[編輯]
註[編輯]
書目[編輯]
- 香港教育統籌局,(2000年),《終身學習‧全人發展》教育統籌委員會教育改革報告書,香港:香港特別行政區教育統籌局.
- 香港教育統籌局,(2001年),《學會學習:課程發展路向》
- 課程發展議會,(2002年),《基礎教育課程指引:各盡所能‧發揮所長(小一至中三)》,香港:香港特別行政區教育署.


text: DOS 1. 先做by topic,後做by year 因為你f4-f5嘅時候通常都未學曬所有topic,所以做by year就冇咩意義.同埋by topic咁操可以幫你逐d逐d咁清concepts,test吓自己係咪真係明自己學/溫咗d咩. 2. 開錯題簿 做pp嘅時候,如果遇到一d難/自己唔識嘅題目,就應該mark/highlight/圈低佢,然後之後就將條題目+答案/需要留意嘅位手寫喺本錯題簿/打落個doc到.咁樣你臨近考試嘅時候就可以極速重溫啦!只要日日都願意付出吓,last min都一樣可以考好個試! 3. 有時要計時做 我個人嘅習慣係通常操by-topic嘅時候唔會計時,而操by-year先會計時呢.之前提到,兩者嘅性質其實好唔同.前者著重清concepts,理解一d你唔清楚嘅野.後者係畀你喺讀完成個課程之後試吓考試嗰種時間緊迫嘅感覺.咁做by-year嘅時候計時就可以訓練吓自己個手速同知道自己時間管理做得好唔好從而作出調整. 4. 參考cut-off 我覺得大家做完成份卷之後可以上DSE00睇下cut-off係點,知道番自己嘅實力究竟係點.當然,嗰個只可以當做參考.同埋,想真正了解自己嘅實力,建議大家做曬大部分年份d卷得出d levels之後再拉個average,睇番自己嘅水平喺邊,然後再調整自己嘅study plan. DON'TS 1. 唔好為操而操 操卷嘅目的係為咗test吓自己同埋熟悉一下DSE模式.如果只係為咗「交功課」,咁就真係浪費咗份pp啦.大家要珍惜每一次操練嘅機會,因為每一次都係學校嘅良機呀! 2. 唔好對完答案就算 對完答案之後並唔係操卷嘅完結😂大家應該理解番點解自己某d題目會錯.係careless,係唔識,係解錯題?如果係唔識,就要睇題解.題解可以上youtube search吓有冇或者買本joint-us嘅solution黎睇(雖然d解釋一般般,但冇頭緒嘅時候參考一下都無妨).


text:
16 FEBRUARY 2015(MON)
小小豬開始放新年假期, 一向愛豬如命嘅大肥豬都趁依個機會, 請多幾日假, 帶我同小小豬去玩.
放假第一個節目就係三口子去唱K, 今次仲係小小豬第一次去唱K呀~
仲以為今日唔係紅色假期人流會少啲, 不過我地諗漏左今日都係學生開始放假, 所以都有好多學生哥嚟唱K, 所以我地都要等大約15分鐘先有房呀!
雖然係要等, 不過小小豬俾接待處嗰部機吸引住(其實我都唔係好知依部機係玩咩呀), 按按下又睇睇下, 咁就過左15分鐘, 我地可以入去玩啦~
一聽到話到我地, 小小豬已經勁心急咁跟住接待姐姐去入房間啦~
估唔到我地只係得三個人, 都安排左一間好大嘅房哦~
一入到房第一時間小小豬就俾啲搖控..選歌電腦吸引住, 兩父子努力研究~
我就當然係揀嘢食啦, 因為我地係唱K LUNCH, 每份LUNCH都係差$60, 咁就可以有得食又可以唱兩個鐘, 都算OK啦~
處理好晒所有事, 就可以開始唱歌啦! 始終今次都係小小豬第一次唱歌, 所以初頭都係有少少唔習慣, 覺得聽到佢自已把聲好似怪怪咁~
首先就陪佢唱幾首先~
過左一陣之後, 聽到自己識唱嘅歌, 就開始投入啦~
原來依家唱K都真係好包羅萬有, 所以小小豬都唱左好多兒歌呀~
哈哈哈...個傻豬仔仲越唱越興奮, 簡直係七情上面呀~
頭半部分就係小小豬SOLO時間, 一見到食物嚟到, 為食豬當然就即放低支咪去食嘢啦, 依個時候就到我唱歌啦!
哈哈哈...嚟唱K, 有咩理由唔唱依首歌呢~
坦白講, 我都有成四年多冇去過唱K, 加上依家啲流行曲都真係唔多識唱, 成個熱唱榜啲歌除左SAMMI嗰幾首之外, 真係冇乜邊首識唱, 所以都係真係唱懷舊歌啦!
快樂時光過得特別快, 唱到興起之時就夠鐘要走, 唔止我好唔捨得走, 小小豬都一樣, 仲問我幾時再嚟唱歌添呀!


text:
嚟緊第二期電子消費券,政府加入咗兩間全新嘅電子支付平台俾市民選擇,亦都即係容許市民重新選擇使用佢哋消費券嘅電子支付平台,呢篇文就同大家睇下新個兩間消費券電子支付平台,睇下邊間較為災難,邊間多伏位,邊間比較正常,比大家參考下應唔應該轉會.
政府就公佈咗第二期電子消費券,加入咗兩間全新嘅電子支付平台,市民可以選擇更改領取消費券嘅電子支付平台,以下為發放第二輪電子消費券嘅儲值支付工具營辦商.
(排名不分先後)
PayMe from HSBC
BoC Pay
支付寶香港
八達通
Tap & Go拍住賞
WeChat Pay HK
如果想轉會去新個兩間,但係又唔太知應該揀邊間,又或者唔熟悉新個兩間嘅電子支付平台,下面同大家詳細講下.
溫馨提示大家,唔好因為啲少少嘅優惠就「轉會」,隨時會令到你嘅消費券冇地方可以用.
兩間新加入嘅電子支付平台,分別為滙豐嘅 PayMe from HSBC 同埋中銀嘅 BoC Pay,呢兩間好似都無咩問題,尤其係PayMe,好多香港人都有,消費券轉會落去好似幾唔錯,但係我提醒大家真係要小心選擇,PayMe 同埋 BoC Pay 暗藏好多伏位.
# PayMe:
介紹下PayMe 先,PayMe 好多人都有,亦都好似有好多「商戶」接受PayMe 付款,但係要留意,使用PayMe 作為你嘅消費券平台,你嘅消費券支付對象係只可以支付給「商業」PayMe 帳戶.好多「商戶」宣稱接受PayMe 付款,其實好多都係使用緊「個人」PayMe 帳戶收款,你如果要使用PayMe 消費券嘅錢去消費呢?就要搵一間用緊「商業」PayMe 帳戶嘅商戶.咁「商業」PayMe 帳戶多唔多?我想講有「商業」PayMe 帳戶嘅商戶,多數同時間會接其他有消費券嘅受電子支付平台,但係有其他電子支付平台嘅商戶,就反而未必有「商業」PayMe 帳戶,選擇PayMe 作為你嘅消費券支付平台?你要真係好小心諗下.
# BoC Pay:
跟住到BoC Pay,我諗好多香港人都冇聽過或者用過.簡單介紹下先,佢嘅支付方式有接受BoC Pay 嘅商戶,接受銀聯二維碼嘅商戶(唔係銀聯卡,唔好搞錯,BoC Pay冇提供銀聯卡號碼俾大家),同埋商業版轉數快qr code.先講下佢嗰個獨家嘅BoC Pay 支付,同PayMe 係一樣要「商戶」戶口,老實講,連PayMe 咁多人用,先叫做得個少量「商戶」有「商業」PayMe 帳戶,BoC Pay 呢個支付方式,你當無都得啦.咁當然,佢有另外兩個個支付方式,叫銀聯二維碼同埋商業版轉數快qr code,本身唔洗啲商戶額外申請都可能會有.不過咁,一直都係消費券支付平台嘅「 Tap & Go拍住賞」,都可以使用銀聯二維碼同埋商業版轉數快qr code,佢哋仲要有mastercard 號碼,銀聯卡號碼(唔係銀聯QR code),咁點解要用BoC Pay 先?Tap & Go拍住賞多咁多渠道去比你消費喎.
所以你應唔應該揀PayMe 或者BoC Pay?
PayMe 唔太建議,真係因為唔多地方可以用,但係都唔少嘅,你想轉去PayMe真係好小心諗下.
至於BoC Pay 係直頭唔好揀,入面有嘅三個嘅付款方式,一個係廢嘅,另外個兩個,「 Tap & Go拍住賞」本身都有,而且用「 Tap & Go拍住賞」仲有更多其他方式付款,點解要揀BoC Pay?用BoC Pay 嘅朋友,我真係祝你好運,希望你用得晒消費券嘅錢啦.


text:
大家都想長生不老,青春常駐,佢哋就係香港凍齡女神嘅代表.今日DailyView網路溫度計根據香港凍齡女星,透過網路大數據做咗個調查,一齊嚟睇吓啦~
DV小教室:香港網路大數據觀測咗近萬個網站頻道(而且不斷增加ing),包括港澳地區的新聞頻道,FB,IG同埋各大討論區,Blog......透過強大嘅網文爬梳觀測,攞到巨大嘅資料樣本數,拎到上億嘅文章及留言訊息,以人工智慧的語意程式做分析.
如果平時有睇開電視唔知佢叫咩名都一定見過佢嘅康華,不過由細睇到大佢都好似一樣樣咁.望落好似30頭,點知原來佢今年已經47歲.94年選港姐雖然20強止步,但就獲得一份藝員合約,一直努力到依家拍左唔少經典劇集.
迷倒唔少觀眾嘅蔡少芬唔經唔覺已經45歲喇!之間佢上內地綜藝節目仲同佢幾個年輕女明星一齊被懲罰要卸妝,結果卸咗妝一樣咁靚,佢皮膚依然好似剝殼雞蛋咁好啊!佢之前受訪就話佢皮膚咁好嘅秘訣係蜂蜜,每朝飲蜂蜜水再將蜂蜜加入mask度敷上臉.
朱茵喺《大話西遊》扮演紫霞仙子完全好似真正仙女下凡咁.而佢之前分享過佢凍齡秘訣係卸妝徹底,注重護膚.而最後一樣都好重要就係—保持心境開朗.想同佢一樣keep住咁靚就跟住做喇!
出道三十幾年嘅邱淑貞拍左無數套膾炙人口嘅作品,唔止個樣保養得好身材都好好!而佢個女都出左名係靚女星二代,佢兩個拍埋一齊仲好似兩姊妹咁,完全睇唔出佢已經年過半百啊!佢就透露過自己保養方法係橄欖油加砂糖去角質,食多啲蠕動腸胃嘅食物同行多啲樓梯.
47歲嘅黎姿一向都保養得宜,公認為凍齡女神.佢前排就喺IG出post話自己已經要戴老花眼鏡,歲月不饒人啊!但張相入面佢個樣同啱啱出道嘅時候根本無分別,完全睇唔出已經生咗三個女啊!
「玉女掌門人」Vivian周慧敏,喺90年代已經被封為純天然嘅氣質女神.佢就表示自己keep到咁好係因為以下幾點:避免曬太陽,著重保濕當然除左皮膚要保養之外,要維持苗條所以每餐只可以食到八成飽咋!女神真唔易做啊!
96年亞姐冠軍,今年45歲嘅陳煒過咗檔之後拍咗唔少精采劇集.加上之前佢素顏直播嘅時候一樣容光煥發.佢之前護膚品廣告嘅時候入面有一句台詞「年齡,Who Cares?」加上佢嘅凍齡外表,絕對有資格講呢句說話啊!
年過50嘅劉嘉玲依然有住凍齡嘅臉蛋,與其話佢天生麗質,不如話佢懂得保養自己.最近就喺內地app入面做左美妝博主成日分享美容心得,公開自己嘅保養程序同平時用開嘅化妝品.不過其實除咗要識護膚,仲要養成運動嘅好習慣!
已經四十幾歲嘅鄭秀文喺舞台上唱得又跳得,開完一場演唱會都依然有活力.喺佢之前post出嘅健身爆汗相可見,佢好似少女咁嘅好膚質,更加有網友話天后唔止係凍齡咁簡單,根本就係逆生長!佢之前仲話「女士們多數都希望逆生長,所以好好保養自己好重要,飲食和運動都必須均衡.」
王菲唔止唱歌好聽,四十幾歲都依然咁靚女!謝霆鋒曾經話過最欣賞王菲身上面稚氣童真的特質和思維,不過王菲唔止有稚氣嘅思想仲有一個帶啲稚氣嘅童顏啊!而佢嘅秘訣係食車厘子補血,保持樂觀同要有充足嘅睡眠.
分析說明:
本研究資料分析時間範圍為2018年6月22日至2019年1月21日,約半年.
網路大數據系統觀測港澳地區上萬個網站頻道,包括新聞頻道,Facebook,Instagram,Twitter及各大討論區,部落格等,針對討論『香港凍齡女藝人 』相關文本進行分析,並根據網友就該議題之討論,作為本分析依據.
DailyView曰:
我都好想凍齡啊!🙈


text:
小弟一向自認係超鐘意睇波,當然我講嘅係足球啦!仲記得讀大學個時,一有啲咩大賽,例如:世界盃,歐洲國家盃,朋友之間嘅話題肯定只有一個:「今晚去邊個屋企睇波先?」無計,當年睇波唯有靠收費電視,又或者要成班 friend 去 K 房睇.但去到今時今日智能裝置盛行嘅日子,有一部平板,再加個 4G 網絡,就邊度都睇到波啦!
免費電視任你睇
最近某間免費電視台就透過三個高清數碼電視台,加上手機 / 平板 Apps 直播喺巴西舉行緊嘅洲際國家盃,一眾熱愛足球嘅球迷,又可以係各歐洲聯賽賽季結束後繼續捱夜,欣賞自己心愛球員同埋國家隊嘅精彩演出.事實上,今次播洲際國家盃,係免費電視台可以睇哂所有場數,甚至下年暑假播巴西世界盃,都可以係免費電視台睇到成 22 場(以往由於俾其他收費電視台 bid 咗,所以係免費電視台最多都係睇到 4 場).就算唔係電視旁邊,都可以透過 Apps 或者上網睇到直播,雖然唔係睇到哂,但都叫做進步咗好多.加上而家各台嘅 4G 網絡覆蓋又已經算好好,對於「波痴」嘅小編來講,真係好方便!
Apps 無高清真落後
不過進步還進步,係廿一世紀嘅「smart」年代,小編仍然有一樣嘢好不滿嘅,就係點解我開電視,就睇到高清到爆嘅球賽,但係一落到手機,平板,就只係俾「低清」版本俾我?事實係技術上,以今時今日嘅 4G 網絡速度,點解我拿住好「smart」嘅手機同埋平板,就要「硬食」低清質素嘅畫面?當然有人會話:「唓!網絡商而家好多都唔俾真正嘅無限數據服務俾你,俾你睇到高清球賽,咪又係盞你嘅數據用量快啲用完,最後咪又係俾人限速或者限量用,無謂啦!」
嗱嗱嗱,一件事還一件事!網絡商慢慢唔俾無限數據上網服務俾我哋用係一回事,但你唔俾我用 Wi-Fi 係無電視嘅房入面,瞓係床度睇波架?就算要用 4G 網絡係街度睇,我諗都唔係個個人都會場場都係街度睇掛!我覺得有個選擇,我呢一刻唔用都好,但有日我想用個時,起碼有多個選擇.而家要係手機,平板喺街度睇高清足球,搞到我要買某一個指定品牌嘅手機先至可以做到,而我無用個個品牌嘅手機,我就唯有忍受低清足球比賽,我覺得好唔公平囉!
時刻監察用量就得
其實有人話用 4G 流量好快用完,我覺得只要大家時刻睇住自己用左幾多,自然就住來用就可以.最簡單嘅方法,就係可以用 Android 手機入面嘅「數據使用」功能,睇住呢個月用咗幾多用量.當然,如果大家覺得咁睇法唔夠準確,又或者你喺用緊 iPhone,iPad 或者其他 OS 嘅手機,不妨喺 download 軟件嘅商店度搵搵自己網絡商嘅 apps,download 落來,時刻 check 住自己用咗幾多 data,咁就唔洗擔心用 4G 睇波用爆 data 啦!


text:
「階段」
究竟郭大少返學係點嘅呢?今個月係人生第一次去家長會,其實都估到一二,不過見到佢係學校好開心就已經足夠.雖然香港嘅教育真係幾變態,因為佢始終都係一個兩歲人仔,見到佢一日一日長大就得啦!不過兩歲嘅人仔真係茶煲,經常性同你唱反調,又堅持樣樣嘢都要自己做,唔啱心水又發脾氣,但係又真係正常,因為每個小朋友都會經歷呢個階段,只係我哋真係俾佢激死!
「消防」
又一個月,今個月同郭大少做咗好多嘢!而佢最開心嘅就應該係去咗佢最鍾意嘅消防局睇消防車同消防員.而家每次經過消防局都問消防車同消防員係邊,一有消防車經過就勁興奮.問佢大個咗之後想做乜,佢會同你講做消防員.唔通個個小朋友細個都會幻想自己大個做消防員?其實細個我都有諗過而每次校車經過消防局都會睇下見唔見到消防員訓練.唔通遺傳咗?
「記錄」
今個月真係去咗好多地方,當然唔少得佢最鍾意嘅迪士尼啦,英國文化節,消防局開放日,食聖誕大餐,等等.最好笑嘅係郭大少係度扮聖誕老人講:「呵呵呵,Merry Christmas!」因為屋企有本關於聖誕節嘅書,真係俾佢笑死!最勁嘅就係我哋去友邦歐陸嘉年華,佢自己贏咗隻公仔返嚟,仲要係佢最鐘意嘅 Peppa Pig!而家啲小朋友真係好開心!
Also published on Medium.


text:
密碼雜湊函數
密碼雜湊函數(粵拼:mat6 maa3 zaap6 cau3 haam4 sou3,英文:Cryptographic hash function)喺密碼學入面係種有保密性質嘅雜湊函數,可以用來驗證身份或者檢查重要信息有無俾人篡改.佢嘅輸入係一條無定長短嘅字串(通常叫做消息),輸出係一個固定位數嘅數(叫做雜湊值).密碼雜湊函數嘅輸出經常用十六進制寫成有固定長度嘅字串,呢種字串會叫做信息摘要(message digest)或者數碼指模(digital fingerprint).
密碼雜湊函數有下面性質,
- 由消息好容易計出雜湊值;
- 由雜湊值倒推返消息嘅一般算法需要大量計算資源以至於實際上無可能做到;
- 想將個消息改少少,又想雜湊值唔變,現實上無可能;
- 想搵到兩個唔同嘅消息對應同一個雜湊值,現實上無可能.
爾一系列性質(單向性,one-way)保證密碼雜湊函數對基本嘅密碼學攻擊有好嘅抗性,可以用來做好基本嘅資訊保安工夫,喺現代信息社會有非常廣泛嘅應用.密碼雜湊函數亦係密碼學入面單向函數嘅經典例子.
同一般嘅雜湊函數一樣,密碼雜湊函數亦可以用來做信息索引.
應用改
驗證信息或者文件無俾人篡改改
例如,有個網站提供個文件俾人下載,有人通過唔安全嘅網絡環境下載咗個文件,想保證個文件傳輸過程中無俾人喐過,噉佢就可以自己計一下個文件嘅數碼指模,然之後同個網站上面寫出來個數碼指模比較一下,如果一樣,就可以放心噉用下載咗嘅文件喇.為咗保證網站道睇到嘅數碼指模本身係信得過,需要有一個加密嘅網絡連接,例如HTTPS.依個過程係密碼學入面信任鏈(chain of trust)嘅一個例子.由於數碼指模係一個好短嘅字串(無論個文件本身幾大,數碼指模都係一行寫得嗮),兼且計起身好快,所以同比較文件內容本身相比,比較數碼指模會有效率好多.
就算唔涉及信息安全,比如話喺部電腦道複製一個好大嘅文件,想知道複製過程中有無出錯,都可以直接比較一下兩個文件嘅數碼指模.
儲低同驗證密碼改
今時今日用電子產品幾乎道道都離唔開密碼.操作系統同各種網站就需要儲低密碼.將密碼用明文形式儲落個文件道係好唔安全,因為衹要有人攞到個文件啲密碼就通嗮天.但係如果將密碼計出來個數碼指模存低就唔同,就算俾人攞到個文件,都唔會知道原本嘅密碼係乜.另一方面,需要驗證密碼嘅時候,只要計一次輸入嘅密碼嘅數碼指模,再將計出來嘅數碼指模同先前儲低嘅數碼指模比較,就可以知道個密碼啱唔啱.
當然,噉樣做重係唔夠安全,因為黑客手上通常會有一份常用密碼表,如果衹係將密碼本身嘅數碼指模儲低,黑客就可以好容易將手上嗰份常用密碼表嘅數碼指模全部計出來,然之後同攞到個文件裏面嘅數碼指模比較一下,就可以破解大部分密碼.由於而今安全性得到認可嘅密碼雜湊函數總共先得幾種,所以計嗮常用密碼表入面各個密碼嘅各種數碼指模亦唔係難,之後黑客就可以攞住呢份表行遍天下.類似嘅方法重有彩虹表攻擊.
鑑於上面講到嘅呢個問題,好多密碼管理系統都唔係直接將密碼嘅數碼指模儲低,而係會將密碼本身修改之後(最簡單嘅方法係喺密碼前面或者後面加一個隨機生成嘅字串,嗰個字串叫做salt),再將修改密碼嘅算法同埋修改之後嘅密碼嘅數碼指模一齊儲低落文件道.由於修改密碼嘅方法本身可以係千變萬化,所以黑客係無可能事先儲低嗮常用密碼表入面啲密碼經過唔同嘅修改之後嘅數據指模會係怎然之後揸住份表去一個一個對,所以就算俾黑客攞到個文件,佢都需要相當長時間先可以破解出入面儲低嘅常用密碼表入面嘅密碼,至於其它密碼,現實上無可能破到.
零信息證明(Zero-knowledge proof)改
有個密碼學入面嘅經典例子.阿甲出咗條難題,話佢自己知道答案,想考下阿乙.阿乙有興趣,但係佢覺得條題目太難,阿甲無可能知道答案.阿甲要向阿乙證明佢當時的確知道答案,但又唔想直接將個答案講出來,於是佢將答案嘅數碼指模講畀阿乙聽.阿乙記低咗,返去做咗一輪,計到個答案,之後佢自己計一次個數碼指模,同之前阿甲畀佢嗰個對比一下,就知道阿甲當時有無講大話.呢個過程就係零信息證明.因為阿甲既證明到自己講真話,又無洩漏到問題個答案或者任何有助於推出個答案嘅具體知識.
工作驗證系統 (Proof of work)改
工作驗證系統係種用來證明某個人的確用咗一定嘅時間去解決某一個一定難度問題嘅系統.佢可以用來防止分散式阻斷服務攻擊.
分散式阻斷服務攻擊係種短時間內向服務器發送大量請求導致服務器癱瘓嘅攻擊.工作驗證系統要求客戶端發送請求之前要先解決由服務器所出嘅一條問題,一般嘅電腦可以喺好短時間內解決呢條問題,即係話用戶唔會留意到解題造成嘅延遲,但係同時個問題大幅提高咗客戶端發請求嘅時間成本,令到客戶端無可能喺短時間內發出大量有效請求.
工作驗證系統亦可以用來對付垃圾郵件.例如,無工作驗證系統,一個惡意用戶可以喺瞬間發出一百萬份垃圾郵件.而工作驗證系統要求每個人發郵件之前先用部電腦來解決一個用時係 0.001 秒嘅問題.噉做嘅話一般用戶發郵件唔會有乜影響,但係個惡意用戶如果想再發出一百萬份垃圾郵件就需要一千秒嘅時間.
密碼雜湊函數喺工作驗證系統裡面可以用來出題.以Bitcoin所用嘅工作驗證系統為例,佢會要求用戶搵到一個消息嘅數碼指模頭幾位全部都係零,兼且人哋經已搵過嘅消息唔可以再用.目前來講,要解決呢個問題衹能夠一個個消息去撞,直到撞到為止,噉就需要一定時間.上面呢個過程就係Bitcoin裡面所謂嘅「挖礦」.挖礦所需要嘅平均時間係可以預計嘅,於是Bitcoin產生嘅速度亦都可以預計,噉樣Bitcoin就唔會因為瞬間產生出太多而大幅貶值.
信息索引改
同一般雜湊函數一樣,密碼雜湊函數可以用來做信息索引.
例如,版本管理系統經常會用到密碼雜湊函數來做信息索引.系統入面嘅每一個用戶,每一個文件,每一次修改,文件喺唔同時間嘅每一個版本,都會有自己嘅數碼指模.任何人只要攞一個數碼指模畀個系統,唔需要任何其它信息,個系統衹要查表,就可以馬上知道佢係講緊一個用戶,一個文件定係其它.將密碼雜湊函數用來做索引重可以用來保證系統入面嘅內容無辦法偽造.比如想偽造某一個文件嘅修改日期係做唔到,因為產生文件數碼指模嗰陣,密碼雜湊函數嘅輸入經已有齊嗮文作者,修改日期等等信息.
密碼雜湊函數甚至重可以保證文件嘅歷史無俾人篡改.比如一個文件有一百個歷史版本,每一次修改都有唔同作者.有人睇某個作者唔順眼,想喺歷史記錄道整走嗮佢做過嘅修改.如果個版本管理系統無設計成防止歷史被篡改,佢衹要喺個數據庫道刪走嗰幾個版本嘅數碼指模就搞掂.但係如果個版本管理系統喺產生每一個版本嘅數據指模嗰陣,都將上一個版本嘅數據指模放落密碼雜湊函數嘅輸入道,噉就無可能淨係刪走幾個版本而唔改變爾啲版本之後嘅所有版本嘅數據指模喇.
種類改
參考改
- 爾篇文部分內容由英文維基百科文章Cryptographic hash function(版本662781013)攞料,並以創意共享之下,署名兼共享版權嘅3.0版本協議授權使用.原文作者請睇嗰版歷史.
- 爾篇文部分內容由英文維基百科文章Comparison of cryptographic hash functions(版本639564314)攞料,並以創意共享之下,署名兼共享版權嘅3.0版本協議授權使用.原文作者請睇嗰版歷史.


text:
呢輪反反覆覆咁病,病左一輪,好少少又再病,跟住又好d咁,成個月都做藥煲,食西藥食到皮膚都差哂.
上面果堆藥,食足十幾日,想唔皮膚差都難啦,真係搞到我又乾又燥,面色慘白,皮膚暗啞,真係照見到自己都唔開胃囉!
搞到咁,真係勁用保濕,敷咩mask都無用,點好?
今次幫到我0既係佢,IPSA Metabolizer,BA 幫我揀專for 敏感肌用0既S2 畀我,佢話我毛孔都幼細,但皮膚就有少乾,冬天用d潤d會好d,我仲跟手買埋佢個cleansing mask呢!
BA 仲畀左S1 同濕粉sample 畀我試呢!
好潔白0既樽身,我鍾意呢!
呢隻Metabolizer 質地比較稀,感覺上似係toner 0既lotion,呢隻2號係比較潤0既,我相信如果only 用手搽會好lup,依家用化妝棉就剛剛好,雖然都要畀d時間佢去吸收,但吸收完就唔會再覺得lup喇!不過夏天我一定會轉用1號,再清爽d嘛!
官方資料話呢個產品可以幫助細胞代謝循環,提升肌膚「自我更生能力」,講到好堅咁呢!仲要係IPSA皇牌,我無用過佢0既skincare,真係要認真試試!
適逢我皮膚咁差,呢個時間試就見真章啦!
到今日為止,都用左十幾日,每次都係爽膚水後就用佢,眼都用埋,其他skincare 都停哂,mask都無用,因為覺得咁先可以試得真嘛!
呢段日子仍然係無停過食西藥,但皮膚無因為咁變差左,相反,之前西藥引起0既乾燥同暗粒都改善左呢!
我諗呢個配方都夾到我,用左皮膚真係有光澤左,毛孔進一步變得幼細,暗粒都退左唔少,不過我最concern 都係出油同暗瘡問題,我用好多產品都會,好彩係雖然呢款metabolizer都算潤,但用左都無乜出多油,亦無爆瘡情況,可見佢潤得黎無over左.
另外一樣抵讚0既係,可能呢個配方轉for 敏感肌,感覺真係好溫和,連眼都無覺得0拿,用左咁多都無敏感無紅呢!
最後就係價錢,唔駛四百蚊有成二百幾ml,每次只係兩泵就夠全面同頸,真係好抵用囉!
有左佢之後,令我再一次回歸Less is more 呢個信念啦!
今次IPSA仲畀左一袋由產品空樽回收再做而成0既玻璃珠畀我地,等我地以環保為題去設計樽身,真係好多珠珠呀!
坦白講,我真係無咩設計天份,又係手殘人,加上呢排勁忙又病到無哂心機,真係唔太想搞呢個設計,同埋個樽本身其實都好靚,夠哂pure,加太多野好似仲over 左咁,種種原因令我r爆頭都諗唔到點搞好.
最終,除左愛,我真係咩都諗唔到,所以就好簡單以愛為主,整左d心心圖案囉!
行都要講句:大家真係要愛護地球,珍惜依家擁有0既0野呀!


text:
「拍片」
今時今日拍片好正常,而且乜嘢題材都有,因為實在太過方便,隨便拎部手機出嚟就可以.而每個人都可以成為網絡上嘅 KOL(Key Opinion Leader),只不過係邊一方面嘅 KOL 而已.當然有啲係為興趣,有啲就希望知名度高咗就可以有收入.不過網上嘅片真係越嚟越多,要搵有質素嘅亦都唔易.有時有啲真係幾好笑同好有用,有啲亦都無無聊聊,無聊到你睇晒完都唔明點解自己浪費咗十分鐘.
「跑車」
近日最多人討論嘅一定唔係肺炎,而係一條片講乜嘢係跑車!當然我都有睇,不過睇咗一陣真係頂唔順,因為真係笑咗!當然唔知有幾多人睇完都會得啖笑.而今日亦都有人拍咗另外一條惡搞片去笑嗰個人.不過最多人今日做嘅就係影自己架車,然後再睇下付唔付合一架跑車嘅定義.今時今日拍片放上網真係要好小心,因為你隨時變咗做公眾人物都唔知.
「定義」
咁乜嘢係一架跑車?唔諗唔同人有唔同定義,最起碼大家都會認同的士係「紅色的跑車」.好啦講返跑車嘅新定義就係有五大條件!首先係需要配備硬頂開蓬,然後死氣喉要有聲,車身要夠低同闊,座位方面就係趕絕外母型嘅兩座位,而最後就係內籠要新淨!相信如果大家無睇過條片嘅,真係可以去睇下,然後笑一笑!如果你有車嘅話,可以睇下自己架車付唔付合跑車嘅定義!


text:
-
فارسی嘅發音發音人 Farzadim (男,來自伊朗) 男,來自伊朗發音人 Farzadim
User information
Follow
2票 好 毋好
添加到喜愛嘅發音裡肚
下載報告
-
فارسی嘅發音發音人 m_asadi (女,來自伊朗) 女,來自伊朗發音人 m_asadi
User information
Follow
1票 好 毋好
添加到喜愛嘅發音裡肚
下載報告
-
فارسی嘅發音發音人 m1389 (男,來自伊朗) 男,來自伊朗發音人 m1389
User information
Follow
1票 好 毋好
添加到喜愛嘅發音裡肚
下載報告
-
فارسی嘅發音發音人 tanzad (男,來自伊朗) 男,來自伊朗發音人 tanzad
User information
Follow
0票 好 毋好
添加到喜愛嘅發音裡肚
下載報告
-
فارسی嘅發音發音人 niloofar206 (女,來自伊朗) 女,來自伊朗發音人 niloofar206
User information
Follow
0票 好 毋好
添加到喜愛嘅發音裡肚
下載報告
-
فارسی嘅發音發音人 hamid67 (男,來自伊朗) 男,來自伊朗發音人 hamid67
User information
Follow
-1票 好 毋好
添加到喜愛嘅發音裡肚
下載報告


text:
我曾經講過我好怕做親子習作,但凡事總有例外.
阿囡學校有一個科目,份份功課都要「親子」- 即係要家長一齊做,但我不單唔抗拒,甚至係「有少少鐘意左佢」.
邊科咁犀利?
呢一科叫做「天倫教室」,係學校既「家庭生活教育」課程.呢科我覺得有少少似我地細個讀既社會加健教科,不過佢地教小朋友唔淨止以個人角度,而係點樣以家庭既角度去睇自我同埋個社會.
成個課程由小一教到中學畢業 (十一年),課程會教呢五大範疇:人際關係,家庭資源管理,家庭透視,心性教育同埋個人成長和發展.
例如啱啱開學既時候,呢科既主題叫做「請你跟我做朋友」.顧名思義,呢一課鼓勵學生去到新環境主動認識新朋友;堂上設計左個活動俾同學互相認識之後,返屋企份功課就係叫小朋友介紹返係堂上認識左既同學俾家長聽:
我幾鐘意睇阿囡呢科啲功課,因為平時同阿囡check功課係一個找錯處既遊戲,著眼點係佢有無錯同有無發夢;天倫教室既功課相反唔會有對錯,而係著重於反映小朋友對人對事既想法.睇住呢份功課,反而係俾左一個好好既機會我了解多啲阿囡既內心世界.
例如下學期有個主題叫做「多元優點逐個捉」.呢一課俾小朋友發掘自己既優點,學識欣賞自己.份功課列出好多種唔同既優點(例如外貌上,能力上),俾小朋友剔:
一路睇一路發現原來阿囡對自己係幾有自信:基本上全部優點都剔晒.
去到工作紙最尾有一part叫做「我的反思」,其中一條題目問阿囡「完成以上活動,你覺得自己…?」.
唔睇都唔會估到阿囡會覺得自己寫字進步左,因為佢寫「我寫字進步左」呢幾隻字本身已經寫得幾肉酸.
不過無論阿囡寫啲咩份功課做成點,老師總係會係份功課度俾好多鼓勵佢既語句:一時會叫佢俾心機加油,一時會讚佢,肯定佢所寫既內容.再加埋每一份功課都必然要家長寫既「愛的回應」,令我每次返睇返呢一科啲工作紙都覺得好暖心好溫馨,成個人啲正能量出返晒黎一樣.
當然,呢科既功課仲有另一個成功因素:家長寫果part真係豐儉由人..起碼做起黎無咁大壓力嘛.


text:
Day 18 務川
旭哥今朝好早就過咗嚟我住嘅旅館,帶我去食早餐,佢揸部電單車,我踩單車喺後面跟住. 我唔知呢個叫咩粉,但有啲似桂林米粉
除咗請我食早餐之外,旭哥仲買咗支脈動畀我係路上飲,同送我一段路先走. 雖然大家萍水相逢,但係佢就不求回報咁去招待我.由香港一路踩 到而家, 真係從未遇過好似旭哥對我咁好, 其實真係好感動
最後佢再三叮囑我要好好注意安全,同埋要食多啲嘢補充能量,有咩問題或者困難就打畀佢
如果中國多啲好似旭哥咁嘅人,相信會好美好
「不要說感謝的話,要什遇到需要幫助的人,在能力範圍內就幫助他們,但是一定要保護好自己.」
分別咗之後我就一路沿住省道踩, 路況十分之好
我經過見到有賣嘢食嘅,就諗住買定啲饅頭 做乾糧, 點知佢話冇得餅, 叫乜鬼嘢土家族醬香餅, 咁唯有試下
我在踩咗一陣,見到路上好多檔賣西瓜仔,生果 不時不食,我忍唔住買咗個嚟食, 五蚊雞
由於唔使再對住條爛路嘅心情特別舒暢, 但係 我開心得太早, 係中午嘅時候突然好肚痛, 我都唔知係啲餅嘅問題定係西瓜嘅問題, 我二話不說就掉咗食淨少少嘅餅
其實踩車真係最怕係頭暈身㷫屙嘔肚痛, 基本上我係keep住一陣陣痛, 我即刻停低佢個位坐 同埋食咗啲正露丸
大概耽誤咗個零鐘開始正常返可以踩單車
我都幾鍾意呢個品牌嘅連鎖酒店, 價錢唔算貴 但係整體質素幾好,架車又可以推上房
踩過嚟嘅時候見到附近好似都冇乜特別嘢食, 所以我都係嗌美團外賣算, 嗌咗啲飯同埋啲補給品
送到上嚟我先知道原來咁鬼大盒, 有30包獨立包裝, 每包有三塊, 我諗慳啲食應該可以食到去西藏
食完飯批咗芒果,正
難得開推車上房,咁梗係順手洗下架車, 洗完靚仔曬
今日間房包自助早餐, 聽朝早啲落去食先


text:
家有一老,如有一寶,唔好以為長者年紀大就會同時代脫節,其實好多長者都識得運用資訊科技,咁如果係一啲患有腦退化嘅老友記又點算好呢?香港科技大學計算機科學及工程學系教授陳雙幸,早前喺一個網上論壇分享,佢同社福機構合作設計嘅一個系統,長者只要佩帶一個恍如硬幣大小嘅裝置,任何人都可以透過下載嘅軟件,接收裝置嘅信號繼而上載系統,老友記一旦走失咗,都可以搵到佢所身處嘅位置.
陳雙幸又話,呢個系統亦可以喺交通燈,交通工具或者街上嘅店舖安裝感應器,就可以更有效咁搵到蕩失路嘅長者.針對新冠肺炎疫情,陳雙幸話研發另一種小巧嘅穿戴式裝置,透過智能手機,就可以分析長者當日外出嘅各個地點,有冇確診者涉足其中,從而提醒大家要做好風險管理.
同場嘅香港科學園公司行政總裁黃克強,就話科技應用為長者服務帶嚟前所未見嘅突破,令溝通過程變得更方便快捷,例如「遙距醫療」為長者提供遙距診症,「智能健康監測及訓練」則幫助長者,社福機構或照顧者,利用科技自行或者遙距監測長者健康狀況;「智能機械人」更可協助住喺院舍嘅長者致電親友進行視像通話,機械人亦都會同長者對話,提供生活資訊.
安老事務委員會主席林正財話香港人口老化係事實,不過唔少長者較年輕人更懂得掌握科技,使用電腦同智能手機都相當嫻熟.然而喺資訊爆炸嘅時代,長者點樣喺海量嘅訊息當中,搵到正確同有用嘅訊息,就係另一回事啦.所以佢希望各方專家能夠喺呢方面動吓腦筋,如何喺資訊流通嘅當下,去幫助長者分辨訊息以應付生活所需.
卓妮


text:
楔子 《入夢者》
是咁的,我嘅職業係幫人瞓覺.
如果你想自己多啲時間用,可以搵我.
啲人成日話:「嗱,時間就大家都得咁多㗎喇,點解佢做到你做唔到先?」
但係依個講法,係錯㗎,仲要大錯特錯.
視乎需要,一個正常人每日會瞓八至十個鐘頭,即係剩低十四至十六個鐘頭係清醒可以做嘢嘅.
如果一個人可以唔使瞓覺,咁相對地就多咗八粒鐘可以用,而我嘅能力呢,就係幫想多啲時間用嘅人瞓埋佢嗰份.
雖然我嘅能力有距離限制,但只要建立好契約,我就可以幫你瞓覺.
喺我瞓緊嘅時間入面,你就唔會瞓著,仲會keep住精神飽滿㖭!
不過多咗時間,你會點用,就見仁見智.
我就遇過客人搵我瞓覺,話要多八個鐘溫考試,結果都係考到一鑊粥.
我問佢用啲時間嚟做乜,佢嘅答案係食零食呀,煲劇呀,碌fb同ig呀,屙屎沖涼同捽腳趾.
多咗嘅時間唔用嚟做正經嘢,畀幾多時間你都無用.
喺幫客人瞓覺嗰陣,我就會以清醒狀態進入佢哋嘅夢境.
夢境就係潛意識嘅世界.表意識同潛意識會互相影響,所以客人喺現實中嘅經歷有時會喺夢境之中反射出嚟.
「請問你近期有無睇過恐怖片呢?」我最驚就係遇到睇過恐怖片嘅客人.
因為佢哋好容易發噩夢.客人一發噩夢,我就會喺夢入面被貞子異形德州電鋸殺人狂同恐懼鬥室高海寧追到天荒地老……
面前嘅客人叫阿俊,佢認真咁思索緊自己有無睇恐怖片.
雖然我好想講「俊?邊L度俊呀?睇過~」依句經典對白,但佢係客人,我無理由趕客啫.
由於我唔可以幫太遠嘅客人瞓覺,一定要喺佢哋附近先用到能力,所以好多時會上客人屋企瞓梳化.
不過阿俊唔係自己一個住,所以我哋唯有喺廿四小時老麥見面.
點解我會特登拎依個叫阿俊嘅客人出嚟講呢?
因為佢令我大開眼界.
—待續–


text:
諗起自己做學生嘅日子,每日一大早起身,食完早餐後搭車返學校,然後開始第一堂課,然後一日,中文,英文,數學,通識⋯⋯⋯通通包辦.中間嘅lunch time,全班鬧哄哄咁傾下遊戲,電視劇⋯等生活瑣事,仲有放學之後同學仔約出去玩嘅快樂回憶……
諗到呢度,真係笑出嚟.懷念果段快樂嘅學習過程,仲有當年天真無邪嘅自己.同時,好多嘅感謝湧上心頭,感謝上天,俾自己可以擁有一段咁美好嘅時光.
要講咩最適合當俾學生嘅學校禮物,當然係可以夠留低深刻印象嘅禮物啦!咁樣嶵就要由自己做學生嘅記憶諗起啦!一方面要具有紀念價值,一方面少不免實用性功能.仔細一諗,最適合不過嘅,就係學生不離手嘅日用品—文具!
例如,仲記得當年堆積如山,而且雜亂無章嘅考卷同notes嘛?呢一點,講真,由以前到宜家都沒變過.亂成一團,根本唔想去整理,更唔好話攞嚟複習啦.然而,如果可以有自己鐘意嘅造型萬字夾,或者就會願意好好整理分類,然後用呢d萬字夾好好嘅夾住,唔只整齊好多,睇著呢d exam paper用可愛造型嘅萬字夾夾著,心情都會好d添!
包括上述嘅萬字夾,仲有各式各樣自訂設計嘅創意小物.融合文具嘅功能,就可以成為最適合送俾學生嘅學校禮物!自訂服務,可以因應當時流行嘅趨勢進行設計.對學生嚟講,每日面對嘅課本講義,test paper,如果可以有一d充滿創意嘅點綴,就可以有唔一樣嘅感受,壓力會減輕好多,可能仲會就咁就激起努力學習嘅鬥志添!
一份咁別具心思嘅創意小物,平衡學生學習嘅壓力,送俾學生絕對係再適合不過喇!


text:
坐月期間完全出唔到街,就算你比我出我都唔想出.所以可以送貨嘅係好緊要嘅,然後就去HKTVmall買.
生完BB一闊三大,又或者響carousell買二手嘅野.
即棄潔面巾
本身都唔會用開啲咁樣嘅嘢,覺得好唔環保.後來再諗一諗,生仔呢件事,本身就係唔環保.
買咗一卷都係諗住響醫院嘅時候,方便試用.坐月嘅時候都係要用薑水沖涼,更加唔想整污糟屋企毛巾,一路keep住用, 一張都可以用到三四日.有潔癖嘅人,就用一兩次就抌.到五個月先用晒呢一卷,又可以試吓第二個牌子.
溢乳墊 / 乳墊 Nursing Pad
我係窮媽媽,唔會滴奶.我買過Pigeon,最主要係唔想餵奶以外嘅時間,將受傷嘅乳頭掂落去個胸圍度.
用咗成大包先發現有第二款「Pigeon – 防敏溢乳墊」,一用嘅時候就已經相逢恨晚,完全冇異物嘅感覺,直情搵返做女嗰陣時嘅感覺,令到我脆弱嘅乳頭有賓至如歸嘅感覺.早啲知有呢一隻,就唔使頭兩個月咁痛啦.
哺乳胸圍 Nursing Bra
按照自己心口嘅size買咗M碼.估唔到太緊嘅胸圍係成為我塞奶其中嘅一個元兇.
兩個月之後我就買咗四隻L碼,雖然我一早都知道我身體嘅反應係比較慢,但冇諗過個胸第二次發育,會響產後兩個月先至發生.雖然派費咗錢,但係都係要買過,如果唔係就會塞奶發燒,係呀,我係搞到發燒之後先至買過條新嘅胸圍⋯⋯
Haakaa吸奶神器
泵奶界嘅吸奶神器,自從響HKTVmall 正價買咗一個返嚟,一試愛上.但係洗極都洗唔切,所以響carousell 再買幾個二手嘅黎溝淡.
嬰兒磨指甲機
BB啲手指甲長得好快,響肚裏面已經生長緊,甚至乎一出世嘅時候就已經好尖.為咗唔好俾佢R損塊面,剪指甲係好重要.嬰兒指甲鉗我哋有,但全家冇人夠膽用.但佢隻手仔咁細,都係用機磨安全啲,起碼我handicap都未試過磨到佢出血.二手響carousell買咗個$100嘅磨指甲機,使用率好高,每兩日就要磨一次,好抵.
磨甲機嘅使用方式,一定要將磨甲嘅平面同BB嘅手指成垂直,先至唔會令到BB指甲越來越尖.假設BB手指係放喺枱面水平,部機都要放喺枱面水平咁樣去磨,如果向下或向上傾斜,指甲就會蝦磨得越來越薄,就會變得越尖.
沖涼盤
BB個b duck沖涼盤真係要用好多水,又驚浸咗隻BB落水.所以$100響carousell買左個Shnuggle月亮盆(英國品牌),又慳水又唔使用力.「它適合新生兒至12個月大的寶寶使用.獨特的臀部凸塊設計可穩固支撐寶寶,安全可靠」
同場加映,母乳浸浴.QQ去到六個月大,發現呢一個盤開始不勝負荷,呢一個牌子好似有一隻max版,係大少少嘅.去到6個月,我換左個Shnuggle Max.見「產後 – 4-5個月購物清單」.
哺乳枕
為咗唔好令到個胸投入地心吸力嘅懷抱,平平哋都要買返個哺乳枕.$100響carousell買左個My Breast Friend.點知用到第四個幾月,隻嘢就開始唔鍾意瞓喺上邊食奶.
哺乳帶
我真係勁傻仔,去到第五個月,先知道有呢一樣嘢.響產後嘅五個月,一直玩泵奶遊戲,如果我着過頭笠嘅衫,我一路都係用我個下巴去夾住件上衫, 再去泵奶或者埋身⋯⋯練成左發達嘅下巴肌肉⋯⋯
直到見到有呢一個產品,再上網一search,發現要成舊水一條,黐孖筋㗎. 我即刻用人哋送嘅禮盒,外面嘅布條,打個結製成咗一條哺乳帶.我真係覺得自己好聰明,同時覺得自己頭五個月好戇居.
其實只不過係普通一條布帶,用法:好似頸鏈咁掛喺條頸度,然後將調落嚟嘅布帶全部塞晒入去心口,響小腹位置拉返個圈出嚟再掛上條頸度.
Gym mat
除咗響carousell,媽媽谷都會有媽媽平放gym mat.我就$100買咗個二手嘅返嚟.得閒就同QQ玩tummy time.
尿片
我知道好多媽媽響BC度買套票買尿片,買套票要用腦,但我已經痾左個腦出黎.加上由於我住偏遠區域,唔係間間舖頭會送貨.好好彩比我發現到親子王國Baby kingdom BK mall,就算買一包都送貨.
嬰兒洗頭水/沐浴露
我嗰隻係八月BB,三個幾月左右就開始天氣乾凍.雖然之前睇咗消委會報告,買咗Aveeno Baby,然後有試過用有機嬰兒番梘,但見住QQ皮膚越嚟越乾,百日宴嗰日兩個面珠燈仲紅卜卜,變到好似濕疹肌咁.就去carousell 用$20買盒舒特膚試用裝黎試一試佢.
用開又ok喎,沖完涼繼續厚查Aveeno Baby,就給你一隻完好無缺的QQ.
嬰兒粘着棉花棒
因為QQ實在太多鼻屎,有一次為咗hktvmall湊單,就買呢隻棉花棒來玩下.到真正用嘅時候就發現佢嘅粘貼力都唔算太勁,其實都係要將棉花棒抹落去QQ嘅鼻腔.
Pigeon – 日本版 貝親 嬰兒粘着棉花棒 50支 (幼棒)
最好用都係呢一隻清潔器.如果唔係知道小朋友個鼻孔要慢慢先至生鼻毛,就會慢慢退啲鼻屎出嚟,我會買多兩隻,一齊放樓上,一隻樓下,一隻放媽媽袋.夾出的一大舊鼻屎嘅時候,好有成功感.
KAIJIRUSHI – Kaijirushi 貝印 嬰兒鼻孔+耳挖清潔器
濕清潔棉
因為要準備定返工之後,喺公司泵奶,冇理由又要帶棉花球又要帶熟水.所以試咗幾隻濕紙巾,發現安美潔夠濕得來,又唔會水滴滴.
日本安美潔™ – 2 盒裝優惠 – 純水• 濕清潔棉/ 口腔清潔棉
購物清單全集:
生仔都要生三日
產後打大佬
餵奶篇
- 孕期 – 奶粉選擇
- 育兒 – 人奶 vs 奶粉
- 育兒 – 哺乳埋身篇
- 育兒 – 哺乳泵奶篇
- 育兒 – 電動奶泵嘅選擇
- 育兒 – 奶袋篇
- 育兒 – 塞奶篇(D118)
- 育兒 – 返工泵奶篇
- 非官方非正式之塞奶原因
- 育兒 – 追奶之路
尿片篇
洗錢篇


text:
如果你收到一封電郵,抬頭係嚟自 xxx.gov 嘅,我諗你多數會傾向相信封電郵係嚟自政府部門,可惜呢個世界真真假假好難分,有人最近就試過,原來要申請 .gov,唔係想像中咁難. 有研究人員最近就做咗個實驗,試下一個普通人,到底申唔申請到 .gov 域名.佢先上網填咗份官方申請表,份表要求佢填行政,資訊科技同埋會計部嘅負責人資料,於是研究人員就用假嘅 Gmail 戶口同埋 Google Voice 號碼蒙混過去,跟住仲要求佢用部門信紙嚟打印張表格,佢又走上網是但搵咗個羅德島小鎮Exeter嘅政府信,剪貼個信紙抬頭嚟用,仲冒充埋自己係小鎮嘅市長,結果成功過關,幾日後就開通咗個 .gov 域名,易過借火! 研究人員話,其實成個申請過程,除咗市長個名係真嘅,其他全部造假.起初佢諗至少域名審查部門點都會打個電話 check 一 check,佢填嘅幾位負責人係唔係真有其人,點知結果係連電話都冇收過.由於研究人員喺美國境內做呢個測試,係觸犯咗美國法例,所以佢一直都冇開名,只係將有關資料俾咗網絡安全網站 KrebsOnSecurity,等佢公開俾大家知,但研究人員就好擔心,如果有國家級黑客知道呢個方法,喺境外做呢件事,可以話係完全零成本,到時佢哋申請埋一堆域名,就可以為所欲為,甚至有機會擾亂埋下年大選結果. 就呢件事,KrebsOnSecurity…
Browsing: GoogleVoice
2022 - wepro180 All Rights Reserved.


text:
夏日炎炎,成面油!?四大膚質護膚妙法幫到你~
成日行街都會見到花多眼亂嘅美容院廣告,美容院傳單,就連垃圾來電都會有美容院,可想言之香港人幾咁貪靚啦!其實想皮膚好唔一定要花咁多錢做facial架,只要有適當嘅護理,飲食同運動,人人都可以皮膚靚靚,無論你係咩膚質都適用架!
飲食 Dieting
檸檬水 Lemon Water
想由內靚到外,咁就一定要從飲食入手喇.唔洗怕,我要講嘅唔係複雜嘅食療,而係十分簡單嘅檸檬水.朝早起身將個新鮮檸檬切開,擠汁落一杯溫水飲用,就可以達至美白同抗氧化,仲可以清理暢胃添!如果怕太酸,可以加一茶匙蜜糖,仲有滋潤效果?.
蔬果植物補充劑 Vegetable Supplements
多食蔬果對皮膚好就係人都知,但係每日要攝取大量唔同種類嘅蔬菜都唔係容易,而且香港人咁忙,唔係成日得閒買餸煮飯,出街食通常都多肉少菜.呢個時候一啲天然蔬果植物補充劑就幫到大家喇.粉狀嘅補充劑可以加入清水,豆漿或者乳酪食,又方便又易吸收.有啲營養補充劑亦標榜幫助排毒,爆少啲瘡,皮膚滑溜!
護理 Skin Care
每日搽防曬 Sun Protection
咪以為陰天落雨就唔洗搽防曬,亦都唔好覺得自己唔想美白就唔洗搽防曬.其實搽防曬主要係為左保護皮膚,免受紫外線傷害.紫外線連雲層,玻璃都可以穿透,會令皮膚失去彈性,出現皺紋同加速老化,所以千其唔好懶,要每日搽防曬呀.
向有害護膚品說不 Go Chemical Free
日常用開嘅護膚品夠好,日子有功就唔洗用facial啦!每個人嘅膚質都唔同,市面上有林林總總嘅護膚品俾大家選擇,無論你揀咩功效嘅護膚品都好,都要切記睇清楚成份,選擇不含有害成份嘅產品.常見嘅有害成份有:防腐劑苯甲酸酯類(Paraben),礦物油同埋合成香精.皮膚長期吸收呢啲物質,好容易會引起敏感,仲會加速肌膚老化架.愛錫自己皮膚,選用醫學品牌,或者天然有機護膚品,咁就唔會弄巧反拙喇.
清潔 Cleansing
燕麥洗面 Oatmeal Face Wash
燕麥溫和柔軟,唔傷皮膚仲有滋潤作用,用燕麥溝水或者羊奶,放上面度捽開佢,可以用佢日日洗面,會令皮膚白滑,仲可以舒緩過敏,又平又正.
自製磨砂 Homemade Face Scrubs
香港天氣污染嚴重,好容易會毛孔閉塞,搞到粉刺黑頭出哂黎,所以大家記住要每星期做一至兩次磨沙,清除一下死皮角質.其實自製磨砂好容易,天然又有效.大家可以買啲幼細嘅糖,將糖同椰子油以4:3嘅比例撈埋,咁就可溫和磨走死皮.天然椰子油仲有清潔同潤膚護膚嘅作用,平時可以用黎搽手搽身,連潤膚露都慳番.
按摩 Massages
按摩除左可以瘦面,仲會促進面部血液循環,令皮膚更有彈性,好有護膚功效架.例如,大家可以用手指喺額頭位置橫放,然後橫向按摩,可以抗衰老同抗皺.成日用電子產品,對眼好容易攰同浮腫,大家可以按摩眼部周圍.首先由眼角開始,用中指同無名指指腹覆蓋成個眼部,輕手咁劃向外側,咁就可以促進血液喇.
想護膚一定唔可以懶,要持之以恆,配合均衡飲食,定期運動同埋正常作息,大家一齊加油啦!
轉自:Carousell


text:
汽車台收到讀者來相,話2022年3月31號下晝喺中環見到有啲司機無視交通標誌嘅指示,揸私家車駛入咗「禁止車輛駛入」嘅道路:
根據相片,位置應該係德輔道東行過咗雪廠街路口,現場路口就明顯豎立咗「禁止車輛駛入(專利巴士例外)」嘅交通標誌,但見到有私家車司機無理會呢個限制照樣揸車入去.
先唔好理…
汽車台就覺得:
所以汽車台喺呢度想同大家講解返:
- 其實德輔道東行由畢打街路口開始係除咗專利巴士之外禁止其他車輛駛入,如果要由德輔道去金鐘,就要先揸入遮打道,再經美利道出金鐘道.
- 如果遇上公眾假期,遮打道被列做行人專用區嘅日子,由於封閉遮打道會令由雪廠街駛出嘅車輛無法好似平時咁駛去干諾道轉向東行,所以會指定喺公眾假期放寬雪廠街到金鐘道一段德輔道東行嘅除咗專利巴士之外禁止其他車輛駛入限制,容許雪廠街駛出嘅車輛右轉入德輔道.
- 至於德輔道西行,其實早喺銀行街路口就已經係除咗專利巴士之外禁止其他車輛駛入,由於一路再向西行去到租庇利街之前嘅幾個路口都係唔可以轉入德輔道西行,變相即係由銀行街去到租庇利街嘅德輔道西行一直都係「專利巴士專綫」,其他西行車輛就要行皇后大道.
雖然話現場路面無劃到相關嘅道路標記,只不過咁:


text:
之前提及我有泵奶俾二寶飲及作為儲備之用,咁自不然亦需要暖奶,之但係要揀好嘅暖奶器亦唔容易,因為暖奶過熱就會破壞母乳當中嘅營養架啦!
第一胎時買咗個暖奶器諗住方便長輩及工人姐姐用,點知長輩嫌太麻煩無用,就咁用熱水座熱樽奶;而老公同工人姐姐就覺得複雜,每次暖奶可能因為份量唔一樣,所需時間都唔同,好難捉摸.
有見及此,今次揀暖奶器除咗會睇牌子之外,仲會重點睇暖奶器操作嘅簡易度,方便神隊友及長輩使用.當然亦著重暖奶器加熱嘅部份啦,如果過熱就會浪費左媽媽嘅心血.
剛好俾我遇上Philips AVENT新出嘅暖奶器,不單符合晒我以上所想所需,而且一部機有齊晒暖奶模式同加熱嬰兒食品功能,外型仲好簡潔靚仔,唔駛多考慮就將佢帶咗返屋企啦!
返到屋企我仲第一時間同隊友分享呢暖奶器,連隊友都話好易上手,暖奶無難度咁話!
^一眼就睇清晒點用,夠晒簡潔易用
其實使用方法好簡單,只需要幾個簡單步驟就可以做到暖奶或加熱嬰兒食品.
加熱母乳:
當要暖奶嘅時候,只需要轉到相應嘅奶量標示按start,3分鐘就可以將母乳加熱至接近人體溫度.加熱完成之後仲可以保溫60分鐘,所以預早少少暖奶都唔駛怕攤凍哂.
加熱嬰兒食品:
只需要將按鈕轉動至加熱嬰兒食品標誌即可進行加熱.
小提示:
若母乳或嬰兒食品已經冷藏的話,暖奶器亦會先行解凍再加熱至合適嘅溫度架.
而家有咗呢部暖奶器我就可以安心休息下,俾隊友同二寶多啲親子時間兼且分擔一下餵奶工作.


text:
重考 DSE 好多人都會諗過,因為 retake DSE 對於好多人嚟講係一個新希望,但係如果 retake DSE 唔識好好規劃其實會導致 retake 成功機會大減㗎!Afterschool
將會分享重考 DSE 要考慮嘅重點,,令你 retake 升 grade 無難度!
重考 DSE 對於好多學生嚟講係一個貼地嘅選擇,因為屋企無辦法負擔海外升學費用,而重讀中六應考本地考試可以有多一年時間好好準備.
好多學生選擇 Retake DSE 因為覺得 Asso , HD 係新嘅考試制度,自己難以適應,面對新嘅考試制度有未知風險,而且要同其他同學合作做好多projects,團隊合作顯得重要.相反 DSE 係自己熟識嘅考試制度,比較得心應手,只要做好自己,就可以拎到好成績,唔似 Asso,HD 受組員影響成績!
重讀中六係可以 DSE 合併成績,combine兩年嘅成績,就算你第二年考差咗,JUPAS 都只會計你考得最好嘅一次㗎咋!
假設你第一年考到 4 5 3 4 5 ,第二年只係重考中文,英文,數學分別攞到lv 5,lv 5*同lv2, 中文計lv 5(第二次考),英文計5*(第二次考),而數學科就可以計考得比較好嘅第一年成績lv 3, 最終分數變成 5 5* 3 4 5 ,所以大家重考 DSE 可以好好善用 DSE combine cert 嘅優勢, 咁就可以更容易入到心儀大學㗎啦!
重讀中六記得留意部分大學學科合併成績會扣分,睇清楚心儀大學同學系對重考 DSE 學生嘅安排!
重讀
重讀即喺學校重讀中六一年,擁有學校資源好好準備 retake DSE.
Photo by Kiwihug on Unsplash
學校重讀中六一年會比較有學習氣氛,因為同學之間互相扶持,如果重讀中六嘅學生遇到問題都都可以即時向同學及老師請教,短時間解決問題,仲可以搵老師改作文試卷!Retake DSE 仲有一大班同學陪你考 DSE,讀書都讀得開心啲!
重讀中六學生要跟據學校學習進度做功課同SBA,如果本身已經做過,仲要做多次㗎.......重讀中六仲要照樣上堂,測驗考試,補課同參加學校活動, 佔用你大量溫習時間,重考 DSE 反而少咗自己溫書嘅時間!
自修
自修即係自己彈性安排溫書時間,學習進度唔再受學校安排影響.
自修 DSE 可以有足夠學習時間,唔需要跟學校學習進度而重做已經做過哂嘅課題及 Past Paper , 同時亦可以針對自己學習弱點改善.自修 DSE 仲可以多咗時間做運動,增強抵抗力,病痛都少啲, 學習效率仲好咗添!
自修想有好成績最終都係要靠自律,成年自己一個讀書好易心散迷惘,無老師又無同學仔同你渡過呢一年,一個唔小心就怠惰咗一年,重考 DSE 最尾 grade 就無升過仲可能跌咗!
Photo by Alexander Redl on Unsplash
Retake DSE 唔係容易嘅事,深入了解入讀目標大學嘅要求,知道自己同目標分數嘅距離,策劃出適合自己嘅溫書計劃,一步一步向目標邁進,知道自己要點做就會更容易可以達到目標 retake 升 grade 㗎啦!
Retake DSE 如果想學習效能提升可以一星期抽30分鐘做運動,運動能夠將氧氣更有效送入大腦,血液流動更快,大腦可以思考更快,思緒更加清晰,學習效能更好!
Retake DSE 情緒穩定好重要,運動可以減壓,減輕壓力帶來嘅不適,運動令你可以專注當刻,減低過份沉溺喺唔開心同擔憂!
重讀中六可以準備一本錯題薄,將自己做過嘅功課,練習錯題整理,有助於針對自己學習弱點改善,令學習嘅時候更加有方向,而唔係死做爛做.
重讀中六期間,做過嘅題目銀河沙數,今日做完下星期可能就唔記得……一本錯題薄可以令你記得自己做錯嘅題目,可以寫出自己解題有章礙嘅原因,對於做錯嘅題目,喺補習筆記同課本搵出相似嘅題型,嘗試思考作答,如果能輕易解答,代表著你己經掌握咗.如果都係解答唔到,代表著對於呢個錯題你需要整理更加深入同完善,以免下次犯同樣錯誤導致 retake 失敗!
放學後可以趁有空檔休息,可以係番緊屋企途中同朋友傾計上網relax 下.小編之後會去補習,補習後可以做學校功課再溫陣書.溫陣書之後食晚餐休息,之後再做功課,溫書或者做運動.夜晚11點就上床訓覺
,咁先夠睡眠
時間!
Study Leave 係 重考 DSE 重頭戲,小編建議同學仔要早起身溫書!咁先有多d 時間溫書, 期間可以就著科目重要性分優先次序溫習,最好習慣7.30am起身同11.00pm瞓覺,咁就可以有一個健康嘅心理時鐘重考 DSE !
Photo by bruce mars on Unsplash
Retake DSE 需「過五關斬六將」
好多學生會覺得讀書只係用嚟應付考試,所以都唔夠動力讀書,當遇到困難就好易放棄.小編覺得可以「打爆機」為目標,每一條試題都係一個難關,越過所有難關就當贏咗.小編每答對一題題目就會產生滿足感,令到自己更加有動力努力讀書,考好 DSE !
Retake DSE 「不與他人比較」
與朋友比較成績,只會為自己添加不必要嘅壓力.讀書學習嘅過程中,一定會有人讀書好過自己,差過自己,如果太過著重自己同朋友嘅距離,反而會令自己難以專心讀書.小編曾因覺得技不如人,成日感到自卑.負面情緒對自己學習無半點正面幫助,小編常因自卑而失去學習動力……其實只要抱著做好自己嘅心態,無須理會其他人嘅表現,重考 DSE 好成績自然會屬於你!
Retake DSE 「相信自己係最強」
小編每當因考試而緊張嘅時候,就會覺得如果因為緊張而拖垮自己嘅考試表現係一件可惜嘅事!相信自己一直嘅付出一定係無白費,同自己講付出過後一定會拎到好成績!每當遇到唔識嘅題目,有兩種諗法,第一種諗法係「我唔識其他人都唔會識」, 而唔係「其他人識得我唔識」,保持自己自信心,自然可以考好個試!第二種諗法係「公開試有機會出錯題目」,以往 DSE 都有題目出錯,唔需要因為一兩題而影響考試士氣!
Photo by Markus Spiske on Unsplash
中學生心智未定,男女關係處理尚未完善,缺乏經驗,容易產生爭執,為雙方帶來負面影響,而拍拖往往係分散注意力嘅最強武器,嚴重影響考試表現.重讀中六溫習時間有限,仲要同另一半傾電話,食飯,睇電影會耗費唔少時間,導致溫書時間少咗,重考 DSE 都考得唔好!分手導致考試一敗塗地例子多的是……公開試成績係人生大事,直接影響你讀大學嘅機會同前途!
同學都鐘意三五成群去自修室溫書,好多時候都會花咗大量時間傾計,拖慢咗大家嘅讀書效率.就算一日花八個鐘係自修室讀書,讀書效率都不如一個專心在家溫書3個鐘嘅同學!小編建議同學儘量獨自溫習,唔好係自修室三五成群咁溫書,學習效率真係一般!
唔少同學鐘意同朋友互傳短訊,雖然傳送短訊所花時間唔多,但係幾分鐘就覆一次短訊會分散專注力,影響讀書效率.小編建議溫書期間可以關咗手提電話,溫書過後先開番電話.如果真係好難關咗手提電話,小編建議可以用蕃茄工作法,每溫書25分鐘,就休息5分鐘,咁樣就唔會分散專注力,改善讀書效率!
Retake DSE最好就搵唔同 resource 去學,以免只係集中溫單一嘅資源, AfterSchool
本身都提供唔少免費資源
,包你一定學到嘢!AfterSchool 都提供唔少高質免學費限時優惠課程
,只要你留心上堂,重考 DSE 入大學指日可待!
重考 DSE 嘅你將會遇到好多困難,retake 成功需要你堅持到最後!俾啲掙扎!
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
其實我數學並唔係一向都好叻,都經歷過好差嘅時候.小學嘅時候數學經常唔合格,對數學都冇咩興趣.係中學嘅時候亦都試過由好叻之後突然變得好差,係可以半年內由90幾分跌到啱啱合格.
記得小學五年級比過一個要求自己,就係要努力讀書,升上好中學,就搵自己有興趣嘅科黎專心聽書,因為我之前係經常心不在焉,無心向學同埋上堂瞓覺嘅人.結果,我專心聽數學而且肯做數學功課,就進步咗30幾分.自此之後,我都鍾意咗數學,不過我當時對數學嘅認識都係好少,以我懶嘅程度都冇咩自學.
去到中學,中一同中二嘅時候都係可以保持到好嘅成績,但係到中三就退步咗好多.果陣遇到一個好差嘅老師(係真係連其他老師都話佢差,睇落都似幾憎佢),佢堂堂都戴口罩,尼個都唔係最大問題,最大問題係佢要關曬所有燈黎教書,仲要好多時候數學堂都係下午,食完野飯氣攻心,再加上係尼個環境係一定會瞓曬.聽其他老師講,話佢有一次教書嘅時候咁啱比校長見到全班同學瞓曬,校長走咗入去叫醒啲同學,有個同學係叫咗好耐先醒,仲同校長講:「我真係好攰」,最後校長要求佢上堂至少要開一盞燈.其實果陣中三有兩班都比佢教,個個成績都變得勁差.
非常好彩嘅係,中四嘅時候可以遇番一個比佢正常嘅老師,我都同自己講要努力讀番數學,而且學校亦都比機會我修M2,我數學即刻由啱啱合格升番到90分以上.雖然果個老師都好一般,70分鐘嘅堂中間比我哋休息10-15分鐘,令到啲同學瞓咗.而且M2原來果堂1個鐘,但係佢會遲開始上堂提早落堂,亦都甚少比功課我哋做,搞到有50%人drop M2.
學數學嘅小tips
要學好數學,我呢個過來人都可以同大家分享幾個小tips:
1.學數學,最緊要係明咗個概念,而唔係死記,依家有唔少老師都好鍾意叫我哋背咗條公式同定理,其實咁樣係真係極之唔好,因為你會好容易記錯同搞亂曬,而且有時轉一轉題型會唔識用番.假如你都搞唔明個概念,做多100題都未必會識,同埋都唔知點解咁做,做黎都係白廢時間.
2.我覺得要搵一樣數學嘅野係你自己有興趣嘅,然後去睇書同上網學,例如我咁,我鍾意斐波那契數列,跟住原來同黃金分割比例,同自然界有關......一直去搵一樣野同另一樣野嘅關鍵,就會覺得數學好奇妙,會想繼續研究落去.
3.我建議大家學數學係要設定目標比自己,你係要有個目標先會諗實踐嘅方法,例如我想熟圓嘅性質,咁我會去做多啲題目,睇書嘅證明同例題,等我要明咗點樣做,咁就會越做越熟.同埋,切記不要放棄目標!
總括而言,學好數學唔可以一日千里,除咗要明咗個概念,仲要搵一樣數學嘅野你係有興趣同埋設定目標.以上呢啲都係我個人意見,如果有啲咩不足之處,歡迎同學補充!


text:
(A&M Diary)夏天終於嚟到喇!今日嘅溫度雖然好熱,但仍無阻我哋同陽光玩遊戲嘅!不過,行山郊遊最緊要量力而為,為免太熱嘅天氣令A姐發脾氣,所以今次周末郊遊遊就輕輕鬆鬆,用15分鐘挑戰石澳石碑山,打卡check-in夠晒靚,絕對有尋訪瑪雅文明嘅感覺呀!
提提你
1. 今次我哋選擇由石澳道出發,到達無字石碑之後沿路往返,屬於初級路線.山徑大部分為碎石路同草地路,全程基本上無上落坡度,但部份山路被兩旁樹木遮蔽,屬於輕「爆林」路線,記住要小心留意路況,唔好「差錯腳」
2. 如果唔想沿路往返,可以沿山路往下行,去到爛泥灣接駁港島徑,但到達港島徑前都係「爆林」山路,屬於中級路線,只建議給有行山經驗人士及預備定手套同長褲
3. 沿途不設任何洗手間及補給站,記住自備足夠飲品及乾糧
4. 大家記住保持環境清潔,自己垃圾自己帶走,絕對唔可以破壞大自然環境
前往方法
於筲箕灣乘坐9號巴士至歌連臣角落車,沿車路行至入口處,記住小心車輛呀
地政總署石碑山衛星定位站
由入口處起步之後,路段都非常清晰易行,行咗大概5分鐘就會嚟到衛星定位站.但離開定位站之後,餘下嘅10分鐘山路都被兩旁嘅樹木遮蔽.雖然山路坡度唔大,但都要步步為營,小心「差錯腳」.建議大家開住google map留意前進方向,或留意前人留下嘅絲帶標記.
石碑山
經過10分鐘草叢路,就會嚟到高30米嘅石碑,讓人有一種探秘瑪雅文明嘅感覺,記住要打卡啦!
不過,點解石碑上無字,而且又會無端端出現喺山上面?據講,山上嘅石碑同紅山半島旁邊嘅海邊石碑形成一對,主要係比當時嘅英軍艦隻進出大潭灣作定位之用㗎!


text:
話說我成日都肩頸痛,所以久唔久就會去按摩鬆吓,唔同師傅嘅手勢同力度都唔同,今日呢個師傅嬌姐暫時係我覺得按得最好,通常前半段都痛到慘叫,但係好快就鬆晒,後半段無咁痛就可以同呀姐吹吓水,勝在佢唔係點sell我,等我真係可以relax.
傾傾下先知原來佢已經有兩個小朋友,雖然佢老公都有做嘢,但佢都好經濟獨立,除咗返呢份全職,仲有做網上生意賣護膚品,佢都曾經畀人串過:「你識唔識做家務㗎?平時邊個煮飯呀?」但佢好型咁講:「我識搵錢就得啦!有錢我請鐘點返嚟幫手做唔好?」當然,家務佢都識做,只係一星期返五日工,已經攰到無力做家務,同埋有時間都想陪多啲小朋友.
唔知點解好多人都仲係覺得女人就一定要做家務,而家年代唔同咗㗎喇,好多女人結咗婚生咗小朋友都要返工,唔再係以前嘅全職家庭主婦,大佬呀放工都攰到死啦,做少陣家務會死咩?以前就話男主外女主內,但係既然而家男同女都要返工,點解家務唔可以一齊分擔?唔好成日將個責任推晒落女人度啦.
其實男人養家一樣好大壓力,而家咁嘅樓價物價,要一個人養起頭家真係好難,所以女人出嚟做嘢其實係可以分擔好多,基本上係winwin,不過前題係有人幫手湊小朋友,而且唔係個個女人嘅夢想都係做全職主婦,有啲都想有家庭之餘亦有自己嘅事業,有啲又會想做兼職抖吓氣,你估湊仔唔攰㗎?
同樣地,有啲家庭係女人出去做嘢,男人留喺屋企湊仔同做家務,唔知點解呢種男人就會畀人話廢,靠老婆,雖然我未湊過仔,但我覺得湊仔一定係攰過返工,返工都有放工,有假放,湊仔係無,一日廿四小時,仲要集中精神,你話返工都可以偷下懶,放下空,湊仔你一時失神有意外發生就大鑊,其實全職家庭主婦/主夫一樣係好難做,好大犧牲.
男女角色一直都係慢慢變緊,無論係主內定主外,定兩樣都做,最緊要都係互相體諒,同埋唔好L理身邊啲人嘅閒言閒語,總會有人鍾意說三道四,其實只要兩個人開心就得,亦唔使同人交代咁多.寫寫下突然覺得自己父母好勁,阿爸一個人養起成頭家,阿媽就係個持家有道嘅全職主婦,兩個人分工清楚,各自做好自己本份,養到個中女而家肥肥白白,希望第時我都做到佢地咁.


text:
//t100.tvmost.com.hk/t
//t000.tvmost.com.hk/t/c
20221002 0450
細路做嘢唔使你教
毛記電視首個兒童節目!
一個畀大人學嘢嘅兒童節目
羅若OFF會搵嚟一班智者(細路)
解決一啲大人都解決唔到嘅問題
一於《細路做嘢唔洗你教》!
最近我睇到單新聞
就話學界辯論比賽嘅辯題好偏頗
牽涉太多政治喎,既然係咁,等我羅若Off問下啲學生,辯題講政治有無問題先?
十歲嘅阿Lance
逢星期五都有覺唔瞓,
晨早流流拎住塊牌教人環保呀
最近澳洲山火咁好嚴重
好似同氣候有關呀
我 羅若Off 今日就要請教下佢先 Fridays for Future Hong Kong
我哋大人每逢新一年都會為自己訂立目標嘅,而依啲目標多數都係做唔到嘅,所以呢我就要嚟問下班小朋友要完成個目標係咪真係咁難呢?
依半年相信大家都一定好難捱
聖誕本應係一個普天同慶嘅日子
但依家都唔知點樣開心啦
所以今日我羅若Off搵嚟一班聖誕矮人教下我
點樣可以開心翻小小,放鬆啲啲啦
小朋友慶祝萬聖節都會食吓糖,同扮鬼扮馬咁,但其實啲細路又知唔知鬼係咩呢?
最近因為一條智慧燈柱,令大家好擔心香港會好似大陸某啲城市咁,係唔知情嘅情況下,一舉一動都會被人監視,私隱亦受到侵犯,但係同時亦有人覺得無問題,唔明點解有啲人會咁大反應.
所以今日就搵嚟一班細路,睇下如果佢哋突然知道自己被人監視,會有咩反應啦!
最近黃大仙唔單止香火鼎盛,仲煙火鼎盛,因為啲催淚彈吖嘛,所以我就決定今日去探一探佢,我仲搵嚟兩位小朋友一齊幫香港求下籤,祈個福.
毛記電視網站 · 版權所有 · 不得轉載 Copyright © TVMOST.COM.HK All rights reserved


text:
長沙灣新開咗一間茶飲店,主打台式飲品,仲有台式厚吐司同甜品食~推介芋泥肉鬆蛋吐司同鍋煮奶茶! 環境清新簡約,喺長沙灣地鐵站行幾分鐘就到~ 奶蓋抹茶豆乳係九月限定,豆腐奶蓋好特別,抹茶豆乳香濃,黃豆粉白玉糰子煙煙韌韌~ 芋泥肉鬆蛋吐司好足料,芋泥綿密,肉鬆好香口,再配上流心半熟蛋,好滿足! 仲有多款鍋煮奶茶,沙冰同水果茶~ 下次經過買嚟試下啦~鍋煮奶茶係用4.3特濃鮮牛乳同台灣直送茶葉. 幸子茶屋 地址:深水埗福榮街218號美居中心地下41A號舖...
奶茶
(香港)鮮芋仙經典茶飲買一送一!銅鑼灣+ 荃灣+尖沙咀三間分店都有優惠!
人氣台式茶飲甜品店鮮芋仙嘅經典人氣茶飲推出買一送一優惠!三間分店,包括銅鑼灣,荃灣,尖沙咀分店都可以享用優惠! 由9月1日起,逢星期一至五,凡惠顧古味奶茶系列即享買一送一優惠,天氣熱,一齊同朋友飲杯冰鎮奶茶就特別幸福! 優惠只限於星期一至五使用(公眾假期除外),僅限於堂食及外賣自取,不適用於外送服務,不可與其他優惠同時使用,數量有限,送完即止! 鮮芋仙經典人氣茶飲推出買一送一優惠 供應門市: 銅鑼灣登龍街18號VPoint地下一號舖 荃灣楊屋道1號荃新天地1期地下G46號舖...
(台灣)台中創意港澳特色Cafe 奶泡多到瀉嘅咖啡你飲過未!
台中嘅復興咖啡交易所係一間充滿懷舊氣息同創意嘅Cafe~ 入面有港澳特色嘅餐點之外,當中嘅髒髒咖啡同發霉奶茶更係必點之選, 除咗特色造型打卡好睇,味道亦都非常唔錯! 啲奶泡真係多到漏瀉啊~ 好正啊! 第一次見到呢種咁有創意嘅咖啡~ [instagram...
(香港)上環平民美食 蛋牛包,樽仔奶茶
上環市政大廈真係有好多平價美食 蛋牛包同樽仔奶茶無得輸~~ 煎蛋裏面包住份量唔少嘅牛肉,蔥花,聞得到嘅香味~~ 蛋牛包簡直係平民美食! 價錢相宜,又夠飽 ...
(香港)深水埗懷舊冰室 唔係一般港式凍飲咁簡單
深水埗呢間懷舊主題嘅冰室,由裝修,餐單設計都咁懷舊! 但佢嘅飲品就絕對創新啦~ 講到最出名嘅一定係波波奶茶,一杯有兩粒用奶茶做嘅奶茶冰波波,咁樣整嘅好處係冰唔會溝淡啲奶茶!係咪好貼心呢~ 飲到咁上下仲可以篤碎個波波,就好似飲冰沙咁,正呀喂! 雪糕紅豆冰由雪米糍,忌廉,紅豆冰組成,淨係賣相都好吸引! [instagram...
(泰國)曼谷人氣朱古力咖啡店 漸層效果打卡超靚
鍾意飲朱古力嘅朋友一定要試吓曼谷嘅一間人氣咖啡店Frank cake bar! 佢嘅主打係超濃郁朱古力,再配其他飲品,朱古力濃度仲可以自己選擇~ 而且朱古力仲做到掛杯同漸層效果,啱哂鍾意打卡嘅你! 薄荷朱古力味同泰式奶茶味~ 好濃郁嘅朱古力醬啊! 仲可以做唔同嘅漸層效果~...


text:
日夜顛倒,返Night Shift 對身體唔好,除此以外,工作氣氛與節奏分別都幾大.
自律要高要頂得住眼睏要好熟整個工序無咩IT SUPPORT.
好似荒島咁要識得自我求生技術識轉木取火解決問題唔好留手尾俾下一更同事.
日間工作量多而急,10個不同嘅1頁JOB,通常急件URGENT全部即刻要,即係你自己諗辦法multi-tasking 在同行時空間做十件事…
差唔多等於王祖藍阮兆祥李思捷福綠壽三合一大結合上身嘅轉數.
夜晚工作量大而時間長,一晚殺兩個100頁嘅presentation 已經唔洗放工;雖然OT公司會津助兩舊水買飯食.
返Night Shift 如OT,即可能會見日出,中環老蘭24小時翠華,其實都有收爐嘅時間,咪以為真係24小時營業,咪咁天真咁傻啦!果段時間只可食老麥,講真$200,實報實銷食得幾多丫?
女班長返工時間比我早幾個鐘,由於佢係工作技術上無我咁勁咁厲害,所以夠鐘做唔晒就會交接;有時我接手有時其他同事接;但有時當事人OT跟晒佢好過交接,公司都會批…
有時佢OT做晒份野已經到我可以放工嘅凌晨子夜;雖然我地可以分開兩架的士返屋企;
但真係唔忍心每人每程花公司$300;雖然公司大把錢,$600咁樣用公司錢真係好浪費;所以我地有時會Share Taxi 就算.
千其唔可以講「同車」,佢會勁嬲豬!
公司只係要求所有工作,100%零錯誤,就係咁簡單.
我地通常用兩種色嘅熒光筆做兩次checking; 同時搵同事做 proof reading;或再搵多個做double PR,如果Output仍有錯,全部所有人都有做錯,就係咁簡單.
咁樣proof read 法張markup紙通常好似浸過水…
女班長,佢本身係一個睡眠寶寶,要訓好多個鐘,而全家人放假嘅嗜好,就係訓覺!
放假要用電話搵到佢,係一個隨機彩池;與搭輕鐵無買飛被查票員捉到嘅機會率無異.
深宵要花精神校對,對小心得黎又慢吞吞嘅女班長亦係一個挑戰!
所以女班長OT完,基本上都筋皮力盡,有OT錢都唔會留係公司食埋佢,做完Call Taxi 即閃放棄OT飯錢.
有時候,我地會替公司慳錢行條平啲嘅過海隧道,經灣仔盧押道通宵快餐店,自費買即叫即製嘅公司三文治.
上車食飽,一齊訓到落車.
工作係累,但工作有好伴侶,係開心嘅.
下集預告:《深宵IT維修員@10》


text:
細個成日睇叮噹…唔係,應該係多啦A夢!多啦A夢個故事裡面成日形容未來世界有幾先進有幾發達,相信唔少人都對未來世界曾經有過不少幻想.到底未來世界會係點樣樣既呢?係JOYPOLIS呢度,我好似搵到個種感覺同埋填補左我嘅想像.
JOYPOLIS係一個三層式大型電子室內遊樂場,由日本出名既電子遊戲公司SEGA所開發.佢既位置就係台場,交通方面,搭百合海鷗號到台場海濱公園站就會有指示嫁啦!站口一出行過去都只係5分鐘左右~係一個叫DECKS既商場裡面~
話說黎左東京大半個月,帶過黎既錢差唔多洗晒!所以今日去JOYPOLIS之前,我哋要先去撳錢!
因為實際上差不多所有7-Eleven店內的ATM從早到晚都能提取日圓.對一對具有同樣標誌的銀行卡就可以了!
呢張大新YOU Banking 提款卡只要係香港櫃員機或者大新網上e-Banking開通左海外提款,就可以係海外ATM撳錢!咁就唔使拎住太多現金啦!
就好似平時香港撳錢咁,搞掂!
出發!!!係入去之前,影一影個門口先!
佢票價分為幾種,如果只係入場未計任何遊樂設施成人價係800YEN,而入場連無限玩機動遊戲就係4300YEN,如果5點鐘後先入園就係3300YEN.呢間遊樂場10點先關門,所以即使5點進場亦夠時間玩,當然如果玩足全日就可以唔洗咁急慢慢ENJOY曬成個PARK啦~另外佢亦有設外國人優惠,出示護照的話入場連無限玩機動遊戲係4000YEN.不過我就建議大家係去之前上一上佢地既官網做功課先~因為佢地既網上優惠其實先係最抵!就好似同台場大江戶溫泉物語合作嘅一日通票,去曬兩個場地都只係5200YEN!而扣除大江戶溫泉物語嘅入場費JOYPOLIS嘅收費就只係2600YEN!抵玩程度突破天際!(*大江戶溫泉物語係一間好出名嘅溫泉連鎖式娛樂設施,一個字形容:正!)不定期更新優惠網址如下:
http://tokyo-joypolis.com/ticket/profitable.html
好!講完入場費,終於正式入場玩~
入到尼嘅感覺就完全係一個未來電子世界!雖然佢唔算好大,但係就有好多科技化嘅娛樂設施,透過設計同科技填補返空間不足嘅問題.講真,呢個設計完全令人無法想像係一個已建二十年嘅遊樂場!
職員哥哥全程好細心咁同我地介紹左好多出名同特別嘅遊戲設施.但由於我地嘅設定係唔識日文(因為講得太差唔想獻醜)所以佢好努力咁用少許英文同我地溝通,真係好欣賞日本人永不放棄嘅精神,就算講得唔太清楚都會好努力用身體語言補救.
一開始職員帶左我地去三樓玩一個叫做WILDRIVER嘅機動遊戲.佢係坐係一個大橡皮艇裡面,透過3D片段同埋一啲灑水,急撞等等令玩家好似親歷係森林河流之裡咁.過程大約五至十分鐘左右,但裡面嘅情節都幾精彩,再加上4D嘅真實急撞加速等等,真係令人有種係森林歷險嘅感覺!下面係遊戲設施裡面影嘅相係經過職員授權,大家玩嘅時候千祈唔好影相呀!影響到自己投入去玩之餘又可能會影響到其他玩家~
整體尼講: 驚險度:3/ 5 有趣度:4/ 5 不可不玩度:4.5 /5
接住落尼當職員想介紹我地去另一個遊樂設施嘅時候俾我發現….
OH MY GOD!竟然係我最愛嘅逆轉裁判!!!!!!成步堂的律師事務所!相信如果細個有玩過GBA摸擬器/NDS嘅朋友無可能唔認識呢個咁經典嘅推理遊戲!最近仲動畫化左!筆者都曾經將佢個系列玩過最少3次,什至COS過呢套作品嘅角色嫁…係邊個緊係唔話你知啦~
個一刻真係好想好想大叫一聲異議令職員停低,不顧一切咁衝入去.但基於採訪時間有限,再加上解謎遊戲需要一定時間…所以…成步堂君再見啦:_:
(當日成步堂出門中,得返御劍君)
依依不捨完之後,去到左一個都係係三樓叫做Fortune forest 既遊樂設施,呢個主要係一個大型心理分析遊戲,佢仲好細心咁有中,英,日三個版本,個結果都好詳細下嫁!不過如過同朋友一齊玩就唔好按錯戀愛運啦,因為佢會自動配對左你同一齊玩嘅朋友.筆者當日就係犯左呢個錯誤,不過都證明我同JOY夾得尼,所以一直旅行順利~當然,如過想偷偷配對…當我無講過啦~
不過佢嘅缺點係要輸入大量資料同埋都LOAD得幾慢,亦要答好多問題.所以如果晚間PASS嘅朋友或者對心理測驗無咩興趣嘅朋友就唔建議玩啦~筆者個日都整左半粒鐘有多.
驚險度:0/ 5 有趣度:2/ 5 不可不玩度:2/5
接住向下落一層,就尼到呢個同超音鼠玩競技嘅遊戲.因為佢主要係講一個運動會,所以所以遊戲都會係跑步機上進行.遊戲一共有三回合,分別係100米短跑﹑跳遠同埋跨欄.可惜筆者因為第一回合了解唔到點玩,拎最尾,結果即使後兩個回合第三都追唔返.呢個遊戲嘅攻略法就係:隻腳向後跑,不停向後跑先有反應.相反如果向前就會咩都感應唔到
驚險度:1/ 5 有趣度:3.5/ 5 不可不玩度:3/5
然後去到呢個STORM-G,係一個會不停360度回轉嘅賽車遊戲.遊戲二人一組,係開始之前要睇堆幾複雜嘅操作指引.不過好在如果睇唔明都有英文版~
呢個遊戲真係唔講得笑!左轉右轉不在話下,如果你想加到最快速度就要兩個制一齊按,咁就會360度迴轉!果然想嬴就要付出,結果我地不停按迴轉制360度左好幾次之後終於拎到第一.但其實咁轉法都幾係野嫁,怕暈嘅朋友千祈唔好亂試.玩下賽車咁向左右轉加速咁都夠好玩嫁啦.
驚險度:4.5/ 5 有趣度:4/ 5 不可不玩度:4.5 /5
落到最底層,職員同我地介紹左最新嘅音樂過山車遊戲.職員話呢個係全世界第一個結合左音樂拍子遊戲嘅過山車,係7月先開始開放嫁!筆者望到上面不停轉尼轉去嘅過山車忍唔住心諗…咁點分到心玩音GAME呀?唔試唔清楚.即刻試下先!
佢每個座位都有代表唔同顏色,玩個時記得睇清楚自己咩顏色呀!好似按左人地嘅無分嫁~
因為裡面係過山車所以就唔方便影相啦~但原來裡面係過山車同音GAME部份分開嘅~(好在~)佢中間會有幾個CHECKPOINT進行音GAME.當音GAME進行時過山車會慢駛~唔怕集中唔到精神.過山車都幾好玩.有離心力同埋架車會自轉,不過可能結合左音GAME令少左部份路程,再加上場地限制,所以路程有少少太短,但整體而言絕對值得一玩.
驚險度:4/ 5 有趣度:4/ 5 不可不玩度:4.5 /5
最後一個係站立式嘅海盜船,叫HALF PIPE.當去到中段平路位置時要求玩家腳踏地板得分.係一個音樂式節拍混合嘅海盜船.不過講真,佢除左會左右搖擺,玩家之間仲會自轉,要同時顧及腳踏真係有一定難度.而且玩完之後筆者同JOY都有少少頂唔順覺得好暈同想嘔,鍾意玩轉轉系同好有挑戰性嘅話就啱曬啦.但筆者應該唔會再玩多次…
驚險度:5/ 5 有趣度:3/ 5 不可不玩度:3 /5
本身正打算走嘅時候,職員突然同我地講話佢地下星期將會推出一個新嘅虛擬世界打喪屍遊戲,依家開放俾媒體試玩.好榮幸職員邀請左我地試玩,令我地有機會一試呢個實景打喪屍!呢個遊戲叫做ZERO LATENCY VR.入到去會有好詳細嘅說明,指揮軍會介紹依家生處背景同埋任務,要俾心機聽呀如果唔係玩嘅時侯真係連槍都唔識用就俾喪屍咬死.雖然咬死之後過一定時間可以復活,但最好就唔好浪費時間啦~打喪屍嘅裝備都幾重下,包括一個大背包,槍,耳機同埋眼罩.每次最多可以同時6個人一齊玩,大家可以透過耳機連咪SET通訊,共同合作令行動更有組織.聽落真係好似真嘅世界一樣!!!!可惜同我地一齊玩嘅記者完全唔明我地中文講咩,只好單人作戰.我地仲自己上左2樓等佢自生自滅,諗返都真係唔係幾好意思.玩嘅場地係一個都幾大嘅空間任玩家行走,戴上眼罩眼前即時變左廢棄工廠,真係好神奇過程中不停有喪屍撲埋尼,整到忍唔住不停大叫,經過一番屠殺,講真真係打到手都軟!但又真係超級好玩!佢仲好神奇咁有得上上一層,個感覺真係好似完全投進左另一個世界.絕對絕對要一玩!不過因為呢個遊戲每次都要半小時,所以暫時只接受預約制,有興趣嘅朋友可以上官網預約一試~筆者十分推薦!
驚險度:4/ 5 有趣度:5/ 5 不可不玩度:5/5
最後當然唔少得賣紀念品嘅地方啦~仲有唔少初音~
JOYPOLIS 官網:http://tokyo-joypolis.com/index.html
地址: 日本〒135-0091 Tokyo, Minato, Daiba, 1 Chome−6−1 Decks Odaiba DECKS Tokyo Beach 3F~5F
全力支持:大新銀行


text:
要睇青山綠水,綠草如茵既景觀,唔洗去外國既!今次小編就同大家介紹下位於粉嶺八仙嶺郊野公園既流水響水塘,唔好睇少呢個水塘,其實佢係有「香港小桂林」/「香港天空之鏡」之稱,水塘邊既景致岩曬各位女仕影相影餐飽.附近前往鶴藪水塘既散步徑同行山徑長度亦適合一家大小係秋天登山,吸收下新鮮空氣嫁!
遊車河路線
本身計劃好去流水響一帶都預計要足半日,不過小編都有介紹下流水響附近既地方,可以禁入去望望:
泊車資訊
流水響水塘對出並無任何泊車錶位,到水塘入口兩旁既馬路只能容許一到兩架車停低,係有少少窄 (如下圖)
如果需要泊車位置,最近要去到鶴藪水塘停車埸,再步行15-20分鐘到流水響水塘,詳程可以到鶴藪水塘介紹到睇睇
帶定相機,湖畔影靚相
流水響水塘係灌溉附近農田用水塘,與鶴藪水塘一樣;塘邊種植左大量白千層,三面環山.係波平如鏡既時間更加可以影到山與樹既倒影,而且係馬路開始行到水塘都係15- 30 分鐘,要近近地睇靚景黎到流水響就可以啦!
影相點No.1 湖畔倒影
到水塘入口到會見到一個水務署牌,之後一直沿斜路向上行10分鐘左右
差唔多到平地就會見到廁所,亦係附近唯一一個公廁;沿住公廁右面既路一直行就到其中一個影相點啦!
黎到呢個位置會見到有一條人行出黎既路仔,如果行落去就要小心跣親啦;落到去塘邊,咁靚既倒影立即影到!
影相點No.2 流水橋 潺潺流水
係第一點到影完相後,就要行番上去公廁,往郊野公園方向進發到流水橋
從呢個入口行到流水橋需時15-30 分鐘,呢條小徑沿塘而建,右邊係水塘,而左面就係燒烤場
無耐我地就行到流水橋啦,橋邊既小河流水聲配上太陽溫暖既感覺,真係好舒服呀!
呢度亦有分岔路行上去流水響營地
影相點No.3 白千層植林
穿過流水橋後可以一直沿湖邊道路走,經過D石枱後就黎到一片草地同植林啦!
望住呢個靚景野餐真係一流呀!係對岸影番水塘既風景亦非常一流,小編都留左係度一陣先捨得走呢
最後我地就由白千層林行番郊遊徑入口,全程大約需時1.5 小時 (包括影相)
燒烤場另一選擇
如果遇上假期旺季,鶴藪個邊既燒烤場一定好爆,買齊曬野去燒烤既朋友不妨考慮下黎到流水響既燒烤場,由郊遊徑入口行數分鐘就會到達
呢度既缺點就係無公廁係旁邊,只有旱廁;如果需要到公廁就要行一段路到入口
燒烤爐既樣子都比較舊,但係呢個燒烤場都有好多位置,唔怕無位BBQ ;垃圾筒亦係旁邊,算係方便
流水響郊遊徑
除左影相同BBQ 之外,呢度重可以行下流水響郊遊徑,各位可以選擇行上山一圈,係同一點結束或行到鶴藪水塘嫁,不過呢個活動就無咁岩有車既朋友,而我地最後都無行到
由郊遊徑入口行到鶴藪水塘需要一小時左右,而由水塘到小巴站則需要20 分鐘左右;沿途山路都幾平坦,適合一家大小嫁!兩條路徑詳細可以睇番漁農署既山徑pdf 流水響郊遊徑
公共交通工具
粉嶺港鐵站搭綠色小巴52B到中途,係呢個牌落車再步行到流水響, 每隔20-30分鐘一班


text:
Hello~多謝你嘅發問!
首先,見你上面都有講你之前幾個月都準時28至30日,今個月預計經期8月31號,但其實月經周期每個月都會有大同小異嘅出入,而影響月經周期嘅因素,例如壓力,作息唔定時,又或者其他藥物影響,都有機會會影響月經周期,所以你都唔需要太過緊張.
想問吓你呢對上一次性行為嘅時候係幾時?講緊8月31號?因為見到你話兩次都有全程使用condom,如果你怕用左condom都會懷孕既話,都建議你喺每次完成性行為之後,可以入水落去避孕套度睇吓會唔會漏水,咁樣就會更加安心,但又話今個月(九月)淨係有一次sex,所以想問清楚你對上一次係幾時,如果唔係我哋唔可以清楚咁答你,應該係邊一日驗孕最準確,相反sex嘅次數唔係最重要,應該你喺月經周期裏面最後既果次.你可以喺最後一次性行為之後,大概7-11日後驗孕較為準確,如果顯示無懷孕,基本上結果都比較準確.
不過如果你驗孕之後都仲未有月經嘅跡象,都唔需要太擔心可以再等等,唔需要特別買一啲催經嘅藥,又或者用一啲偏方嚟催經,情緒穩定返身體回復就好快會嚟(驗孕結果冇懷孕),如果你月經遲咗三個禮拜都未嚟嘅,建議你可以去醫生度搵佢幫你檢查,檢查左之後佢有機會會比催經藥比你, 又或者有其他方法去幫助你,希望我上面嘅意見可以幫到你,如果你仍然有問題嘅話都歡迎你繼續留言🫂
(Intern 同學 Yee)


text:
日前,藝人唐貝詩一家大細就齊齊前往深灣游艇會玩水同食飯,為自己10號嘅生辰提前慶祝派對.炎炎夏日玩水,梗系少不免大騷錫士,唐貝詩當日著上三點式比堅尼錫士泳衣,大曬豐滿事業線.
佢又透露,原來細個嗰陣已經經常跟隨屋企人噉玩耍,而家喺嚟舊地又翻看兒時嘅相,都覺得周圍變化唔多充滿童年情懷:「認真系廿年不變.」
問到今年嘅生日愿望咩嘅時候,唐貝詩就坦言希望自己嘅事業能夠有新嘅突破:「自從三年前簽公司入行之后,每年都系希望爆job密密接,今年希望有新突破,有多啲作品,好等咗好耐開新戲!」
另外,佢又透露跟住會共TVB新劇《多功能老婆》做客串,據悉呢部劇系由樂壇天后楊千嬅翻巢主演,唔少觀眾都好等咗好耐雖然今次喺劇中只系客串一個小角色,但系唐貝詩覺得好驚訝同興奮:「真系好開心,今次可以同千嬅做對手戲,佢好親和好nice,我好鐘意聽佢歌好翻欣賞佢真系我性格.」
唐貝詩出世于富裕嘅家庭,佢老豆系七十年代機大械王唐全之子唐基華,而阿媽就系1982年度嘅香港小姐季軍得主寇鴻萍.唐貝詩重有一個關系好親昵嘅契阿媽,佢就系TVB出名演員鄭裕玲.
2015年,唐貝詩簽約于蕭定一旗下正式成為藝人出道,除咗發展自己嘅歌唱事業之外,同時進修自己嘅演技,更曾跟隨黃秋生,鐘景輝等資深演員學習做戲.唐貝詩出道時間雖然唔長,但都共過幾部劇集演出.
比如喺TVB劇集《溏心風暴3》中,佢客串飾演一位錫士美女嘅角色.重有喺奇妙電視劇集《熱戀100日》,唐貝詩更加系擔心正女一號嘅戲份主演嘅.除此之外,唐貝詩仲參演大勢所趨嘅網絡電視劇演出,同樣系以女一號嘅身份主演劇集《怪異集-招魂車》.
Like MisshkNews Facebook!不出门也能知天下事~


text:
出國旅遊最驚忘唔記得呢個嗰個,如果喺第一次出國嘅人,咁一定好緊張到底要帶D咩?邊D嘢要帶,邊D嘢帶咗喺多餘?仲得人驚嘅喺要擔心番嚟行李會超重,喺唔喺要先預留空間嘅問題~~~~~
到底?!!!
根據DailyView網路溫度計運用《KEYPO大數據關鍵引擎》揾咗十樣出遊一定要帶嘅物品,保證唔帶會好淒慘,帶咗保證旅遊順順利利,仲可以提升旅遊品質!
目錄
第十名: 電子行李秤
啱啱仲擔心回程行李超重問題,有咗電子行李秤,就唔洗擔心要狠心留低買番嚟嘅戰利品仲有其他送人嘅旅遊紀念品訂製,又或者畀超重費嚟化財擋災啦.網路上仲有人大力推薦電子行李秤嘅重要性,因為體積細也唔太掗拃,果然喺出國必備啊!
第九名: 酸痛貼布
自由行意識抬頭嘅時代,好多人唔要旅遊車走馬看花嘅安排,揀用自己對腳行天下,不過長時間行路,仲要抬住行李,肌肉痠痛就一定啦,呢個時候酸痛貼布就好重要啦!佢可以暫時舒緩肌肉痛,第二日仲可以繼續大戰唔同景點唔會攰~
第八名: 眼罩
出國旅行,瞓嘅都唔喺自己張床,難免會瞓唔著,如果唔想旅行過程中面上有一雙熊貓眼,或者想影張靚照,影到嘅全部都喺大大對金魚眼.有咗眼罩,咁就可以遮光,全黑嘅環境更加容易瞓著,儲好體力,令旅遊玩得更加盡興.
第七名: 萬字夾
旅途中難免會發生D小事,例如著嘅衫唔小心穿窿或者鬆咗,發現靚景想影相果時就好瘀,喺國外想要上網打卡,突然發現手機sim卡拎唔到,電話打唔到,睇落小事,但喺一連串發生就會好鬼煩啊~如果你事前有準備萬字夾,仲可以將萬字夾夾起爛咗嘅衫褲,收納機飛車飛等等,真嘅好有幫助!
第六名: 自拍神棍 (自拍棒)
呢個原因就唔洗再多講啦掛~
自拍王道,每個人都應該有一隻自拍神棍,行到邊影到邊仲唔洗叫人幫手,隨時都可以同靚景入鏡.所以唔好猶豫直接將自拍神棍放入行李,出遊唔再需要老公或者男友,甚至唔洗麻煩路人,想影就拍影~
第五名: 轉換插頭
唔好話你唔知每個國家嘅電壓都唔一樣,以為任何插頭都可以叉電,咁你就大錯特錯~出國前記得check好你去嘅國家嘅電壓,準備好對應嘅插頭,以免燒壞手機,相機,咁就慘慘豬啦.
第四名: 分裝樽
女仔D立立雜雜嘢最多,而家喺個保養嘅時代,將面霜,卸妝水等之類嘅瓶瓶罐罐,用幾個分裝樽方便帶,咁咪都喺減輕行李嘅方法之一?
第三名: Wi-Fi分享器
手機唔離身嘅各位睇呢邊,如果沒有網路,就冇得上網打卡,搵邊到紀念品訂製最hit,隨時分享啊!唔洗諗啦,呢個真喺必備啦~~
第二名: 頸枕
長途旅行最怕冇覺好瞓,長時間坐飛機或者因為時差,擘大眼等天光,諗住第日仲要行好多行程,咁就真喺可以話生不如死啊.所以呢,準備個品質優良嘅頸枕真嘅唔不可以少啊~
第一名: 行動電源
出國手機唔可以冇網路同電,兩者一樣好重要!尤其喺搵路線搵方向,手機真喺唔可以shot down,所以準備幾個又輕又容量大嘅叉電尿袋,呢個第一名必帶冇錯啊,不過要記得,叉電尿袋唔可以放喺托運行李(如果唔喺就會畀海關捉走~)


text:
今日下午同 朋友 Walter 去食lunch.
傾開大陸既排既產品安全問題,我同佢都覺得當然歐美各國都有抄作既成份係度喇,不事事實係大陸產品既質素真係差,所以先會引發今次既事件.
好似含鉛量超標咁,國際標準係 0.06%,不過就算超標去到 0.2% or 0.3% 咁,大陸人都唔會覺得係有問題,雖然已經超標好多倍,但佢地會覺得「都係超得個少少,連1% 都無」,相反會覺得係外國小題大做.
另外一個事件就如二甘純牙膏咁,係會致癌既,不過大陸本住「要日日用,成日用,先至有機會有問題」既精神,覺得外國人歧視,但其實有其他代替品,如甘油,唔會致癌,外國都唔會用呢d二甘純黎做牙膏喇.
外國就話夠膽禁,香港就慘喇,好似孔雀石綠咁,致癌,根本唔應該有,但係俾大陸嚇一嚇,話一話,就即時轉口風,話要「成日食,日日食,食大量先至會有事」.
我相信如果係外國既話,一早禁左喇,零容忍喇,有毒家.
咁呢d事睇,我作出個結論係,大陸人係習慣,大事化小,小事化無;就算有多大既問題,都可以自我催眠到無問題,由洗衣粉油炸鬼,到垃圾水黎整粽,或者早排報紙賣既腐爛海鮮當新鮮賣都好,佢地都可以自我催眠到無事無事無事,食完無事無事,唔會死人,etc
而香港人既習慣就係,呢個係一個問題,但唔係我既問題,係你既問題
從發生任何事各政府部間都卸膊就知;佢地會承認問題既存在,只係會話唔關我事.
講返轉頭,Walter 間公司係大陸生產洗頭水,佢講返公司既野,就可以睇得出點解大陸產品咁多問題.
好多時,個客都會要求間公司既原料供應商出份成份表,但基本上間間供應商都唔會有d咁既野,所以好多時都要 walter 間公司求其 print 一張俾個客交貨 ( 即係話偽做).
而好多時,其實d 供應商都唔做証佢地既產品係無毒,就好似呢排佢地做緊 d 陶瓷產品咁,佢地叫供應商保証 d 原料無毒,但供應商都唔肯保証,簡直係有毒就意料中事,無毒就你好彩咁…..
Walter 個阿頭都唔敢亂黎,遲下出黎既 product 都會攞去公証行 check check,萬一有事既話,send 份 report 俾老細睇,睇下老細仲出唔出批貨.
如果d 原料真係有料,而老細又唔想蝕錢照出的話,咁 arm 又俾加拿大驗出,又會係一單大新聞
所以大陸成日都佢地既產品99% 無問題;
我睇,係99% 無驗過就真……


text:
「TVB小花」沈卓盈喺今年3月份嘅時候喺社交平臺上,分享咗自己甜蜜嘅婚紗相,正式宣布自己與富二代男友Calvin嘅婚訊,升呢做人妻.
而佢哋兩個經歷咗愛情長跑,隨後認定對方,喺浪漫嘅布吉舉行婚禮,當日沈卓盈更加係邀請咗一眾圈內好友何傲兒,陳自瑤等人做姊妹場面好熱鬧.
而喺呢排幸福甜蜜嘅沈卓盈就喺社交平臺上再次大騷恩愛,上載一系列佢同老公舊年外游嗰陣嘅靚相,獲得唔少圈內好友以及粉絲們嘅紛紛點贊同留言.
相中沈卓盈同佢老公手拖著手對著鏡頭甜笑,之後兩個人更加係深情對望.
沈卓盈係參加第四屆《TVB周刊》封面女郎選舉獲得冠軍從而入行,曾經畀封為TVB嘅長腿女神之一.
形象較好嘅佢,啱啱入行嗰陣擔任TVB節目《最緊要正字》嘅主持,不過并冇成功喺觀眾心中留低印象.
後尾沈卓盈轉型做演員,演出過多部作品包括《青出于藍》,《野蠻奶奶大戰戈師奶》,《學警狙擊》等,但多數係飾演配角角色,戲份都唔係好重.
直到沈卓盈後尾出演《古靈精探B》中嘅ICY一角,精湛嘅演技先慢慢讓觀眾留意到佢,不過角色熱度過後,佢仲係繼續出演綠葉.
可能沈卓盈覺得再繼續落去都唔會有乜突破,於是喺2018年嘅12月低,與合作咗16年嘅TVB結束合約,正式宣布離巢發展.
離巢後冇幾耐沈卓盈就宣佈自己與圈外男友嘅婚訊,與其一齊組建家庭,最後祝福沈卓盈家庭幸福.
Like MisshkNews Facebook!不出门也能知天下事~


text:
論身份認同
話說我喺Instagram見到一個Post載有一本教科書課題為「我是中國人」嘅內容,有感而發.
Ver esta publicação no Instagram
好老實咁講,身份認同嘅嘢從來都係好取決於個人,血緣,政治現實,個人因素,民族認同等唔同嘅因素都可以改變到一個人對於自己身份認同嘅觀點,而事實上,呢一樣嘢亦無對錯之分.
打個比喻,如果我有個美國嘅國籍,而我又愛美國,認同美國嘅文化,鍾意美國人呢一個身份嘅話,當然可以話自己係美國人,因為已經得到咗佢哋政府嘅認可嘛.但當然,你個人唔鍾意美國呢個國家嘅文化,各樣嘢嘅話,大可以話自己唔係美國人,但當然我會覺得你不如先辦理放棄國籍嘅手續(如果你有其他證件並且對該國嘅認同感更強烈並喺一個可行嘅情況底下).
好喇,雖然口講同埋我哋嘅認知上都知道「身份認同」呢一件事係好主觀亦唔應該有得逼嘅,不過咁,北方中共政權唔知係咪因為知道自己太過乞人憎嘅關係,自香港主權移交以嚟就不斷喺教科書上面滲透一個「我必然係一個中國人」嘅思想俾學生,但都真係幾搞笑,一嚟,都講到,身份認同係一個相當主觀嘅概念,亦能夠隨着時間嘅推移而有所改變,正如蘇聯解體前我哋都唔會對於被蘇聯佔領嘅國家嘅人民有幾咁細分嘅,而佢哋嘅身份認同可以係蘇聯人,亦可以係佢本國(例如烏克蘭)嘅人,呢個概念並唔係固定,封閉嘅,但係咁,中共就一再顛倒人類既有嘅認知,提出咗「你一定係中國人」嘅一個觀點.
至於,佢哋俾人嘅理由其實都係相當站唔住腳嘅(不過以我哋嘅常識都知中共講啲嘢都冇一樣係make sense㗎啦).
首先,佢話「黃皮膚,黑頭髮,黑眼珠」就叫「中國人」,以咁嘅講法睇嚟「中國人」真係遍佈全球,葡國人無啦無又變咗隸屬「中國人」嘅一個部落,韓國日本收歸中國所有,如果有咁嘅事都真係幾搞笑.
第二,「講『中文』,寫『漢字』就叫中國人」.先唔講粵語同中國嘅官話個差異有幾咁大先,淨係用語言嚟區分呢樣嘢就真係已經笑死人,如果我係一個喺香港長大而一向講開粵語嘅巴基斯坦人,我會唔會話我係中國人?我可能會話自己係「香港人」,因為我喺呢個地方長大,但都真係諗唔到同中國有咩關聯,再講,如果用語言就可以界定到一個人嘅身份,國族認同嘅話,咁係咪我學識講好流利嘅德文,就可以話我係德國人?我父母係澳洲人所以我嘅母語係英語而我會自稱「英國人」,「美國人」?「漢字論」同理,唔通日文入面嘅漢字又要俾人「被中國人」?
相較以上因素,我覺得一個好影響人嘅身份認同嘅因素係文化背景同認同(撇除propaganda嘅影響以外).香港人(至少係年輕一代)之所以會強調自己係「香港人」而唔係「中國人」,當中一個好重要嘅因素係中港兩地文化背景嘅差異,正如香港人嘅用詞同中國大陸嘅人唔同啦(嘟嘢食,差電,check下等等嘅用詞),生活習慣唔同啦,正如大家唔會喺行人路度痾屎等等唔同嘅層面.政治因素嚟講,我會覺得係中國想同殖民嘅方式統治香港,而港人對於呢個模式普遍反感而想同中國大陸割蓆.
而我屋企啲長輩成日講咩「我哋中國人點點點」,「唔係中國你會抬得起頭咩」呢啲咁嘅說話,就當然唔關以上所述事,因為佢哋讀過啲主張大中華主義(或者叫「紅底」)學校而植根咗呢一個觀念.而佢哋普遍有個共通點就係,無論中共當局幾咁賤都好,都係會無視,繼續擁護中共政權.從呢個角度嚟睇,中共喺香港嘅滲透其實好成功,雖然我唔認為呢一個成功係一件好事,但的而且確令香港出現好多嘅土生藍絲.
最後嘅係,身份認同嘅嘢就好主觀㗎啫,只要政府認可你(有證件),你覺得你係嗰個國家嘅人咪係囉,唔覺得係咪唔係囉,當然唔覺得係嘅話我都係重覆嗰句,quit國籍啦.
可能你會問,香港人唔鍾意叫自己做「中國人」做咩唔放棄國籍囉.其實都係㗎,不過中國政府既然要將呢一樣嘢強加喺你身上,乜你覺得你可以quit到㗎咩?
正如我之前用外國護照申報國籍變更佢都唔俾我啦.


text:
「接替」
人越大就越會諗,究竟邊個可以接替自己嘅工作崗位同多年辛苦建立嘅嘢.搵接班人唔係一件容易嘅事,因為好多時唔係淨係信任咁簡單.要接班其實需要有同樣嘅理念,就算做嘢方法唔同,但係唔緊要.一間公司,一個團隊,係要靠一個共同嘅信念同環境先至可以一直行落去.就好似一啲百年老店咁,佢哋嘅根係唔會變,變嘅都係因為市場嘅改變,年代嘅改變,但係核心價值係唔會變.
「適當」
其實唔係今日先至講話要搵接班人.一個人係同一個工作崗位太耐嘅時候,想突破某啲樽頸位係有啲難度.而最重要嘅就係希望自己可以退下火線,然後等自己可以有空間再做其他嘢.唔係話搵到接班人就可以乜都唔理,只係希望可以將自己建立嘅嘢可以繼續承傳落去.而當你搵到適合嘅接班人嘅時候,最難嘅就係學識點樣放手,而唔係干預.如果唔係乜嘢叫做接班人呢?
「人選」
雖然唔知幾時會出現嚟個接班人,但係一直都有係度留意有無適合嘅人選.因為人總會有離開自己崗位嘅時候,而家搵定真係差唔多,如果搵唔到最後其實都只會得一個結果.不過話雖如此,有無人肯接又係另一回事.你想搵人接啫,都要人哋肯至得㗎.所以真係唔係一件易嘅事,話晒唔係大公司,因為佢哋總有人可以去接替你嘅工作同崗位.唔通真係等個仔去接手咩,佢真係睬你都嘥氣.
Also published on Medium.


text:
係新屋第一次煮飯,話晒都算係入伙飯,仲要第一次煮飯俾老爺奶奶同大肥豬嘅親人食.加上之前都有一段時間為左攪結婚野,都有一段時間冇跟小豬媽學煮野,真係攪到好緊張呀!
為左依餐飯,我都既緊張又擔心,好驚整出嚟唔合佢地口味,又怕整出嚟好難食...又要諗煮乜好,真係好多問題呀!雖然之前都有煮過飯,不過都妥心總係好驚呀!
好在我有一個好強勁嘅後援 ~~ 就係小豬媽啦!佢幫我諗好晒煮乜餸,又教我買乜材料,又教點煮,真係令我放心左好多呀!
原本有成十幾個人嚟食飯,不過後來因為其他人有事唔嚟得,所以最後都得番老爺奶奶同一位阿哥嚟食飯.雖然係人少左,不過唔知點解仲驚,可能始終係整俾老爺奶奶食,唔多唔少都有D壓力啦!
其實有部分材料我係尋日都已經買左,所以今朝一早起身就開始為個晚餐做準備.
首先就係煲個靚湯,我依個湯係一個青紅蘿蔔煲豬骨,都OK易整,洗晒D材料放入個煲度就得啦!不過我就成日好驚佢滾到倒出個爐頭,所以我成日要入去廚房睇住個火呀!之後就整D餸,洗,切....唔經唔覺都攪左成個下午呀!
等到老爺奶奶嚟到,招呼左一陣就又要入廚房開始煮我個晚餐啦!
得自己一個人係廚房個感覺都幾驚呀!好驚煮唔成餐飯...好驚煮唔熟...好驚彈油....總之乜都驚啦,又冇人可以幫到我,總之就一邊煮就一邊驚,依個時候就特別掛住小豬媽呀!
係整整時,大肥豬係半偷影狀態影左張相,睇番真係好師奶呀...救命呀!
經過一輪驚慌又要扮冇乜野嘅煮飯之後,終於都完成左三餸一湯白飯任莊嘅晚餐啦!
香蔥炒雞
上湯浸娃娃菜
其餘仲有蒸桂花魚同個湯,由於時間同驚慌關係,唔記得左影相留念呀!
好在大家對我依一餐都好滿意,仲食得晒D餸呀!我老爺仲讚左我好多次,真係聽到都好開心!
大肥豬就唔洗講,由我煮完飯到洗完晒D野,佢個口都未試過唔笑,仲不停係度讚我乖..叻呀!哈哈..嗰吓我真係飄飄吓呀!
雖然煮飯同善後工作都幾辛苦,俾人讚賞都覺得值得呀!
不過都要真係多謝小豬媽,冇佢我都唔可以煮得咁有水準呀!


text:
你要早退休,退休定退而不休?坦白講,現時香港社會,後生仔應該唔會咁早諗呢一樣野.通常我地都係四十歲打後先會開始去諗.但係其實到四十歲先諗又遲左小小,因為始終複利息冇咁犀利加上風險承受能力都會比年輕時弱.另外,年齡越大,我地能儲嘅錢就會越小.雖然我地係揾多左,但係一來我地有家庭開支,二來我地嘅揾錢能力始終會隨年紀增長而慢慢減弱.所以其實真係應該趁後生,一個月小小錢儲起佢,等佢用時間增長係最好.
理想退休生活
我地點去Plan我地嘅退休生活?,要幾多錢先可以脫離朝9晚5嘅生活(若果係朝9晚5都仲好啲)?
每個人要嘅野都唔同,問下自己退左休要一個點樣嘅生活.夠兩餐就OK?定係想維持依家嘅生活水平?我地真係要計數,因為條數唔計我地真係唔知要儲幾多.
簡簡單單地計,就係預計自己退休之後每年嘅洗費乘以25(估計有90歲命),咁得出黎嘅就會係你需要退休嘅金額.呢一個方法雖然簡單,但係筆者唔建議用,因為唔係太準確.(如果大家想準確知道自己需要幾多錢先退休,到時InMAP計算機上左線之後,大家可以用InMAP計算機計下又或者去InMAP問下顧問意見.)了解下自己究竟需要幾多錢先可以退休先.咁大家先會計到每個月儲幾錢去過自己想過嘅退休生活.
另外,係計算要儲幾多錢去實現我地嘅退休生活,千祈唔好唔記得計下我地嘅MPF.MPF都係自己錢黎,大家要好好管理佢.最好整合左佢(可以參考下呢篇文章退休|MPF冇用?),擺哂係一間公司咁就易於我地去管理.
回報=成本+風險+時間
成日都會聽到人講趁後生儲多啲錢,點解?其實我地儲錢嘅回報基本係以上邊條Formula形成.以同一回報黎計,若果時間越小,換句話講,我地成本或者風險就要增加.成本增加,其實會係一個問題.因為年齡越大我嘅家庭嘅開支會越多,冇辦法騰出幾多.咁唯有增加我地嘅風險,但問題係當風險增加嘅時候,我地有機會會出現損失. 所以最好係係後生嘅時候以長線投資方法儲起佢,最起碼我地有一個確定嘅退休生活並且更重要嘅係財務自由.
大家如果想諮詢/了解多啲關於強積金或退休方面嘅建議,可以去InMAP平台問下專業顧問嘅意見.


text:
9日冇食嘢瘦15磅!吳彥祖盲腸潰爛爆破險死
20190525
東網電視更多新聞短片
其實真係差啲就死!
現年44歲嘅男神吳彥祖(Daniel)上個月返香港出席金像獎,最近就到法國出席康城影展,依然咁靚仔,不過睇落就瘦咗啲,以為佢刻意減磅?原來佢經歷咗場大病差啲死!話說早排某一個星期四,佢食完飯凌晨12點幾突然嘔,以為只係食錯嘢,捱到第二朝去睇醫生,醫生淨係開咗胃藥同止嘔藥畀佢!到咗星期六,佢都唔係好舒服,仲以為係食錯嘢:「一係突然之間冇嘢,一係就發燒要食消炎藥,我等緊呢兩樣嘢,但一直冇嚟到,好乸痛,即係好似畀人踢『春X』咁,每10分鐘踢一次!」而身邊兄弟就笑佢鍾意SM,死過翻生嘅Daniel竟然話:「有少少!」
兩日冇屙尿
由星期五睇完醫生後開始屙:「唔係屙爛屎,飲水屙水,每10分鐘就去廁所!」所以索性唔飲水,兩日冇屙尿!佢話:「冇人睇到我幾有好痛苦!」因為老婆Lisa S.唔喺屋企得番家傭同個女,又成日出去玩!咁點解唔去醫院?因為佢話佢住嗰區去親醫院都係大單嘢,即係中槍有血案嗰啲,所以如果佢去到話係食錯嘢,就可能叫佢坐喺度等,所以費事去!之後佢向家姐求助,家姐上到去見佢唔對路,即刻帶佢去白人區,離屋企30分鐘車程嘅醫院!
開刀取腸不果
醫生一見到就話佢個肚好脹,即刻做CT Scan(電腦斷層掃描),發現係盲腸發炎引致盲腸潰爛,仲爆咗,要即刻開刀!醫生話平時啲人如果係咁最多頂到2個鐘,點解可以頂到3日?雖然即刻開刀,但都抆唔到盲腸出嚟,因為入面全部腫晒,如果堅持要攞有機會整穿其他位置,就會好麻煩!最後只係洗腸,吊消炎藥吊咗一星期,盲腸仍留喺體內.咁會唔會翻發?就要等半年睇吓點,只有7%會出現!
最辛苦係……
而總共前後加埋佢有9日冇食嘢,暴瘦15磅,到依家都未肥番!不過佢講笑話最辛苦就係喺病床上冇嘢做,睇吓電視啦,點知全部都係飲食廣告!而佢當時有打電話同老婆講要開刀,不過避重就輕,Lisa S.之後揸咗10幾個鐘車返去搵佢,知道咁嚴重後都忍唔住鬧佢做乜忍咁耐!而本身嗰個星期日佢會去加國滑雪,好彩取消咗或者件事早咗發生,因為嗰度係山區,醫院冇咁先進,有乜嘢就大鑊了!但最驚嘅係,醫生話做咗呢種手術10年都未見過咁嚴重,如果佢再等多一日就會死!


text:
香港人工時長,就算上到車都唔會成日喺屋企,所以裝隻 IP-Cam 監察住屋企嘅老人家,小朋友或者寵物都好常見.不過如果要知道佢地幾時番屋企,幾時出街就唔會有通知,只有望實個 mon 先知啦!最近 Netatmo 推出嘅 Welcome 智能家居攝影機可以話喺 IP-Cam 嘅進化版,唔單止有人出入會自動打卡,而且有異動會錄影同通知你,好似好勁咁.於是我依莉詩就靜靜雞將佢放咗喺公司幾日,試下好唔好用.
簡易安裝,130度廣角鏡看門口
平時 set IP-Cam 可能要入 CD 或者掃描 QR Code,仲要設定 IP 地址等一大堆步驟,而呢隻家居攝影機考慮到我呢 D 對 set 嘢一知半解嘅人需要,只要用 iOS 8 或 Android 4.3 以上手機下載 Welcome 應用程式,然後跟住指引,將插咗電嘅家居攝影機倒置,再連接屋企 WiFi 就得,簡單到 5 分鐘就搞掂.而家居攝影機配有 130 度廣角鏡同紅外 LED 功能,可以拍攝 1080p 高清片,所以無論有無開燈,有咩人出入都可以拍得一清二楚.
▲ 盒內有一部 Welcome 家居攝影機,一條 USB線,一條 link 線同火牛.實際上只要將火牛接駁家居攝影機就裝好.
▲ 130度廣角鏡足以監察住門口嘅動靜.
▲ 除咗用 WiFi ,亦可以用 link 線接駁 Router,但 WiFi 當然方便好多啦.
▲ 只要按 App 指示將插咗電嘅家居攝影機倒置,再連接屋企 WiFi 就得,非常簡單.
偵測異動即拍片,SD卡儲存易翻睇
同一般 IP-Cam 唔同,家居攝影機主要放喺門口,監察出入情況,所以除咗睇 Live 之外,只會喺偵測到異動先會錄影同儲存,唔會長時間做錄影,咁就可以慳番唔少 SD卡嘅位.同時,只要一有異動,例如有人經過,光暗改變,都會即時透過應用程式通知你,等你即刻睇下係咪有陌生人走入屋.如果想睇番之前有咩人出入都可以喺應用程式揀番條片睇,唔洗好似閉路電視咁要諗番大約幾時發生,再喺條長長嘅片中搵番個動靜.
▲ 錄咗嘅片都會儲存喺 SD卡.
▲ 將家居攝影機對住門口,只要辨識到人樣就會立即通知你有陌生人出入,如果郁得太快或者戴咗口罩就會通知你偵察到有運動.不過因為房門口隔離喺玻璃,所有偶然反射到陰影都會當有運動呢!
▲ 另外,我嘗試對住電視睇下佢會唔會辨別錯,結果 check 到皇帝妹同張保仔都喺我屋企呀!嚇死人咩?
認人都幾準,出入都走唔甩
除咗會偵察到有人經過之外,你仲可以教佢識別你嘅屋企人.當然開頭你要教佢邊個打邊個,只要教得愈多次佢就愈唔會認錯.咁以後邊個番咗屋企,邊個出咗街你都會即時知啦!我放咗喺公司一日,每個人教咗佢 5 – 10次,基本上都認到幾個男同事啦!當然女同事有時除下眼鏡,轉下髮型就要教多幾次先識.而佢最多可以認到 16個人,唔好話屋企,細細地嘅公司都夠用.老細就話用嚟打卡幾好啦,邊個遲到,早走,成日去廁所都知實走唔甩,唔喺掛!?
▲ 每偵察到一個陌生人都可以幫佢建立一個個人資料.
▲ 亦可以就唔同人取消錄影同通知功能,唔洗成日影到自己走嚟走去.
依莉詩:「放喺屋企好似唔實際,反而細公司用仲好」
其實如果屋企有老人家,小朋友或者寵物我覺得用番 IP-Cam 監察佢地動靜會仲好,知道佢地喺唔喺屋企好似無乜用咁.香港地地方細細,喺唔喺屋企一眼都睇晒,唔通番咗屋企都唔知咩?反而依家 co-working space 愈嚟愈多,人多出入自然保安要加強,用呢部家居攝影機看門口,又唔洗長期睇住閉路電視,有異樣先通知你,而且員工出入又可以自動打埋卡,應該幾啱細公司用.(btw 身為職員仔嘅我,想快 D 還番部嘢!)
售價:$1,899
查詢:Hong Kong Lava Holdings Company Ltd. (2768 7009)


text:
種牙係一門技術,基本係植牙主治醫生都係可以幫你治療嘅,但係植牙後保障係點樣就好難保證,咁一個好嘅種牙牙醫重要性有幾大?可以睇下下面介紹?珠海種牙牙醫有冇推薦呢?
種牙之前一定要了解種牙每個過程係點樣,風險點樣,牙醫重要性佔據幾成.
——種牙牙醫重要性比例
1,拍片,確定植牙方案.無論係變種治療方案,植牙之前一定係要先拍片check清楚牙齒具體情況係點樣.拍片呢個過程護士係可以幫手影片嘅,牙醫根據牙片俾出方案,呢個過程牙醫佔據百分之五十.好嘅方案係幫助植體更好植入,風險降到最小.
2,植入種植體.植入種植體係需要一位資深種牙專家來操作,咁樣植入之後,成功率就會佔據95%以上,呢個步驟好牙醫重要性係佔據80%以上.
3,植入愈合基台.植入愈合基台係可以由其他植牙牙醫幫手整嘅,不過都係需要牙醫手勢好,對於第二個步驟,呢個步驟好牙醫重要性都係需要佔據70%以上.
4,做牙套.做牙套只要係牙科醫生都係可以整嘅,呢個步驟好牙醫重要性佔據50%左右.
注意事項:綜上所述,一位好牙醫都係好重要嘅,雖然有D步驟可以分比其他牙醫幫手,但係每一個步驟都係需要做到極致,咁樣可以減少風險,使成個植牙成功率更加高.
——點樣先算一位好牙醫
好牙醫標準千變萬化,個人認為:一位好牙醫首先係有資歷,跟住為人有一顆「醫者仁愛之心」,唔單單係為咗搵錢(不過呢個係生存落去前提,可以理解),更應該係已顧客疾患為先,諗著點樣更好更微創解決顧客呢個問題.呢個應該就係一位好牙醫標準.
如有疑問,可以通過WeChat&WhatsApp進行咨詢,提前book位免問診金,免排隊,另外可以享受牙醫9折優惠,報銷來回的士車費.


text:
養生嘅野從來都唔會嫌多,女人唔補好易老~無謂到老左先黎後悔~
同事介紹銅鑼灣有間做磁叉嘅淋巴排毒效果唔錯,又成日聽人講磁叉按摩去水腫好有效,咁就腳就去試下先~
見有時間,所以做左「日式磁叉經絡身體排毒護理」同「日式磁叉瘦面護理」總共兩個鐘
入到去嘅環境好舒服暖色系嘅設計,接待姐姐又nice,成個人即刻relax曬
日式磁叉經絡身體排毒護理
首先磁叉肩膊嘅位置,感覺有d似刮沙,但係冇刮沙咁易紅,可能係因為用左特強磁性嘅磁叉捧,輕鬆帶動血液中嘅鐵質,所以按摩師唔洗好大力刮,都會feel到肌肉慢慢推鬆嘅感覺,促進血液循環,唔會有皮膚摩擦嘅痛~
推小腿同大腿嘅感覺比較大,可能返office始終坐得比較多.按摩師話我地OL長時間坐喺到,工作壓力又大,好容易累積毒素搞到有水腫症狀.所以按小腿大腿會痛啲,但痛完之後,感覺真係好似鬆左,腳輕左,冇之前咁實嘅感覺~ 仲有瘦腿功效添!
日式磁叉瘦面護理|有效V面
平時做facial通常都係洗面先,但係呢個磁叉面係會幫你按肩頸先,用白蘭花嘅香薰油推,令人特別放鬆,然後再慢慢向上拉提,做完半邊面已經即時見到效果,即刻V面左,睇到個效果都嚇親!試過唔同瘦面方法都無呢個效果咁即時!而且成個過程好舒服,只係比較攰嘅位置會有d酸.但去水腫嘅效果真係好好!
做完成個treatment 之後,身心都放鬆曬.有專業按摩師按,真係好過自己用磁叉棒按摩!而且地點都好方便,就係響Time Square對面,放工過黎邊通淋巴邊放鬆,腦細再多嘅壓力都唔怕啦~
立即體驗Miris Spa「日式多效磁叉護理組合」試做價$318
Miris Spa岩石按摩專門店
立即查看更多按摩優惠!
延伸閱讀
文章全部內容均屬Blogger Canetti的個人意見及感受,使用效果因人而異,並不代表該品牌/公司之言論及立場.


text:
我係一係香港土生土長嘅90後.相信近日香港最矚目嘅新聞都會係「示威」架啦
其實示威都持續左大約三個月.我身為一個香港市民,我有少少自己嘅感想想講下!
其實一開頭我都好撐班示威者,和理非等等.
真實個句,冇佢哋嘅示威遊行,恐怕送中條例一早通過左~
但我覺得近日示威者嘅行動,完全違背左和理非嘅原意.
我清楚佢地既5大訴求,想要嘅民主.
但我諗深一層覺得佢哋根本就係好自私嘅黃絲.
1)你可以去貼連儂牆嘅時候,點解人哋唔可以去撕?咁叫民主?
你又來表達訴求嘅方法,其他人都一樣可以有
再者佢哋冇傷害到其他人.
2)每晚喺度嗌口號,係對件事有乜嘢幫助?
冇幫助之餘,甚至造成滋擾.
我明白大家都係想為件事好,但係咪應該做一啲實際有建設性嘅行動呢?
其實由香港六月開始嘅示威,我一場都冇參與過,直到一次示威行動,係正我屋企樓下.
我都絕對睇到,警察係亂用武力亂打人.根本係濫權,又好似唔使負責任咁樣.
我愛我嘅社區我關心我嘅社區,明知道危險我都決定去睇下.
我發現好多都唔係呢一區嘅居民,有好多示威者都係為咗來識異性.唔覺得係為香港民主爭取緊.
最後爆發大型衝突,屋企樓下嘅地鐵站被嚴重破壞,屋企樓下嘅大門亦都被破壞.
真心講句,破壞地鐵站同整爛我屋企樓下道大門,對五大訴求有咩幫助? 係唔係咁樣就會得到你哋想要嘅嘢?
另外關於調集嘅!地鐵站係僕街,但你可以唔幫襯佢,唔用佢.用其他交通工具.呢啲自私嘅行為唔好用民主兩個字可以解釋!
跳閘就會有5大訴求?
學你哋講,黃藍是政見,黑白是良知
咁你哋嘅良知去左邊?搭車本來係要俾錢㗎喎
有人堅持要俾錢你哋都要去阻佢佢甚至打佢.
為乜呢?咁樣就會有5大訴求?
黃絲們,佢哋嘅思想非黃即藍,唔參佢哋就會bully你.咁叫民主咩?
唔好將呢啲野用民主嚟解釋,價值觀錯曬,扭曲是非黑白.
大道之行也,天下為公,選賢與能,講信修睦.──《禮運.大同》


text:
「潮語」
前幾日係唔同嘅平台都有講香港嘅潮語,真係唔睇由自可,一睇又有一啲新嘅潮語.有啲都仲知道係啲乜,但係亦有啲真係完全唔知背後嘅意思.當然潮語嚟樣嘢係好容易暴露自己嘅年紀,因為你一開口講嘢,或多或少都會夾雜咗當年最流行嘅潮語係入面.有時就算想扮年輕都無用,因為唔同年代有唔同嘅潮語,所以當你用某啲潮語嘅時候,其實就已經出賣咗你自己嘅年齡.
「年代」
香港係一個好特別嘅地方,每個年代都有自己嘅一套潮語,如果你發現自己開始聽唔明嘅話,咁就代表你已經開始慢慢唔屬於嗰個年代.好多時啲潮語都只係興得嗰一年半載,但係亦都有啲係咁多年嚟都通用.潮語其實係點嚟?好多時都係因為某啲事情發生咗而演變出嚟,通常都係由年輕人嘅圈子慢慢開始通用,所以亦都係因為咁嘅原因,好多成年人都會唔知道某啲潮語背後嘅意思.
「代表」
唔知大家認識幾多潮語呢?又有啲乜嘢潮語你覺得有代表性?潮語其實分開有粗口同無粗口,而有啲潮語其實係所有年代都適用.原因基本上因為實在無其他新嘅潮語可以取代原本嘅意思,同時亦都係社會廣泛流通,所以有啲潮語基本上再唔潮,只係變咗大家一啲常用嘅溝通詞彙.當然每個人都會長大,所以唔知啲潮語嘅意思係好正常,所以無需介懷,因為大家都曾經後生過,潮過!
Also published on Medium.


text:
單分子親核取代反應
單分子親核取代反應係親核取代反應嘅其中一種,又可以叫做SN1反應,其中S代表Substitution (取代),N代表Nucleophilic (親核),而個1字講緊嘅係,渠嘅速率控制步驟只係關一種分子事.佢係由克里斯托夫·英果爾德等化學家於1940年第一次提出.
機理[編輯]
渠嘅機理涉及到碳陽離子.用叔丁基溴同水嘅反應(水解反應)做例子:
離去基團嘅離開[編輯]
可以見到一個叔丁基溴拆開變成一個碳陽離子同帶負電嘅溴離子.第一步需要更多能量,好慢,所以係速率控制步驟.
親核體嘅進攻[編輯]
之後,碳陽離子好快咁同親核體反應.由於碳陽離子係sp2雜化嘅,有個平面三角形嘅形狀,所以親核體有兩個地方可以進攻,即係平面嘅上面同下面.所以如果碳陽離子本身有手性,咁樣反應可以得到一個外消旋混合物,入面有兩種光學異構物,一個叫做構型轉化產物,另一個叫構型保持產物.
去質子化[編輯]
因爲我們嘅親核體(水)係中性嘅,所以需要經歷多一部去整走個正電荷.另一個水分子會將渠嘅質子搶走,生成產物(叔丁醇)同水合氫離子.
條件[編輯]
碳陽離子嘅穩定性[編輯]
由上面可以見到,反應中會出一個碳陽離子,所以碳陽離子嘅穩定性好重要.
- 碳陽離子嘅穩定性順序為:三級碳陽離子>二級碳陽離子>一級碳陽離子>甲基碳陽離子,碳陽離子越穩定,反應越容易發生.但因爲一級碳陽離子同甲基碳陽離子太唔穩定,所以基本上唔會發生單分子親核取代反應.
- 烯丙基化合物:由於形成到共振雜化體,所以令相應嘅碳陽離子更穩定,有利於反應進行.
溶劑[編輯]
以下條件有利於反應進行:


text:
GMMK Pro評價
本文由香印提子提供,係到都想多謝佢~
原本我係想拍埋片,不過時間關係都係出文算
TLDR:
新手唔建議你買,除非你想去高難度挑戰.
老手除非錢多,如果唔係都可以唔洗買.
簡介:
GMMK Pro係一隻glorious 出既半成品鍵盤.
係一隻熱插拔既鍵盤黎,用家可以放唔同軸上去上面用.
右上角有一個音量旋扭,可以比用家調教音量.
首先,我想講隻Board有既優點先.
其實呢一隻board既價錢係自組半成品黎講算係好平.
用料同埋foam方面都比足料,成個package睇落係好唔錯.
但係呢一隻實在有太多設計上面既問題同埋缺憾,導致極唔方便.
要用好多唔同既方法先可以改善到佢本身既問題.
呢一個都係我點解唔建議新手買既原因.
問題一:衛星軸
隻board本身係有跟螺絲既衛星軸,已經幫你上油同埋Bandaid mod.
咁其實佢本身有stab係一件好事黎,但係佢用既油同埋份量就好有問題.
佢果隻油比較杰而且好痴手,同TTC本身stock果啲油差唔多.
結果啲油就係衛星軸周圍漿住,再加埋佢Bandage mod同啲油會啜住個Stab.
令到成個衛星軸好似比白膠漿痴住,唔識彈返上黎.
係呢個時候,玩開自組既朋友可能會諗,咁佢本身衛星軸唔得,咁我用自己既stab再tune返佢咪得囉.
呢個就係個問題所在.佢本身喂果塊反智plate係唔support其他衛星軸.即係不論你用GMK,JWK定C3,都係入到PCB但係過唔到個Plate既.如果你想用自己既plate就要買過另一塊plate.
問題二:Gasket Mount
新手可能未必知咩野係Gasket Mount,係到做少少補充先.
唔同自組鍵盤其實都有唔同既固定系統(Mounting system),而每一隻Mounting對鍵盤嘅聲同手感都係有一定既影響.
普遍既Gasket Mount鍵盤手感係比較軟,彈手,同埋聲係比較靜.而GMMK Pro作為一隻Gasket Mount既鍵盤,用返原裝既套件係完全無上述既優點,完全發揮唔到gasket mount既作用.無論你用咩野軸都係手感硬,聲難聽.
當然而家多左好多人用唔同方法去改呢一隻鍵盤,令到佢既聲同手感可以改善返.但係藉唔藉得你用咁多錢同時間去改呢一隻鍵盤就要睇你自己了.
我地既提神用左唔少時間去改自己隻GMMK Pro,有興趣既都可以去聽下.
問題三:軟件問題
其實牙軒自己就無買到呢一隻鍵盤既,對個software既了解可能唔夠深.
隻鍵盤本身support glorious自己既software同QMK.
但係個software只係support window而唔support MAC,變相MAC用家一定要用QMK.
係呢一方面我個人覺得唔夠User friendly,新手要用返唔少時間去學用QMK.
點解唔直接整落VIA到,或者出返個support windows既software比大家用呢?
已試mod方法:
基本上谷友所有可行既mod都已經試過哂
拎走plate foam
拎走case foam
唔上螺絲
剪走所有plate既螺絲口(成隻keyboard最弱智既位, plate有8個螺絲位頂住塊pcb,令到塊plate完全冇活動空間,簡單d講,冇哂彈性,所以剪走佢)
另外有谷友將塊plate剪開三份,令到每一份都有返彈性(效果幾顯著)
效仿GOK 7V既plate flex cut做法,係每一塊凸出黎既plate leaf兩邊開一條坑,咁做就算隻board既gasket冇活動空間,可以係每一塊plate leaf度提供返應有既彈性
總結 :
呢隻board最大問題就係結構, 就算拎走所以既隔音綿, 空間都係好迫, 令到成隻膽(plate+pcb)冇位去帶到gasket mount應有既手感, 彈性, 同聲. 價錢係非常吸引, 但想比起市面上依家其實都有好多入門既套件, 如果GMMK PRO早多兩年面世, 佢都仲有生存既價值.
而依家差唔多價錢, 多好多唔同既選擇, 係每一個方面做考量, 除左價錢算平, 即買即用, 呢隻keyboard都冇乜野可取之處. 冇可取之處既意思係, 佢完全俾唔到premium custom keyboard既感覺, 手感仲差過市面上既現成board, 例如: filco, leopold, SP-STAR 等等.
由其是對新手黎講, 好似提子咁, 第一印象係好緊要.當你玩現成board玩到冇野好玩, 俾電競keyboard呃透左, 自然會想向custom進發.把心一橫入坑, 俾左2,3000(或者更多)出黎, 自自然然就係想有個種, 嘩, 原來custom board既感覺係咁, 想有個種, 市面上現成keyboard帶唔到既感覺俾你.
最後想持平D講句, 始終呢隻係glorious第一隻打正custom旗號出既board, 當然表現係唔合格.但我都想佢可以汲取今次既經驗同vendor/用家既feedback擺d心機落去做一隻真係價錢相宜, 而且有靈魂, 有自己風格, 有質素既鍵盤出黎, 俾各位用家有多一個選擇.
2022-07-22


text:
花姐 評MIRROR 讚Ian聰明 AK好Sweet Tiger必成大器 Jer應該擁有自己演唱會
MIRROR不單在香港爆紅,鏡粉亦遍及海外,日前加拿大中文電台節目《逍瑤郭杜》舉辦了「花姐我有嘢想問!」網上見面會,由加拿大鏡粉和經理人花姐(黃慧君)對話,讓大家更了解鏡仔.
Ian係一個西瓜
Ian(陳卓賢)的粉絲Hellosss問花姐:「Ian將來會唔會多啲機會拍戲拍電影?」花姐就讚Ian:「我覺得Ian做戲係幾好睇,佢做戲好自然,你覺得佢好into個角色,我都好想Ian拍電影,其實好多導演都有搵佢,但佢有好多考慮.今年我同Ian傾落,好想佢所有歌都有份參與創作,奠定佢俾人感覺係一個唱作歌手,所以佢擺咗好多時間喺創作度,我問佢想唔想做電影,佢都話考慮當中,Ian係一個好聰明嘅人,佢希望揀一個好適合嘅劇本先參與,但好似聽講都近㗎啦!」
花姐形容Ian是一個西瓜:「我覺得佢係一個西瓜,佢係我哋自己相處入面係好硬淨,你好難入到佢嘅世界,我哋一齊有活動,佢都選擇自己聽歌坐埋一邊,但咁唔代表佢唔合群,因為佢好想好enjoy自己嘅世界,好想每分每秒都聽緊歌,所以佢俾我感覺好『硬弸弸』,有啲嘢喺個面度,好難入到去.其實你同佢傾偈呢,佢裏面係一啲好甜嘅嘢嚟,佢好暖男,佢雖然行埋一邊,但佢留意緊每一位做緊乜嘢,可能佢見AK今日心情唔係幾好,就會突然間放低自己做緊嘅嘢,走埋去同佢玩吓,攬下傾吓偈,佢好似個西瓜咁『硬弸弸』,但其實內心係暖笠笠,甜絲絲,好sweet嘅!」
講起Tiger好想喊
提起Tiger(邱傲然),花姐指他必成大器:「我記得今年同Tiger講咗四個字『必成大器』,我真係好欣賞Tiger嘅性格,我講呢個仔就好想喊,我覺得點解一個男仔年紀輕輕,喺MIRROR入面係最細個,但可以咁體諒佢嘅兄弟,點解佢嘅眼光可以望得咁遠!你唔好見佢23歲仔,其實佢內心入面嘅知識同睇法係好多,好多個人見解,我好想鼓勵Tiger,雖然依家你嘅機會比人哋少,唔係C位,唔係大家最注意嘅成員,但係我好想話俾你聽,你俾少少時間自己,一定必成大器!」
花姐又讚其實Tiger很有趣:「我覺得Tiger太禮讓,成日都話唔緊要,我咁細個,有機會俾咗啲兄弟先,永遠訪問就企埋一邊喺度聽,我好想話Tiger你要俾人睇到你好有趣,其實Tiger平時講嘢真係好好笑,佢講嘢係中point嗰啲人,我話點解你要浪費你嘅才華,唔俾人睇到你呢一樣嘢呢?不過大家有機會好快睇到Tiger另一個突破!」花姐又指正為Tiger爭取劇集和電影機會:「Tiger係屬於冇咁多機會嘅人,但我哋依家默默努力為佢搵緊啲啱佢嘅角色,本來有劇集嘅角色係好好嘅,但係又撞咗演唱會時段,依家我哋都爭取緊可唔可以俾佢做到.電影我都會不停喺導演面前話,不如你試吓Tiger啦,我哋唔介意唔係主角,只希望俾佢做戲嘅經驗,俾佢有曝光嘅機會就得㗎喇,我同Tiger都努力緊, Tiger係一個好努力嘅孩子嚟!」
好想Jer下年年頭出自己嘅碟
有柳柳粉問花姐Jer(柳應廷)會不會開自己的演唱會,花姐便說:「我唔會令大家失望嘅,今年嘅計劃已經塞唔落㗎啦,嚟緊我哋都希望俾單飛嘅歌手真係做歌手應該做嘅嘢,譬如開演唱會,例如有自己嘅碟呀,呢啲都係我哋計劃裏面,計劃咋,我冇應承大家.柳應廷真係唔係一個跳唱歌手,雖然好努力跳舞,但你見佢好辛苦,我見佢每次排MIRROR嘅歌,佢就尖叫,其實跳舞對柳應廷來講係吃力嘅,但佢唱歌真係好好聽,佢啱啱出唱嗰隻歌,未Mixing嘅版本我都聽到喊,我覺得呢啲嘢唔應該浪費,佢應該擁有自己嘅演唱會,將佢嘅歌聲俾更多人聽到,我好想佢可以上到紅館,好想佢擁有一隻對佢嚟講好有意義嘅碟,一隻有完整message pass到俾人嘅碟,我同佢都有傾過,好想下年年頭出到一隻好屬於佢自己嘅碟!」
AK成日都好Sweet
花姐讚AK(江𤒹生)經常都很Sweet:「佢冇特別做一件事令你好sweet,因為佢keep住都咁sweet,但係佢係唯一一個仔,會定期約我食飯,當然我未必一定出席到啦,但係佢會同你講:『阿媽我哋食飯囉!』佢會第一個同你講:『阿媽,母親節快樂!』我聽唔到佢講母親節快樂就收咗線,跟住佢就會send訊息嚟話:『你有冇搞錯,我同你講母親節快樂你唔應我!』你會感覺到呢個人好愛你,當你真係阿媽咁,你唔好睇佢粗粗魯魯,呢個人好大愛㗎!」


text:
拖延症徵狀-你係咪成日做嘢都趕頭趕命?
唔知你又有冇發覺自己成日做嘢都趕頭趕命?係因為工作量大啊,定只係因為自己係一個典型嘅deadline fighter,成日都將啲嘢拖嚟拖去,唔到最後一刻都唔開始做?如果你係後者嘅話,咁你就係一個拖延症患者,請正視呢個問題!
點解一定要解決拖延症?
可能會有人心裡面諗:你使乜理我拖唔拖延,總之我限期之前做好件事就得啦!
的確,就結果而言,如果你真係限期前解決到,而又保證到一定質素嘅話咁當然冇問題啦.但係以經驗所得,大部分人都係做唔到嘅.喺大學嘅時候,相信好多人都係deadline fighter,將做project同温習拖到最後,結果往往喺最後階段先嚟通宵做;又或者喺工作嘅時候拖慢嚟做,令到自己miss咗上司俾嘅deadline又或者要OT搞掂佢,咁樣得出嚟嘅結果當然就唔好啦.如果係一team人做嘢,teammates又要等你完成工作先可以繼續落下一個目標.因為拖延嘅習慣影響到人又影響到自己,幾咁無謂!
跟住落嚟就同大家介紹4個法寶去解決拖延症!
1. 分拆目標
有時候,我哋會將,要解將一個大嘅目標分拆開唔同細小嘅目標,等自己可以更準確咁知道自己進度.因為一個大task可能需要消耗比較長嘅時間去完成,望落可能會覺得要完成呢件事好似好遙不可及,或者會感到氣餒.但當大家試下將自己嘅task分拆開唔同嘅小目標嘅時候,大家就可以按細目標嘅完成數目去斷定自己嘅進度去到邊個位,唔會有種好似做極都做唔完嘅負面感覺,可以更好咁推動自己完成唔同嘅目標,減少拖延.
2. 訂立To do list
上面講到要將一個大嘅目標分拆開唔同細小嘅目標,當分拆開咗唔同嘅小目標之後,我哋就需要一個To do list去記底返唔同嘅小目標去跟進返.咁樣做嘅目的一嚟可以更清晰更有條理咁展現到接住落嚟有啲咩目標需要完成,二嚟就唔怕喺分拆目標嘅時候有遺漏影響進度.
3. 適當獎勵自己
當你完成到To do list上面嘅小目標之後,不仿適當咁獎勵一下自己,可以有助你完成接下來嘅目標.一條橡筋唔可以拉得太緊,喺解決拖延呢個問題亦都一樣,如果將自己逼得太緊只得適得其反,造成更大嘅反彈.所以大家不仿喺每個小目標完成後俾一啲獎勵俾自己,例如放個小休玩陣遊戲,食下甜品.只要唔係俾自己放縱,呢一啲俾自己嘅小獎勵可以俾到自己動力去完成下一項目標.
4. 堅持
講到尾,要解決拖延症,最重要嗰樣嘢都係要堅持.如果冇堅持落去嘅心,不斷提醒自己做事唔可以拖,即使有按照上面嘅方法去做都好,好快就會重蹈覆轍.所以,大家記緊要堅定自己嘅心,不斷提醒自己今日嘅事要今日做,唔可以拖到聽日,養成返一個良好嘅習慣解決自己拖延嘅問題!
總結
如果你係有拖延症特徵嘅話,記得一定要改正,喺無論社交定係前途都有莫大幫助.試諗下如果你喺大學做project,你都唔希望會遇到組員或者下屬係deadline fighter啦,係咪?


text:
(野餐系列)揭秘野餐背後嘅辛酸
平時喺ig見到咁多人去野餐,啲野食,環境同埋人都影到靚一靚.其實喺背後落咗唔少功夫,啲相加重咗filter先出得街架!今日就等小編話比你知野餐不為人知嘅辛酸啦!
1. 準備時間長
野餐必備元素緊喺草地同食物啦!揀選地點唔難,喺去到揀邊個位落腳先難呀!要搵一個唔曬,仲要乾嘅草地已經嘥唔少時間.除此之外,準備野餐嘅食材要用好多時間,每人整啲食物都唔惹少架!如果唔想親自整嘅話,仲要同班friend約早啲一齊去超市買野食.唔但只,就算落咗腳鋪好野餐墊,大家仲要手忙腳亂裝飾食物嘅擺位,拎啲小道具出嚟.呢一大堆嘅野餐前期工作已經花費咗好多時間.
2. 好多小昆蟲
野餐都喺一種接觸大自然嘅休閒活動,大自然就自然有昆蟲架啦!唔好以為鋪咗張野餐墊,噴咗幾下消毒噴霧就會冇事,啲昆蟲都喺會照嚟搵你架!直接爬嗰啲可以喺野餐墊邊緣防止佢地入侵,但識飛嗰啲喺防不勝防!始終喺戶外,有昆蟲喺一件無法避免嘅事,唯一做到嘅就只喺加倍留意.
3. 只為瘋狂地影相
當你擺好哂啲野食,就到野餐重頭戲-影相.唔好以為你喺ig見到嘅嗰一張就喺得嗰一張,其實喺影咗百幾張之後,千挑萬選先至會誕生咗ig嘅唯一一張相.喺呢段影相環節入面,你要準備各式各樣嘅 pose,單人影,小團體影,大團體影,唔同角度,唔同背景等等,影完仲要拍片同拍Boomerang.影哂仲未完架,仲要互相send翻啲相比朋友先完結呢個環節.通常影好哂相之後,大家都喺攰到草草完結埋成嗰野餐活動.
4. 野食變得唔好味
由搵地方,趕走啲蟲,影埋相,呢到都起碼要用上一個鐘.野餐要食嘅食物就喺太陽底下暴曬咗咁耐,佢哋到最後唔喺吹到乾哂就吹哂啲塵落去,啲食物緊喺唔好食啦!另外,小編就唔建議帶咁多零食去.因為零食嘅作用只喺打卡架咋,到最後冇人食之餘,仲要原封不動咁帶走.
嗱!講還講,雖然野餐準備時間又長,為嘅就喺嗰幾張相,不過小編都仲喺咁中意野餐架.搞咗一大輪先野餐咁先有成功感架嘛!
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
Wikipedia:維基百科教學(連文章)
將維基百科文章連埋一齊,可以令大家睇埋有關資料,增加維基百科嘅作用,所以係好重要㗎.
幾時連
想知幾時連,最簡單嘅方法就係參考下其它嘅維基百科文章.如果你搞唔清楚應唔應該連,噉就問下你自己:『如果我係呢篇文章嘅讀者,呢個連結會唔會對我有幫助呢?』通常嚟講,你應該只為文章裡面嘅需要進一步解釋嘅詞加連結,而且只有佢第一次出現嘅時候需要加.
點樣連
如果你想加一個連到另一個維基百科文章嘅連結(叫做維基連結,wiki link),你只需要將個關鍵詞用一對雙重方括號括起身,即係噉:
- [[沙盤]] = 沙盤
如果你想用你自己嘅文字去代替文章嘅標題,你可以加喺文章名后面加一個管道『|』分隔符(用SHIFT+反斜杠就可以打出嚟),再加上你想顯示嘅詞.比如話:
- [[目標頁面|顯示文字]] = 顯示文字
你亦都可以指定目標頁面裡面嘅某個段落,即係噉:
- [[目標頁面#目標段落|顯示文字]] = 顯示文字
如果你想連結嘅文字用斜體或者粗體顯示,只要將方括號放喺啲撇號裡面就可以喇,即係噉:
- '''[[戰爭與和平]]''' = 戰爭與和平
記住檢查你嘅連結,保證佢哋真係連到咗你想要嗰頁,比如話蘋果會連到去對一種水果嘅介紹,而蘋果公司則會連去對一個電腦生產廠家嘅介紹.另外,要注意維基百科裡面有一啲搞清楚版,呢啲版面唔係文章,而係包括啲指向標題相似嘅文章嘅連結,用嚟幫手搞清楚個意思.呢個時候,管道技術就特別有用,比如話用發達呢種管道連結就比用發達 (錢)要好好多.
類別
你亦都可以將篇文章放喺一個適當嘅類別裡面,呢個類別包含咗所有同佢有關嘅文章.只要輸入[[Category:]],并且喺冒號同方括號之間打類別名就可以喇.
將文章放入適當嘅類別係好重要嘅,因為可以令人哋更容易揾到你篇嘢.要揾到適當嘅分類,最好嘅方法就係睇下同你篇文章相似嘅嗰啲文章,睇下佢哋係擺喺邊個分類道.比如話,你篇文章係介紹某一種樹嘅,噉你就睇下一篇講另一種樹嘅文章,睇下邊個分類先至啱.


text:
博出位
奧運瘋 我為丹狂
奧運就快尾聲,仲有幾日媽咪姐終於有覺好 瞓囉!其實唔少藝人日日捱眼瞓,就係為 咗見證偶像攞牌一刻.好似阿 Sa同方力申,見證完單車手李慧詩為港增光,第一時間 喺微博祝賀.不過亦因為咁,就俾內地網友狂插佢 哋夾硬將中國,香港分家.言者無心,聽者有意,媽咪姐都戥佢兩個唔抵囉!
李慧詩攞牌,大家自然興奮,不過萬人迷林丹奪金,更加多藝人喺微博分享心情.除 咗王菲上載同超級丹合照,袁詠儀睇比賽 嗰陣,更緊張到通屋跑,全城為「丹」狂!
王菲晒合照
估唔到平時 cool開 嘅王菲都係超級丹頭號粉絲.林丹攞金牌後,王菲第一時間上載咗張佢同老死趙薇再加超級丹嘅合照,又問林丹記唔記得大明湖畔之約,喂喂!小心老公呷醋好喎!
袁詠儀緊張跑圈
又一個捧超級丹嘅粉絲藝人,靚靚一邊睇比賽一邊喺屋企跑圈,順手 keep fit減吓肥,一舉兩得.
黃曉明晒「那些年」
雖然超級丹係運動員,不過佢同唔少藝人都好熟.除咗王菲同 Eason,原來佢同黃曉明都相識多時,黃仲拎張陳年相出嚟,好似同超級丹好 friend咁喎!
Eason急攞簽名
Eason為偶像丹專登遠赴倫敦捧場.除 咗同偶像合照,當超級丹攞 咗金牌之後,佢仲第一時間叫偶像幫佢件衫簽名,真係恨死媽咪姐囉!
王菀之心臟病發
自認係超級丹忠實粉絲 嘅王菀之,未睇比賽前,已經不斷喺微博幫偶像打氣,睇比賽 嗰陣,就猛話緊張到心臟病發.到偶像攞完獎,直情喊埋出嚟,夠晒真性情.
阿 Sa方力申遭圍攻
李慧詩為香港奪單車銅牌,原本係香港人開心事,一班藝人亦興奮到第一時間上微博,點知咁就出事啦.阿 Sa同方力申,只係因為寫 咗香港,而唔係寫中國香港,就無啦啦俾幾百個內地同胞圍攻,話佢 哋唔尊重中國喎.喂喂!咁奧運都有分中國隊同中國香港隊啦,李慧詩又真係代表香港嘛.阿 Sa,小方,媽咪姐今次撐硬你 哋!
網友插
網友插


text:
我好鍾意飲呢個花旗參蘋果瘦肉湯 o架,媽咪第一次煲時我已經即刻愛上咗佢喇!
原來蘋果同花旗參個味道係非常之夾,花旗參嘅甘,正好平衡番蘋果煲過之後所產生嘅酸味,加上蜜棗同蘋果本身嘅甜味,係真正嘅甘甜.花旗參有清熱作用,啱哂我依家飲喇,因為面上嘅粒粒成日都唔退,本來早前敷咗個有消炎嘅 mask 之後,情況已有少少好轉,但係因為已經用到最後一塊,又無時間去買,加上早一個禮拜又熱到痴哂線,啲粒粒即刻 "標" 番哂出嚟,真係激死人!! 希望飲完呢個湯之後有改善啦,如果唔係,我諗要出動龜苓膏喇!!
材料:
瘦肉
蘋果
蜜棗
花旗參
- 瘦肉洗乾淨,汆水,之後沖水洗去多餘血水.
- 蘋果去皮,去芯後切件;蜜棗洗乾淨備用.
- 除花旗參外,所有材料凍水落煲.
- 煲好之後,飲之前,落埋花旗參煲多 5 分鐘,之後落鹽調味即成.
Notes:
- 花旗參要後下係因為若果煲得太耐的話,花旗參大部份嘅香味同甘味就會消失.
- 瘦肉可用豬腱代替.
- 鍾意的話,可加雪耳一齊煲.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
12月20日星期日
今日約咗一班朋友仔預祝聖誕入南丫島玩 , 可惜天公不造美 , 下著微微細雨 , 十一點三個字响中環碼頭集合 , 估唔到大家都比約定時間早到咗 , 我哋一行6人4狗坐十一點半船入南丫島 , 落船第一時間去醫肚 , 我哋揾咗間茶餐廳食 lunch , 食飽飽先行去睇風車 , 唔講咁多..............去相~!!
上到嚟風車 , 等到停雨先出嚟影相
同媽媽响呢度避雨
介紹吓啲朋友仔先.................左起: Birthday 妹妹 , 蛋蛋妹妹 , 仲有我
加埋 Poker 仔仔(黃衫) , 呢張合照先齊人
Poker 係迷利都栢文
蛋蛋妹妹真係好有型
我咁大個仔都未帶過太陽眼鏡 , 型唔型仔呢 ?
Birthday 妹妹話掛响頭做裝飾會好睇啲呢~!!
當然唔少得响呢個地標影相相
蛋蛋家
Birthday family
Poker family
揾人影返張全體大合照留念
我哋四個小朋友一齊影風車
仲有四個靚媽同我哋一齊影
Poker family
Birthday family
蛋蛋家
又嚟多張全體大合照
影完風車又行咗上嚟涼亭影相相
趁無雨同媽媽影返張合照留念
我坐响涼亭欣賞吓風景 , 你哋慢慢影啦
輪到 Birthday 家影合照
仲有蛋蛋家
Poker 家
點少得四個靚媽呢~!!
影完相行落山 lu
睇吓大家擺 pose 擺得幾自然
到我哋喇~!!!!!!!
等我都企定定影返張相留念
Birthday 跑落山
蛋蛋慢慢行
Poker 就震住行
途經出名嘅豆腐花店
仲有好可愛嘅塗鴉
好有特式嘅木製路牌
原來南丫島有自家啤酒出架
緊係要試吓啦 , 左手邊嗰支最貴 , 有5%花香釀製 , 所以飲落有少少花香味 , 易入口好多呢~!!
我哋揀咗呢間 cafe high tea , 門口幾多肉肉
仲可以訂製呢啲水泥字母 , 媽媽想訂我個名 , 我當然贊成呢~!!
坐露天 , 環境又唔錯喎~!!
呢杯用咗新鮮嘅熱情果加蜂蜜 , 好好飲~!! Apple 肉桂餅配 Coffee
呢 set 芝士撻配綠茶果凍 , Birthday 都話好吸引呢~!!
嘆完 tea , 响市集買吓手信先坐船返香港 , 難得嚟到中環 , 影埋摩天輪先走呢~!!
媽媽同我一齊影合照
蛋蛋家
Birthday 家
Poker 媽抱住 Poker 玩瑜珈 , 功架十足呢~!!
靚媽大合照
終於輪到小朋友影幸福摩天輪
Birthday
蛋蛋
我同蛋蛋影合照
影埋呢張相返屋企 lu
由早玩到晚 , 原來都幾攰 , 返到屋企仲要沖涼吹毛 , 上車小休一陣 , 吹完毛食埋糧 , 我就去揾周公傾計 , 今日大家都玩得好盡興呢~!! ^0^


text:
「阿蘇」
係別府八地獄遇到一個香港家庭,佢哋啱啱去完阿蘇山,佢哋同我哋講本來因為地震而封閉咗嘅地方今日會開返.老婆話本來我哋淨係去一兩個景點因為去到阿蘇火山都無乜嘢可以睇,所以當聽到話阿蘇火山解封當然諗住可以去睇下.只不過無諗過落大雨,而且原本由湯布院去阿蘇山嘅行程亦都多咗半個頭先至到達.不過沿途景色真係好靚,一大片金黃色嘅平原,我諗如果天氣好嘅話會幾壯觀.不過唯有下次啦.
「路程」
九州第四日嘅行程首先就係食完早餐然後返去自己間房浸多次溫泉先至離開.今日天氣預測係會落雨,不過朝頭早就有少少陰天同出咗陣太陽.所以臨離開四季庵就當然要影下間合掌式嘅傳統大屋.之後我哋就出發去咗湯布院嘅金鱗湖,然後行咗陣街,買咗少少嘢,而中午過後就開始落雨,仲要越落越大.所以我哋決定揸車去下一站就係阿蘇山,不過去到仍然落雨所以乜嘢都睇唔到,然後就去今晚嘅目的地!熊本市!
「熊本」
當然去到大觀峰嘅時候仲落緊雨,而且好大霧,所以唯有繼續行程.原本之後嘅阿蘇山嘅景點都要跳過晒,變咗直接去熊本市.不過無諗過一個鐘頭嘅車程變咗兩個鐘頭,因為入熊本市好多車,唔知發生乜事,真係塞車塞到暈,基本上成個晏晝被困係架車到.不過好彩我哋去到熊本市之後仲趕得切去到熊本熊個辦公室,而今日無得走嚟嘅郭大少就當然好興奮,因為成個晏晝無得四圍跑.熊本俾我想像中更加繁華,真係有少少似東京.
Also published on Medium.


text:
关于拼音学习视频拼音,精选4篇xx年级范文,字数为2000字.今年的拼音学习视频,我们有一个共同的特点就是拼音教学有很多的方法,让孩子们自主的去思考,去探究,去学,最后把学习的方法用到孩子们的学习中去.这样我们的学生也有兴趣,在学习时不会觉得枯燥,无味,而是会觉得学习是一种快乐的享受.
拼音学习视频拼音(xx年级范文):1
今年的拼音学习视频,我们有一个共同的特点就是拼音教学有很多的方法,让孩子们自主的去思考,去探究,去学,最后把学习的方法用到孩子们的学习中去.这样我们的学生也有兴趣,在学习时不会觉得枯燥,无味,而是会觉得学习是一种快乐的享受.
通过这两节课的学习,我深刻认识到,要想做一个优秀的拼音教师,要想做一个好的拼音教师,要想做好一个合格的拼音教师,不光学会一个声母和韵母,还要学会一定的拼音,不仅要能让孩子们学会,还要学会拼音的方法,只有这样,才能达到教学的目的.在教学活动中,我们应多给孩子一些时间和机会,让孩子们自己去思考,去探究,去学习,只有这样,才能在孩子们心中产生自己学习的兴趣,从而让孩子们在学习中找到乐趣.
通过这两位老师的讲课,我对教材的把握有了更明确的认识.对于拼音教学我认为最重要的一点就是要能抓住小学阶段的儿童的心理特点,让学生们能够从不同角度,不同方位,不同的途径获得知识,不同的感受能力,从而达到知识和能力的和谐统一.
拼音学习视频拼音(xx年级范文):2
1,认识拼音符号和声母的组成,发音与变化,学习拼音字母组成词汇,语法和音序;学习写字母,数形结合,学习汉字书写,培养正确的书写姿势和正确的拼读方法;培养正确使用拼音符号和声母的方法.
2,认识拼音,了解简单的字母组编,会正确拼音,会读,看懂汉字书写的大小写.
3,学习简单的读音,能读准字母的发音,能正确书写音,节,时,时,时,时.在学习过程中,我们注意引导学生在理解,分析,积累,运用方法上学习拼音.
4,在生活中学习拼音.学习简单的儿歌和儿歌.
5,能在听,说中学习声母与发音的辨别方法,并掌握一定的拼读姿势和方法.
通过这一学期的学习,我们学生学习拼音,能准确的拼出汉字,并初步学会正确的写字姿势和书写方法.
我们还将以前学过的拼音与字母学的知识相结合,学习拼音,字母组成词汇,学习组词,句子的变换.
拼音学习视频拼音(xx年级范文):3
拼音学习
第二单元:拼音拼音
1.认识拼音字母,音节,初步认识常用汉字.2.初步辨识常用汉字,初步用英文字母表达自己的想法.3.掌握汉字的笔顺.
2.了解中国的汉字文化.
3.能正确书写,运用汉字.5.能按规定的速度,笔画,笔顺,字形.
第四单元:拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音汉字拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音复音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音复音拼音拼音拼音拼音拼音复音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼读拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音写拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼
拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音
拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼音拼好拼图图图图便拼图图图图拼图拼图拼图拼图拼图拼图拼图拼图拼图拼图拼图拼图连儿图拼图让拼图拼图拼图拼图连儿让拼


text:
講起萬聖節點可以少咗海洋公園呢!今年哈囉喂,海洋公園帶你勇闖今古時空,失控玩轉地球!海洋公園今年首度結合現實與虛擬世界的元素,推出5大主題體驗景點,另外仲有一系列精彩表演,哈囉喂主題美食及嘩鬼打卡點,
南豐紗廠呈獻「驚異海洋鬼怪的想像」期間活動,同英國藝術單位Designs in Air合作創造深海世界,為南豐紗廠建築注入驚喜與活力!咁搶眼嘅藝術品喺來自兩位著名充氣雕塑藝術家Filthy Luker
又到萬聖節啦!鍾意迪士尼嘅你又點可以唔去迪士尼嘅萬聖節惡人派對呢!萬聖節派對喺9月16日就回歸啦!大家又可以喺迪士尼見到一眾惡人啦!今次迪士尼仲推出萬聖節主題餐飲同商品,令大家更投入更享受萬聖節派對!
一年容易又中秋,難得有假放梗係要出去玩啦!嚟緊有唔同嘅中秋主題嘅大型市集,有成150個攤位任你玩,仲有音樂表演加多個打卡位等你嚟打卡,玩完仲可以去睇埋燈飾添,具有香港文化傳承嘅霓虹燈藝術,點可以唔支持
細個有冇夢想過成為太空人,飛上太空呢?依家機會嚟啦!唔使飛上太空,只要嚟呢個宇宙藝術展!由8月起,星際藝術展覽Orbstellar Metaspace登陸太古廣場,同場仲有Smiley 50周年夏日期
天氣咁熱,水上活動一定啱晒大家,但嫌去游泳池游水或者海灘玩獨木舟唔夠新奇?如果追求刺激同快感嘅你哋,以下嘅呢三項 極限戶外運動 體驗一定好適合大家,現場仲有專業教練教授,一定可以玩得開心又放心!唔好猶
Staycation簡直成為咗近年香港人嘅最喜愛活動,放假去玩吓Chill吓,當自己去咗個旅行咁,彌補呢幾年冇得去旅行嘅遺憾!唔少網民都鍾意分享佢哋嘅Staycation住後感,近日國際旅遊機構Tra
北角有咩食有咩玩?等小編幫你plan埋北角一日遊行程,帶你去玩足一日啦!首先帶你去食馳名嘅利強記北角雞蛋仔,然後再去炮台山簡約舒適Cafe嘆特式美食及咖啡,坐埋叮叮慢遊北角,最後襯黃昏時段緊去睇日落,
夏日炎炎,想影下打卡相又唔想咁多人可以去邊度?小編就用咗星期六嘅私人時間去同大家實測呢條大埔一日遊嘅路線畀各位參考吓~呢條路線唔單止方便,每個地方行過去都唔使15分鐘,唔使揸車都一樣去得晒!快啲碌落去
今個7月有唔少免費搭車日啊!繼早前7號就有為慶祝MIRROR成員Anson Lo生日而舉辦咗免費搭天星小輪活動,不過錯過咗嘅朋友仔唔使失望,因為嚟緊仲有三大免費搭車日等緊你!包括電車,天星小輪同巴士都


text:
你哋知道個法文係咩意思嗎?查實個意思係玫瑰水肥皂 ( Rose Water Soap ).
真係無諗過自己都會有「Crabtree & Evenlyn」嘅產品,因為好多時經過店舖門口都會俾佢嘅香味嚇怕,可能係因為成間店貨品太多,所以味道特別濃烈,有時仲會聞到 "打乞嗤" o添!咁點解我都會有呢個 product 呢?查實係 Keith 送嘅禮物嚟 o架!
同 Keith 雖然已經識咗一段時間,但係星期一我哋先至係第一次見面.最初係喺 Rachel 個 blog 度識到 Keith 嘅,後尾發現原來大家都係演藝學院嘅校友,不過我係讀西樂,佢就讀中樂,所以大家都會有共同話題.直至到大約半年前度,大家喺 MSN 度傾傾吓,先發覺原來佢都識 Miss Cheng,Keith 當年嘅畢業 concert 就係由 Miss 幫佢做伴奏.我同 Keith 講起 Miss 最近開咗間音樂中心,問佢有無興趣上去睇睇,順便探吓 Miss,於是大家就約好咗星期一見面.
仔細咁睇清楚,原來盒面上嘅玫瑰圖案係 Keith 好鍾意嘅包心玫瑰呀!
放喺浴室都隱約聞到淡淡嘅玫瑰香,明符其實嘅滿室幽香.
諗番起上嚟,人與人之間嘅關係真係好奇妙,同 Keith 嘅關係由最初嘅 blog 友變成校友,由校友變成朋友,話唔定遲啲仲可能由朋友變成同事 o添呀,哈哈!


text:
「落後」
之前有報道指香港嘅八達通落後,亦都見證到香港停滯不前!而近日好多身邊嘅朋友都係到講支付方法,其實老實講香港喺好多方面都好落後,唔單止支付方式咁簡單.當然所有嘅香港企業都係睇回報,而好多時都唔會做白老鼠.其實五年前返到嚟香港做嘢已經覺得香港得個殼,虛有其表,外表風光,內裡坎坷.你以為香港好發達,其實好多嘢都係歷史文物!
「香港」
香港落後唔係無原因,其實由教育開始已經有問題,而整體嘅環境就係少做少錯,唔做唔錯.好多嘅網頁真係十年不變,單睇政府個網站就知.本地公司好多講就講重視科技,但係一講到投資其實就話嚟樣貴個樣貴,到最後一塌糊塗,變咗個爛攤子!至於一般市民就有個慣性,根本唔想變,用慣咗就賴死唔走,唔肯接受新事物.所以如果唔係強制性嘅話,要香港變?我諗都幾難!
「科技」
雖然大家討論嘅係電子支付模式比較多,講真俾錢嘅嘢真係好睇個人習慣同邊個去推動件事.如果商家唔配合,你認為今日八達通會咁普及?其實講到尾都係錢作怪.就算香港人手上面有幾多部新嘅手機,如果無其他硬件配合其實等同一把未開封嘅寶劍一樣,英雄無用武之地!所以唔係科技嘅問題,唔係我哋技術落後,係思想落後同保守先至真!仲有就係個政府,下下得個講字,有心嘅就應該搵啲後生嘅搞科技產業啦!


text:
「洗版」
今日又係一年一度嘅開學日,雖然我個仔啱啱先出世,所以仲未有共鳴.但係今日一整日真係俾所有家長嘅仔女返學相洗版.當然到我個仔返學嘅時候,或者我都有可能係其中一個.不過今日真係超級變態,由幼稚園到小學,小學到中學,兄弟到姊妹,一張張新學期嘅返學放學相不斷係咁洗我版.當然好明白做人父母嘅心態,如果你有日見到我擺相上社交媒體嘅話,請原諒!
「返學」
唔知大家仲記唔記得自己第一日返學係點?我真係唔記得,係喊定係笑?扭計要返屋企?幼稚園嘅記憶真係好模糊.不過我相信每個人大咗都唔想開學,尤其係到咗高中同大學.當然每個細路仔都希望有一個放唔完嘅暑假,唔駛做暑期作業嘅暑假,同唔駛補習嘅暑假.而到大個咗出嚟做嘢之後,先知道原來最開心嘅日子其實係返學嗰段日子,而家我都好懷念返學放學個種生活.
「學費」
而家啲學費真係幾誇張,如果按照咁嘅速度,真係唔知到阿仔返幼稚園嘅時候嗰時需要幾多錢.先唔好講幼稚園,以前邊有啲乜乜嬰兒班.最變態嘅係竟然有啲學校課程係培訓啲細路仔點樣去面試,認真誇張!當然我唔覺得有需要,而且真係覺得有啲乜乜乜課程係搵家長笨.係度提醒自己,當自己個仔到咗適學年齡,千祈千祈唔好變做怪獸家長,樣樣嘢都要個仔去學.就算唔係學費個問題,我都唔想我個仔無晒童真!


text:
「健康」
今個月真係發生咗太多嘢,因為月頭郭大少連續發咗幾日高燒,之後因為擔心佢所以佢定同佢入院以防萬一.之後醫生確診為「皰疹性齦口炎」,而佢最終係醫院住咗三日兩夜,就係咁我同佢一樣都係第一次係醫院過夜!對於一個咁細個嘅小朋友要係醫院過幾日真係幾辛苦,見到佢連最鍾意食嘅嘢都唔肯食真係唔知點算好,而做父母嘅就當然係希望小朋友健健康康咁成長啦!
「米妮」
話咁快郭大少已經二十個月大,嚟位小朋友越嚟越多嘢講,越嚟越多要求,越嚟越貪玩.不過可以陪伴佢同見到佢一日一日長就已經心滿意足!有時真係希望佢唔好大得咁快!依家郭大少最鐘意嘅就係米妮,見到佢就超級興奮,所以今日返完學之後就帶咗佢去迪士尼玩!平時叫佢影相真係難過登天,不過今日有米奇同米妮拖住佢影相,佢就企定定俾我哋影,真係激死人!
「成長」
一如以往要嚟位小朋友坐定定食嘢係有啲難度,而家最鐘意嘅就係烏冬,佢有時真係一個人可以食晒一碗大人嘅份量.所以近排因為佢鍾意食烏冬,好多時我哋去搵地方食嘢嘅時候都要睇下有無烏冬先至去幫襯.或者每個小朋友都係咁,去到呢個年紀就鍾意周圍走,有時佢真係可以自己走咗去唔理我哋,所以同佢出去都真係要睇到實.雖然好多時佢都要我哋抱,只不過講真仲可以抱多佢幾耐呢?小朋友成長嘅速度真係驚人!
Also published on Medium.


text:
繼上一篇小丸子授權商品製作大公開—手指USB篇,集比推出嘅小丸子授權貨,除咗手指USB,仲有櫻桃小丸子官方授權卡套.呢款卡套尚未販售時,就預早係台灣授權商社群粉絲頁曝光,短時間內好多丸子迷們都係下便留言:「好得意呀」,「超Q嘅啦~」
櫻桃小丸子官方授權卡套系官方授權真品(附上正版授權貼紙),手工細緻,商品採用PVC材質,上頭戴黃色小帽嘅小丸子同粉紅色巴士嘅搭配,可愛嘅造型卑人愛不釋手.而卡套貼心嘅吻合設計,無論係放置八達通定係學生證都好啱,仲附上QQ彈力索,方便好拿取.而之後購買嘅客人,都係集比社群紛絲頁同拍賣嘅留言板度留低自己使用體驗.如下圖:
其實,無論係製作小丸子授權貨手指USB定卡套,集比係設計嘅時候,都會根據原先作者對角色嘅堅持,就無論係身形曲線,膚色與及表情等都有一定嘅要求,甚至會利用到原稿手繪嘅方式作溝通.從商品嘅打樣,校色都係經過反覆咁溝通先做嘅,展現咗我哋對商品質量嘅控管,都更希望幫襯啲客人可有好嘅購買同使用經驗,進而對我哋集比有好印象.
透過呢次同櫻桃小丸子台灣授權商嘅合作,我哋仲可以發現將熱門卡通人物同生活實用品作結合(例如手指USB,卡套等),仲可以促使卡通迷嘅消費慾望,因為除咗具有收藏價值,生活上都可以卑嗰啲卡通人物伴你左右.
咁何樂而唔「買」呢?


text:
Q: 請問可唔可以出條updated嘅出題趨勢(P1AND P2!!)🙏🏻 想針對啲topic 溫書
話說我雖然喺YouTube 拍咗條片講吓個睇法到底係點,之但係有啲嘢寫出嚟好過剩係講,所以決定寫返技術文分析一吓有咩課題係熱門,甚至有啲咩內容應該必讀.事先聲明,我對自己貼題無咩信心,而且讀歷史好難剩係讀一部分而忽略另一部分.例如你唔知道《凡爾賽條約》嘅內容,好難知道希特拉點解會上台,乃至佢對外侵略列底係用緊邊啲藉口(而2012 年DSE 就已經問咗,當然你可以話年代久遠不值一提,但除非你諗住今年考完出年繼續,否則小心駛得萬年船呀各位).而喺正式開始之前,我肯定自己會寫幾多篇講到有幾深入,更加唔知會唔會寫到中途半路就放棄,請各位唔好旨意哂我,亦都給予一定程度嘅鼓勵支持係無走歡迎的.
卷一資料題(DBQ)
試題分析
好,廢話小講,直接跳落正題.
首先係講咩課題會比較熱門.世界大戰同中國依啲必出唔使我多講啦?幾乎係年年 都出,不過小心係近年有跨課題跡象,例如2014 年以冷戰背景問國際協作,2019 年問中國華人同香港華人對於內地重大事件嘅睇法,2020 年取消咗嘅試題唔使我講你應該要知.咁所以世界無話必然,我夠以為公開試年年都有得考啦,邊個會估到最後備方案係同你講取消,自修生(即係我笑)咁點算呀?然後我哋睇返過往趨勢係每年有兩題係亞洲,兩條係歐洲史.
透過上述個表我哋就會知道中國同世界大戰係年年都出,有時間各位可以望返教育局所設計嘅學習建議,佔得最多教學時數都係依兩個課題.不過算啦,近依兩三年嚟因各種原因而停課又轉Zoom,我諗無邊間學校邊幾個老師會按章辦事.何況我教日校的話,都係返工等放工,放工返歸湊仔(無意攻擊日校老師,只係道出一個自顧人仕同打工仔心態上嘅差別).下一步我哋就要問仲有邊兩個課題大機會出,答案係日本同國際協作.
我認為國際協作出資料題機會率比冷戰多係有兩個原因:
三年約定 由於國際協作依個課題完完全全唔似讀緊歷史,於是唔少老師教起上嚟都唔知由邊個位入手,好些教教吓變到教通識咁.至於學生就避之則吉,大佬通識全球化單元仲睇唔夠多國際問題咩?結果造成唔少人忽略咗經濟統合同社會協作兩個部分,再望返趨勢表.原來每每出現經濟統合就會出社會協作(2012與2014,2017與2018,至於2020年出咗勢不可擂,咁接下落嚟嘅方向就呼之欲出),我唔敢話係個絕對必然發生嘅事,始終同你講肯定嘅就唔會係肯定,機會相當高就是啦.
論述題考慮 依個位需要睇返論述題趨勢,假設有日我寫到卷二的話,就再同大家分享笑.
至於我認為出日本機會率高過香港有三個原因:
趨勢 車老師唔是黃大仙,亦都唔係耶穌先知,唔好同我講咩政治因素會唔會唔再出香港咁敏感,我唔知道,林鄭唔知道,你打62717171(國安熱線)都搵唔到任何訊息.講到明係分析,所以我哋相信嘅係理性思考.過去十年嚟每每考日本就無香港試題,問香港則無日本,你話有冇咁啱啦?而香港已經連續兩年出咗(2020及2021),雖然過去曾經試過三年都問香港題目(2016,2017及2018),但前題係日本喺2016 年前嘅四年試題佔咗三年(分別係2012,2013及2015).不過今時今日唔同,兩個課題考核數字已經相近,分別係七題(香港)及五題(日本).既然係咁,我相信考日本嘅機會率係大啲.
課題內容 望返出過嘅題目裡面,香港課題大部分單元都問過咁,政治發展唔使講啦,社會文化,亞太角色,連經濟發展上年都問埋.相反,日本問嚟問去都係內在因素定外在因素對戰後經濟發展嚟講較為重要.除此之外,就只有2012 年問對軍國主義興起而言邊個角色較為重要(我知道軍國主義係論述題重點嚟,咁大佬呀,仲有個現代化程度呢?咸豐年前中學會考好鍾意問㗎喎),以無出過而又出得到嘅前題作為考慮,比我做考評局諗題目,我點都揀咗日本依個課題先啦.
論述題分析 同樣係需要有卷二嘅些少理解,所以唔喺鼠班門弄虎啦,有緣就會喺不耐將來獲知㗎啦.
講到尾我認為2022DSE 四個課題分別係世界大戰,中國,日本同社會協作,要是中咗而你又剩係溫咗依四個課題恭喜你,但為免唔中嘅時候你飲恨自己唔保守啲溫多個課題,我都係嗰句.仔呀仔,女仔女,歷史科已經算係好少嘢要讀㗎啦,你可以有策略地溫,但唔能夠溫啲唔溫啲㗎.今時今日,小心啲沒差啦,何況讀書都唔單止係應付考試㗎嘛.


text:
(癲傻255KM體驗之旅 - Day 3 粉嶺到馬鞍山(約61K))
旅程去到第三日,由 #粉嶺 去到 #馬鞍山,沿途風景同補給如何?大家繼續睇埋落去啦!
Day 3 粉嶺到馬鞍山(約61K)
第三日由粉嶺出發,雖然今次已經係隔日跑,每次跑完都有一整日休息,不過係到第三日起步都真係好似好攰咁,根據以前嘅經驗(筆者曾經試過用六日時間 #橫越日本320公里,每日大約跑50至60公里,詳情可瀏覽 橫渡日本 上集 / 下集),乳酸積聚係必然,不過通常捱過頭嗰5公里就會慢慢順返.
粉嶺起步好快就到 #沙頭角公路,呢部份基本上沿着沙頭角公路一路走到 #邊境閘口,路程會經過啱啱起好嘅 #龍山隧道 同埋 #香園圍公路,由於仲係封關中,車唔算太多,過咗 #萊洞 之後由於人煙比較稀少,比較有田園鄉間嘅感覺,再到鹿頸公路,大家如果想全走成條路線嘅話就記得唔好轉彎直入沙頭角邊境閘口,正如之前講過,條路既然又癲又傻,係要跑幾K入去跑返幾K出嚟儲夠里數!不過其實閘口影相都幾得意嘅,當然你目標淨係打算儲夠200拎公仔嘅(今年玩法係儲夠200就有LEGO公仔),咁喺路口就可以轉入 #鹿頸 直上 #新娘潭.
(粉嶺起步,經聯和墟去沙頭角公路,沿途花開燦爛,清風送爽,正!)
(見風景咁靚學人落下filter,又真係唔同感覺)
鹿頸至新娘潭呢段其實都有小小危險,灣多路窄之餘有啲位置冇正式行人路,不過側邊都有啲草皮俾大家跑,唔需要跑馬路㗎!如果你想好似施Sir咁樣一次過跑晒255km,而又選擇晨早七八點左右出發,跑到來呢度應該係大約深夜左右,咁就一定要帶定頭燈同埋尾燈(紅色單車夾燈),夜半新娘潭啲車有幾快,有睇過烈火戰車就知!
(邊境幾特別,冇去過(而又有氣有力)可以跑去望下)
(鹿頸新娘潭路風光明媚,平日又靜,沿路慢慢跑,感覺好似返去當時橫渡日本之旅咁)
離開新娘潭,好快就去到 #大美督,嚟到呢度最好食返啲固體嘢食補充返少少,反正大把餐廳,食乜都有.不過沿路出返大埔都有好多餐廳士多補水補糧食,要趕路嘅就可以快快腳密密食慳返啲時間.
(遠眺八仙嶺同慈山寺,靚!)
去到 #大埔工業村,千祈唔好合埋隻眼就衝出去大埔,鍾意海邊嘅施sir又點會俾你咁容易入去呢?記得去到大貴街就轉左直出 #大埔海濱長廊,不過又咁講,條路又真係靚啲舒服啲嘅,咁如果你錯過咗個路口點算呢?咁咪下個路口轉返囉,其實大致跟返條路線,差少少施sir冇所謂嘅,唔通返轉頭跑過咩?
去到回歸塔附近,記得千祈唔好過橋直出吐露港,因為路線沿林村河其實要直入 #太和,去到 #梅樹坑遊樂場 先至過對面再沿河出返 #吐露港公路,係架,施sir除咗海邊之外都好鍾意河㗎,轉頭去到城門河你就知!
(入太和梅樹坑呢段其實幾好跑,林村河好多魚同雀,生機勃勃)
出返吐露港公路如果未崩潰嘅,咁就繼續跑呀跑跑跑跑跑跑到科學園中大再到 #沙田孖橋,究竟應該直去馬鞍山定轉右入大圍呢?成身散晒嘅你梗係想直接出馬鞍山,不過鍾意河嘅施sir當然會跑到盡入到大圍穿過火車站再沿河出返孖橋.小編嚟到呢一個位,望住橋嘅對面,諗到自己過零鐘前跑過,嗰種感覺好似食完一啖辣椒再食多啖雪糕咁,唔識形容,算啦,都係繼續跑啦⋯⋯
(入吐露港已經一隻馬,不過仲有20K,慢慢長路遇好友)
(收工,61K埋單)
再跑多幾公里去到馬鞍山運動場附近 #天慢慢黒 #人漸漸虧,望一望錶,61公里,叫做補償返前兩日爭落嘅里數,就嗱嗱聲去運動場沖涼返屋企休息.
未完待續.......等陣,三日夾埋跑左成百四K,點解仲有成百幾K未完待續架?


text:
美國呢邊因為新型肺炎肆虐,今個星期終於實施停課,Bayarea 中小學校區同時停課.由於各校區放 Spring Break 時間不一,有啲學校會停三個禮拜,我哋連埋假期會停一個月,四月中先復課.不過到時會否如期復課都要因應疫情,美國而家先開始爆發,睇嚟會有一段時間.唔計其他州份,而家剩係我哋 Bayarea 每日都有十幾廿單確診,講緊係已確診,有幾多人排緊隊等待化驗都未知,加上演員名人,籃球員,足球員,消防醫護,甚至各國高官相繼確診,而三藩市所有大型活動,就連 NBA 球賽都因此取消,佢哋終於意識到唔係美國人口中嘅同流感一樣咁簡單,疫情的確非常嚴重緊急!
響美國未有社區感染嘅時候,我已經戴口罩出街入貨,個個用歧視眼光望我,我唯有扮兩聲咳扮病,等人覺得我唔係驚得咁誇張要戴口罩.事實上,我真係驚呀!我哋香港人經歷過 SARS,知道點樣保護自己,同時保護別人,香港人今次自救行動做得好好,齊心防疫,係抵讚!因此我響兩個仔嘅學校,同外國人老師開會時都講,點解香港咁近個中國呢個源頭都咁少確診數字?因為全民戴口罩,keep 住洗手搓手消毒,唔摸眼口鼻,亦自我隔離減少聚會.當全民一齊做,的確係好有效㗎!我哋響美國都應該效法!不過美國政府太睇小呢個疫情,根本完全冇預備任何防疫用品畀市民,響街舖已經買唔到口罩,消毒用品亦欠缺.可能係咁,所以一直強調唔需要戴口罩,引致疫情爆發失控,因為就算政府話要戴,根本完全冇得買!
就響校區同衞生局達成停課決定前,我已經首先自行停課.因為每日都收到新聞消息,附近中學小學一間一間咁中招,之後再消毒停課 ,睇到個政策係爆一間停一間,真係好有坐以待斃嘅感覺.問咗學校自行停學,會唔會當曠課處罰,佢哋話唔會,我當然選擇留兩個仔響屋企,避得道避啦!可幸過咗兩日,校區就宣佈停課,唔使等我擔心下星期仲返唔返學.相信我哋而家經歷的,香港家長們已有經驗,我都好希望美國人可以效法香港人,齊心抗疫,注意個人衛生,不外遊不聚會,等疫情快點過去.大家都要保重!祝大家平安,健康!
呔媽 facebook page: 騎呢.weak7.卜車呔


text:
今年 4 月初,中國國內出現一隻勒索軟件 WannaRen,中招者不單自己部電腦出事,就連同一內聯網嘅電腦都會受感染.由於個名同著名勒索軟件 WannaCry 相似,所以就有人懷疑係咪同一黑客所為?不過,經過內地網絡安全公司調查後,發現隻勒索軟件係用「易語言」嚟寫,所以相信絕對有可能係中國人所為.奇就奇在,製造呢隻惡意軟件嘅黑客喺幾日後,自動上載解密器俾人解密,完全唔使俾之前話要收嘅贖金,到底搞邊科?點解又同北韓金仔有關呢? 其實今次金仔都好無辜,因為同佢又無直接關係,只係黑客將金仔嘅漫畫黑客造型放咗喺 WannaRen 勒索軟件嘅主介面咋.對於 WannaRen 事件,國內安全服務公司火絨安全有詳細來源去脈報導.簡單嚟講,就係 WannaRen 喺知乎,貼吧,微博上突然成為熱門討論話題,以及出現好多受害者後,火絨就開始對呢隻勒索軟件進行源頭追蹤.發現原來黑客係利用 Windows 系統嘅 EternalBlue 漏洞嚟發動攻擊,只要中咗毒,WannaRen 就會由 C&C 伺服器下載及安裝挖礦軟件同勒索軟件,同時感染其他電腦.而且編寫代碼係用中文嘅易語言,所以否定咗同…
Browsing: EternalBlue
Microsoft 已經停止支援 Windows 7,搞到唔少用家都趕喺最後機會免費升上 Windows 10.不過,Windows 10 都唔係安全好多,因為剛啱又俾人發現,系統內其中一個用咗十幾年嘅 CryptoAPI 存有漏洞,可以俾黑客利用嚟假扮已獲數碼簽證嘅軟件,繞過電腦嘅網絡防護功能,從而喺目標電腦上安裝惡意程式.如果大家仲記得,上年 ASUS 就因為俾黑客偷咗數碼證書,令黑客可以將有毒嘅更新檔放上 ASUS 自動更新軟件褲,再推送出去俾過百萬用家.另外,亦有大學專家漏洞可被利用嚟攔截及修改 HTTPS 嘅通訊,將受害者引導去虛假網站偷取資料,影響力非常之大. 不過,升級上 Windows 10 始終有保障,因為…


text:
有一日同老公隨便逛逛玩具反斗城,發現新的小玩意,一下子就吸引咗我視線了﹗呢系列名為Digibirds嘅電子小鳥一套12隻,每一隻如雀仔般嘅實物大小,可以放係手上,佢哋嘅特點就係識叫識唱歌﹗由家傳戶曉嘅兒歌,到祝賀紀念日嘅生日歌以至結婚進行曲都識﹗吱吱吱的叫實在非常cute~當時都有諗過帶番屋企﹗但係上面寫住適合3歲以上⋯咁⋯30歲嘅我會唔會低b咗少少呢?﹗heehee~
老公都知道我愛不釋手啦,過咗個星期後,有一日同朋友出去食完飯返嚟,原來佢已經買咗一隻Digibird俾我做禮物﹗﹗哇~好高興呀﹗我哋兩個於是興高采烈咁俾佢不停唱歌俾我哋聽囉~
雀仔本身已經有20幾首歌可以random唱出嚟,要啟動嘛,你對住佢長長吹一下口哨就知道了,我呢啲唔識吹口哨嘅人都唔怕,隨雀仔附送一個哨子,吹響哨子亦得﹗要指定邊一首歌就要download個app了,你click嗰首歌,手機就會發出三個tone嘅短音,呢個係指示雀仔唱特定歌嘅指令,令我聯想起乜?好似玩NDS game「The Legend of Zelda」有一個係要吹笛子啟動某啲寶物,好懷念呢~
除咗嗰廿幾首歌,仲有十幾首係隱藏曲目呢,要係app入面小遊戲過關至可以unlock㗎,充滿神秘感﹗
Digibirds仲有choir功能,係玩具反斗城就demo咗,十幾隻雀仔一齊大合唱,更cute~我哋得一隻就試唔到咯⋯
老公買多兩隻俾我﹗﹗(笑咪咪~~~~)
哇,原來佢哋每一隻嘅嗓音都唔同㗎﹗難怪要儲齊12隻啦~我哋先買嘅藍色雀仔聲音清脆瞭亮,而粉紅雀仔就有啲吵啞,綠色雀仔聲音就佻皮啲,各有各嘅特色,合唱起嚟就豐富啲啦~cute到爆丫﹗更cute嘅係有時技術問題sync唔到,其中一隻落咗單唔識唱,傻乎乎咁~另外就係佢哋一唱完一曲就會吱吱喳喳講雀仔話,哈~
我會好好咁玩啦﹗多謝老公~朋友們如果你哋都有Digibirds,搵次帶埋出嚟一齊大合唱啦~說明書話可以sync無上限嘅雀仔丫﹗
Digibirds嘅官方網站:


text:
石賈墨教學團隊多咗新成員,隆重介紹:Holly!
其實呢,我已經J咗Holly好耐㗎啦…
…唔好意思,標題黨咗,不過畀我講咗聖馬田嘅故事先!
尋日1111,唔係咩嘢光棍節,對於英國人嚟講最重要可能就係和平紀念日,但對於德國人(尤其係小朋友)嚟講就係「聖馬田日」Sankt-Martins-Tag.
相傳聖馬田本來係軍人,喺公元三百幾年左右駐守法國北部一個叫亞眠嘅城市,有一日佢騎馬經過城門嘅時候,見到一個赤裸嘅乞衣,佢於心不忍,就用佩劍將自己嘅大袍一分爲二,畀咗一半畀呢個即將凍死嘅男人.之後嗰晚耶穌託夢畀佢,身穿半件袍,受到啓發之後決定成爲修士.之後佢死咗落葬嗰日,就成爲依家嘅聖馬田日,德國嘅小朋友夜晚就會攞住啲燈籠周圍走.
尋晚我都同我個仔攞住燈籠,喺條街上面走嚟走去,唱下歌,睇下其他燈籠,不過真係好凍…
好啦,講返Holly先,頭先我話J咗佢好耐,等我解釋返,費事唔小心震驚咗八百萬人就唔太好啦.
句句子應該咁講:「我好耐之前已經有一個夢想,就係可以收到徒弟,將我嘅理解式德文教學系統延續落去」
放心,我都淨係話「延續落去」啫,未敢講發揚光大.
有樣嘢我唔知道大家同我有無同一樣嘅同感,其實我幾十歲人,都覺得自己大唔透,做好多嘢都好草率,好直接,雖然會考慮好多嘢,但其實都覺得自己唔夠成熟.
係呀,就算係畢業做嘢,結咗婚,生咗仔,起埋屋,喺德國開埋自己公司之後,其實都唔覺得呢啲嘢,係啲咩特別嘅「成長」Milestone.
真係覺得自己終於有返少少「大人Feel」嘅嘢,其實反而係其他比較細微嘅嘢.
其中一樣,就係「請人」.
理論上,自己開間公司,就可以話自己係CEO,老闆,點吹都得.但真係搵到Team member嗰下,會發覺自己責任大咗好多.
首先,自己一個人做一個Project的話,賺多賺少無咩所謂,但要出糧畀第二個人,就係另一樣嘢.但更重要嘅係,Leadership真係要學.
Holly話「教德文同教跳舞係兩個唔同嘅世界」,咁其實我都想講「教德文,同教人教德文,原來都係兩個唔同嘅世界」.要點講到人地明你講嘅嘢,而令到佢可以令到人地明佢講嘅嘢,真係好有Inception嘅感覺.
但係Holly都pick up得好快,因爲佢做嘢好細心,而且要跟嘅嘢都跟得好足,所以我覺得我地今次推出呢個A1嘅課程,將會對於
作爲Mentor嘅我,對於作爲新手導師嘅Holly,同埋對於好多想開始嘗試學德文嘅朋友,都會係一個充滿挑戰嘅旅程.
有興趣學德文的話,埋嚟睇睇!
PS 其實我地未真係見過面,一路都淨係網上見,嚟緊真係要搵個機會一係上去科隆搵佢一係就要佢落黑森林搵我😁
延伸閱讀:
此為石賈墨之原創文章,轉載前請事先徵求授權並註明出處 www.stegermatt.de
想知多啲有關課程嘅資料?即刻Click入嚟呢到睇下啦!
歡迎隨時聯絡我了解更多
WhatsApp: +4917695274920
Signal: +4917695274920
Telegram: @Stegermatt


text:
呢喃诗章
作者:咸鱼飞行家
类别:游戏竞技
状态:连载
更新:2022-10-04 16:10:29
人气:2719 | 共778章节 | 1532万字 | 连载
最新章节: 第七百七十一章 狭间的反抗
最后更新:2022-10-04 16:10:29
相关推荐:呢喃诗章主角实力 呢喃诗章小米娅 呢喃诗章被选者 呢喃诗章 精校 呢喃诗章齐齐读 呢喃诗章扫书 呢喃诗章几个女主 呢喃诗章百度云 呢喃诗章123阅读 呢喃诗章 番茄 呢喃诗章能力体系 呢喃诗章升华之语 呢喃诗章失踪的第三枚金币 呢喃诗章设定 呢喃诗章版主 呢喃诗章抄袭诡秘之主 呢喃诗章无错小说网 呢喃诗章小说为什么盗版禁了 呢喃诗章爱尚小说 呢喃诗章为什么进度落后那么多 呢喃诗章米娅身份 呢喃诗章为什么看不了 呢喃诗章地图 呢喃诗章txt八零 呢喃诗章二三中文网 呢喃诗章完结了吗 呢喃诗章女主介绍 呢喃诗章布莱妮·欧兰诺 呢喃诗章主角几环 呢喃诗章主角的猫 诡境主宰和呢喃诗章 呢喃诗章遗物等级 呢喃诗章猫的力量 呢喃诗章评价 呢喃诗章精校版 呢喃诗章主角是什么东西 呢喃诗章txt下载 百度网盘 呢喃诗章类似的 呢喃诗章主角听到的女声 呢喃诗章女主什么时候推到 呢喃诗章主角现在几环了 呢喃诗章987章 呢喃诗章无防盗最新章节 呢喃诗章百度网盘 呢喃诗章公主的滋味不错 呢喃诗章书评 呢喃诗章txt下载精校版 呢喃诗章主角身份 呢喃诗章十三古神 呢喃诗章在哪连载 呢喃诗章 顶点 呢喃诗章nga 呢喃诗章类似小说 呢喃诗章精校txt 呢喃诗章新笔趣阁 呢喃诗章鸟书网 呢喃诗章选书网 呢喃诗章txt笔趣阁 呢喃诗章第一个童话 呢喃诗章 小说 呢喃诗章睡美人 呢喃诗章童话故事 呢喃诗章下载txt 呢喃诗章精校 呢喃诗章第一章 呢喃诗章看不了怎么回事 呢喃诗章主人公讲的第一个童话 呢喃诗章蒂法咬 呢喃诗章女主图片 呢喃诗章全文免费阅读 呢喃诗章女后宫 呢喃诗章笔趣阁无弹窗 呢喃诗章女主有几个 呢喃诗章八一 呢喃诗章模仿诡秘之主 呢喃诗章 最新章节 无弹窗 呢喃诗章百度小说 呢喃诗章米娅 呢喃诗章精校txt下载 呢喃诗章txt全集下载 呢喃诗章无防盗 呢喃诗章无错 呢喃诗章123 呢喃诗章顶点小说 呢喃诗章小说txt下载 呢喃诗章txt下载八零电子书 呢喃诗章在线阅读 呢喃诗章防盗 呢喃诗章顶点笔趣阁 呢喃诗章免费阅读 呢喃诗章为什么没更新 呢喃诗章最新 呢喃诗章正版 呢喃诗章知乎 呢喃诗章顶点 呢喃诗章sodu 呢喃诗章看不了 呢喃诗章抄袭 呢喃诗章贴吧 呢喃诗章有女主吗 呢喃诗章 咸鱼飞行家百度百科 呢喃诗章 下载 呢喃诗章咸鱼飞行家 呢喃诗章怎么样 呢喃诗章txt下载奇书网 呢喃诗章最新章节目录 起点呢喃诗章 呢喃诗章女主是谁 呢喃诗章等级 呢喃诗章同人:色欲之诗 女仆篇 小说 呢喃诗章和诡秘之主 呢喃诗章主角能力 呢喃诗章四要素 呢喃诗章有几个女主 呢喃诗章作者还写过什么书 呢喃诗章人物介绍 呢喃诗章起点 小说呢喃诗章 呢喃诗章优书网 呢喃诗章类似的小说 呢喃诗章无弹窗 呢喃诗章八一中文网 呢喃诗章作者全部小说 呢喃诗章全文下载 呢喃诗章夏德 类似呢喃诗章 呢喃诗章txt下载笔趣阁 呢喃诗章主角 呢喃诗章小说 呢喃诗章好看吗 呢喃诗章下载 呢喃诗章男主 呢喃诗章起点中文网 呢喃诗章番外 呢喃诗章百科 呢喃诗章txt下载八零 呢喃诗章txt下载 呢喃诗章百度百科 呢喃诗章女主 呢喃诗章 起点 呢喃诗章作者上一本书 呢喃诗章笔趣阁 呢喃诗章txt 呢喃诗章百度 呢喃诗章txt精校 呢喃诗章平板电子书


text:
烘培係一種學問,而烘焙裡面包含住好多科學知識.今天小編要黎同大家上個科學堂,等大家可以更了解烘焙.
(第一堂)氨基酸:透過氨基酸了解蛋白點解可以打發?
氨基酸係構成蛋白質嘅化合物,唔同嘅氨基酸有唔同嘅特性,蛋白內啱啱好有兩種:親水性 同 怕水性,當你以外力將空氣打入蛋白,原本緊緊相連嘅分子結構會被鬆動展開.蛋白本身係九成水份,一成蛋白質嘅混合液,當氣泡產生嘅時候,開展嘅氨基酸會隨住氣泡形成一種網絡,怕水性嘅會向氣泡端集中,親水性嘅同蛋白內嘅水分結合,打入越多空氣幫助網絡越建越大.而且,隨住網絡嘅發展,氨基酸彼此鍵結會變得緊實,慢慢排擠水分,所以打發時間越耐蛋白霜越堅挺,外表睇起黎越乾燥.
(第二堂)黏稠度同表面張力:點解全蛋打發時需要隔水加熱?
主要係因為全蛋嘅蛋黃含油脂,令氣泡好難形成,所以全蛋打發所用嘅時間比打發蛋白長.隔水加熱係一種溫和嘅加熱方法,當蛋液受熱時,分子獲得能量可以突破既有安定嘅分子結構,變得流性,稍弱黏稠度.加熱亦可以減弱表面張力,蛋白中大量嘅水份靜止時表面有一種薄薄嘅張力,稱為表面張力,水分子獲得能量後自由度變高,有助打蛋器更容易破壞分子結構,形成氣泡.
(第三堂)膨脹力量:點解拿破崙皮會膨脹?
拿破崙係甜點中狡猾嘅品項,最理想嘅狀態係橄薄至薄如蟬翼般一層奶油同一層麵皮然後堆疊好多好多層,總係要確認奶油同麵皮嘅軟硬程度必須雷同,先可以一齊延展.烘烤時,奶油中嘅水氣揮發成氣體膨脹力量將麵皮撐開,拿破崙皮就膨脹.不過,拿破崙嘅理論說比實際做起黎簡單得多,麵皮同油脂嘅分佈一旦唔係平均,則無法達到最理想嘅派皮層次.
(第四堂)梅納反應 VS 焦糖化反應:點解麵包要焗上色?
梅納反應同焦糖化反應都係料理/烘培中最常見嘅兩種反應,兩者差異係焦糖化反應純粹指嘅係糖加熱到一定溫度後產生嘅焦化現象,而梅納反應係指必須包含蛋白質,所以焗餅乾蛋糕麵包等等追求嘅就係梅納反應.好多人驚「焗燶」,係烘培麵包上成日烘培不足,上色唔夠無法產生足夠嘅梅納反應,少左好多美味元素.煮焦糖醬時,如果可以確實煮到醬汁呈現琥珀色,食起黎帶有啲啲苦味,先可以煮出帶有層次感,唔甜膩嘅焦糖醬.
(第五堂)乳化現象:點解蛋糕會沈澱?口感似糉?
乳化作用係兩種唔相容嘅液體,透過某種物質,係烘培中常用嘅係蛋黃,成功融合一齊嘅過程.製作磅蛋糕時,使用大量奶油,加入雞蛋時,食譜中總係再三強調雞蛋需回溫,而且係少量分多次加入,避免麵糊油水分離.雞蛋內嘅水分,原本無法同油脂相容,但因為蛋黃內嘅卵凝脂發揮左乳化作用.磅蛋糕嘅麵糊如果無,成功乳化,烘烤後可能會出現沈澱,組織過於紮實,鬆軟嘅問題.


text:
「營銷」
其實做數碼營銷真係要識好多嘢,又電郵,又搜尋引擎,又拍片,又影相,又社交媒體,又網站,又數據,等等.要學嘅嘢真係數之不盡,而且日日都係到變,真係跟得慢啲都脫節.不過好多人會以為數碼營銷好簡單,因為係香港好似只要做好某個社交平台就可以,只係現實並非如此,希望同期望與現實不符.數碼營銷係講求多元化,獨沽一味係好難去營運,要有一個全面同平衡嘅營銷策略.
「天下」
好多人以為只要係某個社交媒體上面成功就代表一切,真係以為征服一個平台就可以得天下.其實除咗話係井底之娃之外,都唔知講乜嘢好!做數碼營銷要兼顧嘅嘢有好多,如果單單以為用社交媒體就可以嘅話,嚟個諗法真係有啲幼稚.因為大家其實係俾佢哋牽著個鼻走,佢一改少少嘢你就要跟,你唔跟遊戲規則嘅話,佢有權剷走你!以為有控制權?對唔住,真係唔輪到你話事!
「平台」
咁多年嚟,最有效嘅數碼營銷一定係通過自己個網站.因為網站嘅擁有權係公司自己,無人可以控制你發佈啲乜嘢訊息.基本上係公司嘅最大資產,如果無好好利用嚟自己全權擁有嘅平台,無好好咁去營運同管理,最後損失嘅係公司自己.何必要睇人面色做人,何必要跟從其他人嘅遊戲規則做人?咁多年嚟自己嘅域名同網站係最值錢,真係有時有錢都買唔到嘅嘢.
Also published on Medium.


text:
隨住唔同商家不斷出現,為咗要增加自己品牌嘅業績,除咗要捉住消費者嘅心同時都要提升自己品牌嘅知名度,聰明嘅店家迎合而家嘅趨勢,以”卡通插畫crossover”,推出好多宣傳禮品,無論喺滿額送定喺包裝,都令人有耳目一新嘅感覺,面對咁嘅行銷手法,你肯唔肯埋單呢?
喺貼圖界很hit嘅「卡娜赫拉」,從日本一路紅到台灣,周邊商品亦都借住呢股風潮慢慢變多,而有名冬甩店mister donut睇準商機,同佢合作共同將少女心發揮得淋漓盡致,利用主角usagi同P助嘅顏色結合冬甩嘅口味,好似士多啤梨等於粉紅色,糖漿用白色等嘅特徵,加埋朱古力醬畫五官,果得意樣令人都唔捨得一啖.
當然有食嘅就要買野飲,mister donut好畀心機咁推出一系列嘅造型杯蓋同杯套,為期兩個月嘅活動一共有八款,如果要收集到每個唔同嘅造型杯蓋就要參加”週週驚喜”啦,另外DM嘅右下角出現「每款限量製作,用完為止」嘅字眼,唔好講卡娜赫拉嘅粉絲啦,就連小編都心郁郁,就算唔頸渴都會忍唔住買番杯嚟飲!
而最好嘅行銷渠道就非FB/IG莫屬,咁得意嘅畫面無論邊個都會影張靚一靚嘅相upload上FB/IG,跟住朋友仔見到,朋友嘅朋友都要跟風,就咁樣一傳十十傳百,所謂「你有嘅我都要有」心態,令mister donut同卡娜赫拉造成winwin局面,呢個就喺宣傳禮品嘅厲害.
注重食品嘅包裝一直以來都喺好多品牌都會用嘅行銷手法,因為外表夠醒目,買嘅人就會唔自覺咁增加,喺食同飲之前,視覺完全代替味覺.除咗mister donut,清心福全亦都用相同手法,從蛋黃哥嘅野飲包裝到Hello kitty,都捉住大人細路嘅心.所以話,呢種用視覺打入消費者嘅心嘅手法,對於大多數人嚟說喺一個相當成功嘅行銷!


text:
「朋友」
唔知大家有冇發現,當人越嚟越大嘅時候,身邊嘅朋友就好似越嚟越少.當然有啲人話因為大家嘅生活唔同咗,工作同生活環境唔同咗,甚至乎結咗婚生埋仔就梗加唔駛諗,事關屋企行先.所以見面嘅時間越嚟越少,關係越嚟越疏遠.慢慢可以無所不談嘅朋友就越嚟越少,因為好多時新相識嘅朋友都只係萍水相逢,而唔係由細玩到大嘅老朋友.
「人生」
有時自己諗,如果可以毫無保留地講所有嘢嘅朋友我有幾多個,我諗五隻手指數得晒.唔知係唔係人大咗嘅關係,越嚟越唔會將所有嘢攞出嚟講,尤其係講心事就更加買少見少.除非真係老朋友,如果唔係始終唔會講太多.當然人生係不同階段會認識到唔同嘅朋友,但係始終唔及由細到大一齊長大嘅朋友.有時唔需要成日見,但係一見面就無所不談.嚟啲朋友真係買少見少!
「珍惜」
而家科技發達大家都可以隨時隨地同世界各地朋友聯絡,但係始終有啲唔同.有時好懷念以前大家夜晚冇嘢做,就約出嚟飲嘢吹水,但係當大家讀完書之後就越嚟越難.不過點都好,嚟啲朋友先會兩脇插刀,同你講真話.所以當大家有時間出嚟見面就真係要好好珍惜,因為朋友真係要見.無論點都好雖然大家嘅生活唔同咗,但係只要有需要嘅時候,佢哋都一定會撐自己.多謝你哋呀!


text:
(洗車攻略)洗車方法最靚仔又快手,無線水槍,風炮,極品車蠟,教晒你點用!
DIY 洗車教學 自己落手搞得掂
作為車主,錫車與否,一眼睇得出!今日我地史丹堡得偉就會用得偉 20V 無線水槍,磁浮風炮,仲有一系列美光 Meguiar’s 嘅極品車蠟,手把手做示範,比你參考吓點樣全方位將愛驅保持最佳狀態,出街立立靚,羨煞旁人!
一架車保養得好,狀態可以爭好遠!
主角登場
佢就係今日嘅主角:路過工地嘅白馬王子.喺車軚位置就已經見到啲泥土嘅痕跡,乾咗變白色之後,雖然唔係好覺眼,但係一淋水就即刻原形畢露!
第一步:過水,洗淨污漬
首先我哋用綠色 25 度噴嘴,配合高輸出模式,將呢啲泥土嘅污跡打落嚟.呢種免接觸嘅方法,一嚟快趣,二來又避免抹嘅時候太大力,夾住泥土傷害車漆.做呢個動作嘅同時,可以做埋全車過水,見到邊啲地方有污跡,就拉近距離,用水壓打甩啲污跡.
小編自己個人嘅習慣,就比較鍾意用綠色25度,然後用「行近行遠」嘅方式嚟控制水壓,咁就唔使好頻密咁換槍嘴.
第二步:滋潤美容,洗車精
打甩晒啲污跡同埋過晒水之後,就可以進入下一個環節:落洗車精,做一個滋潤美容嘅效果!得偉 20V 鮫皇槍會送一個番規壺俾你,落兩殼美光黃金配方,然後稀釋,裝上去,水桶加滿水,咁就可以將洗車精打上車身,用哂,就再執多劑!
美光黃金配方適用於成架車,包括車漆表面同埋玻璃,做完出嚟嘅效果就會有光澤,立立令.佢為車身帶嚟溫和清潔,去除車面污漬,而唔會對車身本身嘅蠟層保護造成影響.上完洗車精就再過水,沖返乾淨車身,避免車身起哄.
第三步:打散水珠,極易抹乾
下一個出場嘅就係:得偉 20V 磁浮風炮,佢可以一次性大範圍打散大水珠,水珠細粒咗,用纖維布一抹就靚仔哂.郁少咗之餘,塊布濕得無咁快,用少幾塊布都無咁煩.有時候先用工具做一浸,到親自落手做嘅時候,就會舒服輕鬆得多.
尾二步:快速噴蠟,完美潤飾
壓軸登場,就係呢支美光極品系列嘅快速噴蠟,用咗 Hydrophobic Polymer 疏水聚合物技術,再加埋全新設計嘅噴霧器,噴出嚟霧化嘅效果,非常均勻,就咁噴噴抹抹,睇住d噴蠟慢慢滲透入去車身表面,呢種感覺真係好治癒.
做過嘅位置都會變得油麗透亮,落雨再睇就會見到出色嘅去水效果.正如美光工廠所講,呢個係最快嘅方法,帶比你車展級嘅效果,嚟到呢度,就進入最後階段!
車軨部分都好重要
一般嚟講,如果要認真洗四條車軨,其實仲花時間過洗車身,但係唔洗又唔得.因為呢啲軨粉,其實係來自剎車嘅時候,喺剎車碟表面刮出嚟嘅金屬,入面仲會撈埋一啲制動片上面甩出嚟嘅碳纖維,同埋黏合劑.呢啲混合物係有腐蝕性,有機會對剎車系統造成影響.
而美光呢一隻極品系列全能洗軨水,就係你最方便嘅選擇.噴上去等 2 至 4 分鐘,就會有啲紫色液體流出嚟,呢啲就係已經溶解咗嘅車軨粉塵.佢嘅配方性質溫和,pH 值平衡,無酸度,可以放心使用.
等啲污糟嘢溶解晒之後,就可以再過多次水,將啲污糟連埋番梘泡,一次過沖哂出嚟.呢個過程最好就用得偉水槍,原裝黑色 Turbo 頭,360 度大幅度噴射,直接噴入,輕易調校角度同水壓,直至見到清水流出嚟,咁就差唔多可以停.
搞掂晒之後,再周圍檢查一次,用纖維布將殘餘嘅水漬抹乾,大功告成.
最後總結今日好幫手
無線工具有得偉 20V 鮫皇槍,得偉 20V 磁浮風炮,佢地係共用電池,全程差唔多做咗 2個鐘,2 個 5AH 原裝得偉鋰電池,一共 6 格用咗 4 格.
至於蠟水,今次就用咗美光黃金配方洗車精 (Meguiar’s Gold Class Car Wash Shampoo & Conditioner),美光極品系列,全能洗軨水 (Meguiar’s Ultimate All Wheel Cleaner) 同埋快速噴蠟 (Meguiar’s Ultimate Quik Wax).
一級方程式大放彩蛋
臨走前再講多個好消息俾你知,得偉已經同麥拿侖 Formula 1 車隊正式簽訂「長期戰略合作夥伴協議」, 全方位支援麥拿侖車隊喺世界一級方程式賽事嘅表現,所以你用緊嘅,就係世界一等一嘅體驗.詳情點擊我哋下圖連結啦!


text:
這是宗師僅存語音檔,1960年代用盤式錄音機錄制,現數碼化,格外珍貴.文字檔若有錯漏,以宗師原音為準.
我喺《螳螂拳起源與系統》裡面呢,曾經講過螳螂拳呢係由十八家…就合成既,呢個十八家呢就係以太祖啲長拳為起首.太祖即係指宋太祖趙匡胤,為起首既.咁樣我現在呢就將太祖啲訪友歌呢先行錄出黎.宋太祖既訪友歌佢係咁話既:
太祖長拳甚可嘉,天下雲遊訪大家.鬧裡奪粹高一著,韓通從此把名窪.
強中自有強中手,何須逞強太自誇.鄭恩旁觀看得破,通臂猿猴更不差.
通拳又被纏封打,只顯他人不顯咱.寰中武士參不透,深如東海細如麻.
(02:08 – 02:49)
咁樣呢首太祖既訪友歌呢,就係載喺《少林真傳》裡面既.咁據說呀,十八家就係…以螳螂拳為總,以太祖的長拳為起首既.咁十八家既次序呢,就係咁樣既:
太祖的長拳起首,韓通的通背為母.
鄭恩的纏封尤妙,溫元的短拳更奇.
馬籍的短打最奇,孫恆的猴拳且盛.
黃粘的靠身難近,綿世的面掌飛疾.
金相的磕手通拳,懷德的摔捋硬崩.
劉興的抅摟採手,譚方的滾漏貫耳.
燕青的占拿跌法,林沖的鴛鴦腳強.
孟甦的七勢連拳,崔連的窩裏剖錘.
楊滾的棍採直入,王朗的螳螂總敵.(03:19 – 04:23)
咁樣呢個十八家呢就係以宋太祖既長拳為起首,以王朗既螳螂為總敵.呢個總敵既意思呢,並不是呀將十八家既…認為係個敵人,實在佢既含意呢,即係將十七家既好處呀,與共佢既方式呢,係灌咗入螳螂拳裡面既.即言之,纏封,「鄭恩的纏封」,咁呀…現在…躲剛呀,與共好多拳裡面既所謂內纏絲,外纏絲,小纏絲,大纏絲,封手統錘諸如此類既方式呢,都係喺嗰度黎到分化出黎既.「綿世的面掌飛疾」裡面呀,即言之…飛雁掌呀,與共反掌呀迎面掌呀,滾漏手之類既方式,亦喺嗰度處抽出黎既.「懷德的摔捋硬崩」呢,螳螂拳裡面好多方式呀,都係出自…懷德既方法黎既.即係插錘有摔捋兩分,呢啲手法就係喺呢度黎㗎嘞.「劉興的抅摟採手」抅摟採手呀,人人都…差唔多都知道呀,就係螳螂拳每一套拳裡面呢都有既.「燕青的占拿跌法」大致黎講,即係螳螂拳裡面呀蹬[足甫]呀,前勾後彈呀呢種咁既腿法呢,都係喺呢度出既.「楊滾的棍採直入」棍,就係一曲一直,就為之棍手,即係螳螂拳既十四路之中呀既第九路,就係叫做棍手.棍,而加入採,採而又棍,呢個就係一個變通既辦法黎既.所以王朗既螳螂呀,就係有以上十七家既方式呢係包括在內既.(07:44)
(07:53)螳螂拳呀有所謂八打,八不打.呢一個方法呀,就係指人身上每一個位置,都係用好容易被敵人襲擊既位置.舉其大既位置呢,去到使到我地去學螳螂拳既人,都要加以防範.第一,固然唔想俾人向著我地呢個位置黎到擊中,而我本人黎講呀,又唔好隨便咁…向敵方黎到襲擊呢個位置.八打,就係話呢,佢個位置呀雖然係好容易令到對方呢受到好大既痛苦,但係呢佢…無生命危險既,所以呢,呢個八打既…既意思呀,即係話可以打.咁樣佢既位置呢,就係咁樣:
- 眉頭雙睛;
- 唇上人中;
- 穿腮耳門;
- 背後骨縫;
- 脅內肺腑;
- 撩陰高骨;
- 虎頭鶴膝;
- 破骨千斤.(09:46)
第一既眉頭雙睛,就係兩度眼眉之中間,嗰個位置呢就係叫做眉頭雙睛.第二,唇上人中,就係上唇和鼻下嗰個位置呢就係嘞.三,穿腮耳門,就係…(10:16 – 10:47)即係一般俗語所謂胳肋底.六,撩陰高骨,就係肚臍對下而陰部之上嗰個就係叫做撩陰高骨.七,虎頭鶴膝.虎頭鶴膝呢就係膝頭.假使對方呀用腳黎襲擊我既時候呢,我如果有機會呀,就向佢既膝部打下,咁樣不只話我唔俾佢踢著,反而呢佢所受既痛苦呀…好嚴重㗎.八,破骨千斤,嗰個就係打人先打手既原則.假使對方用手打過黎,我用橫拳打落,向佢手踭…嗰個位置打落呢,嗰個就係破骨千斤.呢八個位置如果俾人打著呢,係相當痛苦既.隨時呀都…再無還擊之力㗎嘞.咁所以佢八打呢,即係話雖然係使到人呀受好大既痛苦啫,但係呢無生命危險既.咁所以呢個八打呢,就係話隨時可以拿出黎打.還有八不打呢,八不打都係致命既位置.固然呀又唔好俾敵方黎到打著,站在自己本身去講呀,亦唔應該俾人打著.如果呢個位置呀一下錯手打著呢,好容易令到對方喪生既.
- 不打太陽為首;
- 不打正中鎖喉;
- 不打中心兩壁;
- 不打兩肋太極;
- 不打海底撩陰;
- 不打兩腎對心;
- 不打尾閭風府;
- 不打兩耳扇風.(13:30)
呢個太陽為首呀,就即係俗語所謂…魂精,即係兩邊太陽穴,任何一邊呀…打著呢都隨時可以重傷倒地既.呢個太陽穴就係曝露於敵人之前既,好容易呀被人擊著,咁所以呢,呢個位置就係要萬分留心,唔好話疏忽咗.二,二不打正中鎖喉.正中鎖喉係…嗰個喉部嗰度呢,就…用鎖喉既方法呀,隨時都可以…向正中黎鎖入,一扣著佢對方既喉欖呢,好容易呢就係令到對方會窒息㗎,呢個又係死亡既位置黎.三不打中心兩壁,即係前後相對既…喺個…個人身上既最中心既位置.四不打兩肋太極,即係俗語呀小腌嗰個地方,用雙掌黎到切入呢,好容易呢就…令到對方呀死亡㗎.五不打海底撩陰.海底撩陰,大概黎講呀,凡練武既人呢都了解係邊一個位置.多數去講呢,係用腳黎到襲擊,上撩陰腿之類呢,就係專向呢個位置黎襲擊既.其餘呀,單臂爪呀呢種咁既手法呢,亦係向呢個位置去攻擊.六不打兩腎對心,就係兩邊乳門下一寸,用雙錘黎到撞入,呢個位置又係好重要㗎.七不打尾閭風府,尾閭風府就係喺尾龍骨對下,嗰個位置呢百分之百都係要用腳黎踢既,所以呀有啲未曾練過武而練武不精既人呢,隨時大家兩朋友相玩呢,動不動就起腳黎到踢對方既屁股呢,呢個實在係好危險既,一下不留心呢,如果踢著呢個尾閭風府個位置呀,就由玩而變到誤及對方既生命,故此呢我特別要提供俾各同學呀,切不可隨便起腳呀,向對方既屁股踢去,呢個實在係玩唔過㗎.八不打兩耳扇風.兩耳扇風呀,就係兩邊耳同時用掌黎拍入,咁樣呢,一拍呢就可能令到對方就死亡㗎.如果用單掌黎是但襲擊一邊呢,佢嗰個危險既程度呀就減咗大半㗎.如果用雙掌黎拍入呢…萬分危險㗎.咁所以呢,呢個兩耳扇風呀,睇黎就係好平常既位置,實在…就係相當危險既.(17:55)
(18:05)我現在所要講既,就係有關初學拳既同學應該要注意既地方.每一個初學拳既人呀,佢一經上堂呢,睇見好多同學都係玩得興高采烈,刀呀,槍呀,劍呀…都舞得相當好,於是佢個心呢就好羨慕,由羨慕呢,佢又想急於呀…就…學到,學先進同學既技能.呢一個心理呢,大概黎講呀,人人都有種咁既懷著㗎,但係新學既同學應該要知道,每一個人呀所學,不論任何一種技術,都要經過相當時間,然後呢,有好既成就,有好既表現.羨慕,只管去羨慕,呢個呀,本來就係無可厚非既,但係應該要自己呀從頭去…從頭去做起,唔好只顧係隨便去羨慕,羨慕係得唔到結果既.因此,我要對大家黎到詳細啲講下,我本人呀學拳既時候呢,亦都係曾經有過呢種咁既思想,因此呢種就係經驗之談.(20:10)
螳螂拳本來就好快捷既拳術,佢既動作,每一套拳之間呢,都係通常四,五十個動作既啫,但係佢練起上黎既時候呢,必須…必須要一氣呀…就連貫㗎,不能夠呢就中斷,或係或快或慢,咁呢種呢,就係一種毛病黎既.咁我地想要做得…好既時候呢,必須要根據住出手快,盤架慢.盤架,換言之就即係每一個姿勢都要做得好,正確,然後呢,每操練一套拳既時候呀,出手雖然係好快,但係佢嗰個姿勢呀,應該要盤定,即係擺定,令到在場的每一個人呢都睇清楚佢個姿勢,係乜嘢既步法.由手法與步法呢係必須連合,由一個一個姿勢咁樣去連呢,出手,點樣快捷,呢個唔成問題既,至緊要唔好含糊,正所謂亂七八糟咁,嗰手都未打得盡又去第二手,咁樣呢就係大失嗰個…螳螂拳既原則.(22:32)
(22:36)以往呀就練拳呢,多數呢要操拳㗎,操拳本來呢亦有好亦有壞.好的方面去講,就係呀使到每一個同學,每一個姿勢有唔正確的地方呢,擔任指導既人呢,可以慢慢去糾正佢.而且,佢每一個姿勢呢,係停留相當時間,使到指導者有機會去糾正既…錯誤既同學,而正確既同學呢,亦有機會呀打破姿勢而去佈定,咁樣呢就係好處之一.其次呢,佢能夠呀…在集體方面去求進步,即係一班同學之中,佢既進度情形呢,差唔多都係劃一既.但係壞的方面呢,就可能影響到…某個同學,佢既動作本來係非常正確,同時呢佢又好活潑,好靈敏,但係呢,因為佢要遷就其他既同學,所以到呢…令到佢呢跟埋一齊去…遲滯咗佢既拳法.呢個呢就係毛病之一,如果佢能夠變通佢自己既頭腦呀,集體既時候應該要咁做,輪到自己個人練習既時候,又將嗰個作風呢黎到改變一下,不能夠呀一成不變咁樣,集體又係咁樣,個人又係咁樣.故此,有好多人呀以為學拳術就係運動之一,不外係四肢運動既啫,唔需要用腦㗎?呢個就係大錯特錯㗎.即言之近代既體育,如足球呀,籃球呀,排球呀,網球呀,嗰個集體式既…國技呢,都係有佢所謂戰術,戰略,陣法,各方面黎形成㗎.你且問一隊球隊裡面呀,不論任何一種球隊,佢都需要一個教練.教練係好既時候,會令到整隊球隊呢,都有合理的演出.因此可以知道呀,個教練呢足以影響到全隊既球隊㗎.咁如果有一個突出啲既球員呢,佢個腦筋呢就非常機警既,咁樣呢我地隨時隨地呀,凡係有…睇頭既人呢,都可以見得到,佢係有領導作用既,否則呢,人人都橫衝直撞,人人都拿出佢自己本人既技術出黎呢,咁樣就唔成一個集體既隊伍㗎嘞.(26:57)
咁拳術方面呢,雖然呀就係本身上以四肢去運動,佢除咗運動之外呢,還要分開…敵方,本身,咁樣到臨場應敵既時候,就係要有一個好機警既變化,然後呢至可以運用自如既.咁平日練拳既時候呀,唔好盲目的去打,應該呀在自己的面前,要幻想到一個敵人出黎,呢個敵人呢就係假想敵人黎㗎,咁我呢一拳向中部去攻擊既,呢個呀敵人呢就會係咁樣俾我擊到呀,同時呀我又起腳去襲擊對方既下盤,而對方呢又會俾我擊著㗎,或係向後,向右,向前黎到躲避我㗎嘞.咁樣呢要幻生咗一個假想既敵人,嗰啲拳呀與腳呢,不能夠隨意咁樣使出去.嗰個位置,尺寸應該係要好準確,時時都要留心著自己嗰隻腳,踢向邊一方面,唔好隨便…鍾意就高啲,唔高與既時候低啲,係漫無目標既.一經習慣咗之後呀,佢既拳法呢好含糊㗎,例如呀扎腳係不過膝既,即係對方既膝;閉門腳不過對方既肚;穿心腳不能過對方既頭,唔好話以為我嗰隻腳係可以起得好高既,隨便去起高,呢個呢就係唔合適既.(29:47)
至於初學拳術既人呀,係常常有咁既感覺:嗰個腳方面呢,嗰個膝下既筋絡呢係掹掹緊既,令到佢呀唔係好容易咁踢得起對腳,呢個就係一個原因.呢個原因呢需要多拗啲腿, 令到膝下既筋絡呢鬆咗,佢就自然唔會牽強㗎嘞.第二點呢就係要注意到呀,站著地下既腳呢,使出…發嗰隻腳呢更要用得力多既.例如我兩隻腳合埋呢,有一百斤力.站在地下嗰隻腳呢,要留番六十斤以上.踢出嗰隻腳呢,僅僅呀係使得出三十五斤至四十斤之間既啫,不能夠過咗個限度,如果過咗個限度呢,就會失咗自己既重心.其次呢,就係初學拳術既人呀,每每感覺到佢既發力呢就喺個肩膊上面處.肩膊,就係指…速力,係唔可以發力,發力呢,必須要由肩膊直達肘部,肘部移到腕部,腕部移到拳鋒外面,呢個至係發力既正確.肩,一定要鬆,即係與腿一樣,如果唔鬆,嗰啲力度呀就係速而不發.外行既人,睇…睇佢以為呢佢好有力,但係佢個拳鋒外面呢係透唔過既,所以佢啲力度呀只有係速而不發,中看不中吃既.呢個…關於呢個肩膀上面呀,係要多啲用番車既方式,將嗰個肩部呢盡量去靈活佢,與拗腿呢係有異曲同工之妙既.故此初學既同學呀,唔好話急於求進步,需要打好自己既基礎,然後呢至係有進步既.(32:56)


text:
《56K MODEM上網嘅情趣》
方老提起少年你太年輕了,令我諗起另一D野:依家上網連線打機,要幾快有幾快都叫做暢通無阻,仲要進化到有專用鍵盤同滑鼠.我地以前要打ONLINE GAME,就痛苦咯:
首先就係「吱吱吱嘟——」,以前仲係用56K MODEM上網既,速度慢唔好睇啦,最大劑既係要霸左一條電話線!首先屋企你有家姐或者一位師奶,果時既電話線等同生命線,係無人能阻既.阻住佢地打電話,隨時會有殺身之禍.而就算俾你上到網,又如何,突然有人想打電話,一拎起個聽筒,你就會斷線,於是又會聽到:
「吱吱吱嘟——」既聲係電話傳出黎,你想爆粗,都已經太遲.又等定俾TEAM MATE鬧死.你自己DROP GAME唔緊要,如果要成個GAME RESTART,就真係灰到無朋友!
有D人果陣既屋企仲有CALL WAITING既話,仲大煲,人地一打電話黎你就斷線.我問你點打?不如玩單機版好過啦.OK,我俾你以上問題都解決晒,但你都仲有PNET要俾.咩係PNET?如果我無記錯,用電話撥號上網,原來要俾錢.好似係一個鐘兩個半定點.你就算無限上網百幾蚊包晒,隨時上網費都天文數字,俾阿爸阿媽追斬.
同埋果陣既電腦,WELL,你係不可能成日換機的.於是除左玩超頻之外,好多時你都又要費盡心血熄晒D EFFECT,NO SOUND,甚至SET FRAME RATE.然後又要閂晒D唔等洗既軟件,甚至每次打機都要RESTART電腦一次,強制較虛擬記憶體,目的都係為左可以開到個GAME,而唔係ERROR NOT ENOUGH MEMORY...
依家好啦,咩都應有盡有啦.但係就已經搵唔番堆朋友啦.個個唔係掛住溫女就掛住湊仔.呢個咪就係人生囉.


text:
唔明白點解有咁多阿卡乍堡,係咪阿卡乍係一個特別o既名字?之前去Cordoba又有阿卡乍堡,Granada o既Alhambra裡面又有阿卡乍巴城堡,Sevilla又有阿卡乍堡,因為阿卡乍太繞口,我哋兩個簡稱佢哋做「炸堡」,好似啲漢堡o既名,哈~不過幾個炸堡之中其實今次行Sevilla呢個行得最開心,可能因為我哋終於唔租audioguide了,唔駛俾「聽唔聽得晒」,「租咗唔聽唔抵」呢啲心理影響咗,純粹o既去欣賞建築o既美,花園o既美,亦唔需要花咁多時間係度聽聽聽,我哋有更多時間影啲靚靚相~所以唔好做資料o既奴隸丫~
一入場就係一個美美o既中庭了,四面建築環抱住翠綠o既花園~今次仲有少少粉紅花花做點綴呢~ 閱讀全文 →
嚟到旅程o既尾聲lu,但都仲有另一個高潮,就係去Yala National Park參加safari啦﹗其實呢個都係當初想嚟斯里蘭卡旅行o既其中一個目的,所以都好期待啊~
先一日報好名參加天矇光出發o既safari,五點幾就要出大堂集合啦,好在酒店都安排少少小食咖啡茶俾大家填填肚子至出發~ 閱讀全文 →
一早起身,我哋要收拾細軟準備出發去Yala了﹗當然出發前都歎番個靚早餐先啦~
我哋住嘅Aqua Zen房,連度門都非常型格﹗ 閱讀全文 →
唉,真係估唔到會有D恐怖o既事同我咁近,好好彩,感謝天主~早前係四川發生大地震,香港o既新聞主要報導呢件事吧,發生係印度o既事你o地未必知,其實尋日(13-5-2008)係jaipur(捷布)發生o左炸彈恐怖襲擊,正正係當時我o地身處o既舊城區﹗晚上七點幾鐘,我o地係pink city o既golcha cinema睇緊戲,呢個時候,係我o地下晝逛過o既tripolia bazaar發生o左炸彈襲擊…都係今朝先知道咩事…難怪睇完戲之後咁難截車啦~
坐火車一D都唔順利﹗上到車,我o地個位有人?緊喎,問下佢咩事啦,噢,人o地仲醒目過我o地,原來係我o地理虧…買飛買錯日期﹗一直諗要13號晚離開jaipur,14號朝去到jodhpur…買o左13號o既火車飛,但我o地冇留意班火車係十二點之後先開車,所以我o地應該係買14號o既飛﹗唉,五個人都唔發覺,咁都冇辦法啦~唯有搵個位安頓住先等車長查飛時問下點算啦,點知坐住先,?住先,直至天光車長先o黎check飛﹗哈,佢睇住張飛乜都冇講喎?
莫非…
ddx 1:佢見都就快到站咯,多一事不如少一事;ddx
ddx 2:佢見我o地其實都唔算搭霸王車丫,有俾錢搭車,問題唔大,所以算數;
ddx 3:佢發覺唔到張飛唔對路;
ddx 4:佢費事同我o地講咁多英文…唔知呀?總之最後ok啦~
係jaipur book好o左今朝早去jeep safari,即是坐住架吉普車遊沙漠,原本以為趕唔切o架,因為火車係jaipur開車時已經delay o左個幾鐘,但居然後來又追番唔少時間喎~
jaipur火車站
我o地買好足夠o既水,就搭上吉普車出發o羅~ 閱讀全文 →
今日八點九左右就出門口了,我o地今日去sanjay ghandi national park,呢個國家公園就係孟買周邊o架咋,搭火車再轉電動車就可以去到了~
買到飛入場大概十點鐘鬆D啦~我o地都冇特別plan要點樣玩法,都係順住條路行,公園環境都幾舒服o既,綠蔭處處,同外面孟買城市o既烏煙瘴氣好有分別,感覺有D似new york o既中央公園啦~ 閱讀全文 →


text:
今日就同大家揀幾間大家平時都會問嘅大學,第一間係university of Nottingham 我覺得呢間大學真係幾好,整體排名係23,都幾高架,加上佢哋嘅醫療學科十分之出名,又有香港認證,當然佢哋嘅收生要求都幾高.
如果你哋問我讀經濟學,呢一間好唔好呢? 其實都好唔錯㗎,雖然係經濟方面佢唔夠其他大學例如華威咁出名但係唔差㗎!好啦至於第二間嘅就係Lancaster 我認識好多朋友都有讀呢間大學.點解我會同大家講? 如果係商科嘅朋友可以考慮呢間.佢地既經濟,商科管理,會計等等都係幾出名同.但係唯一唔係太好嘅就係:比起其他城市,一個城市會有偏僻少少,去倫敦又或者伯明翰都會比較遠,所以如果大家係鍾意寧靜返璞歸真嘅讀書學習環境,呢一間都係唔錯嘅選擇.
仲有一樣野要提提大家,學費方面其實大部份大學既range都會唔會差太遠,但係實際價錢就會因唔同科目而有D唔同嘅.我知道出國留學從來都唔係一個容易嘅選擇,價錢又比起香港貴,所以大家選擇科目同埋大學既時候都一定要慎重呀,最好搵專業既顧問幫手!
一年真係好快過所以如果大家喺嚟緊要讀大學嘅話就做好蒐集資料,希望你哋冇揀錯你地往後條路啦!
GES熱線 (查詢,諮詢及預約):
Tel: 3150 6060
Whatsapp: 6390 9020/ 63909026


text:
港鐵觀塘站 A2 出口, 步行約1分鐘 繼續閱讀
電話號碼
63338050
開飯介紹
來自東京的過江龍,沾汁麵湯頭用上豚骨,豚肉及魚介等材料熬製超過12小時而成.小食方面則推介香港店限定的湯餃子. 繼續閱讀
營業時間
今日營業
11:00 - 23:00
星期一至日
11:00 - 23:00
付款方式
以上資料只供參考, 請與餐廳確認詳情
食家推介
相關文章
or#Tm65347715 等級1 2022-09-17
192 瀏覽
落完單5分鐘後食物就黎 黎得好快叫左碗蕃咖湯拉麵 同 山神沾汁麵唔係好好食 又唔係難食既好普通 水準一般 好淡味 又唔係好熱個蠔又係 暖既 唔係熱辣辣成個感覺好似快餐店咁唔會再黎第二次既然俾得錢 都要食哂佢既 繼續閱讀
echc 等級3 2022-08-18
516 瀏覽
晏晝午飯時間都唔少人等位,等候約15分鐘就入座.叫左呢到出名既沾麵-神山豚角沾麵.豚肉沾滿醬油,略嫌過咸,肉身乾燒得比較乾同柴,不過中間夾肥膏,所以都唔會太難咬開,食到少少油脂甘香.掛麵汁味道濃郁,可取之處係麵身本身又有坑紋,掛汁能力大大提升💦💦,令每淡麵都能充滿湯汁👍🏻麵質口感都實淨彈牙,但豚肉質地調味需要改善.🧐總括黎講,沾麵本身唔錯可以一試,但配料扣分,侍應接待一般,回頭意慾不大. 繼續閱讀
APM搵嘢食,差唔多9點呢度門口都幾多人等位目測等3-4張枱,不如就試試佢😂外賣自取價錢親民,不過今次試堂食先呢個魷魚彈牙,醬料冇特別沾麵彈牙,湯底好濃好味,同外面嘅拉麵店有得比😋😋叉燒超級肥美,兩嚿已經好飽溏心蛋係原隻上蘆筍炒菇,都ok,冇特別至於黑芝麻湯底拉麵,好咸,返到去要係咁飲水😅😅😅總括嚟講,都尚可以,比期望中嘅水準嚟得要高,本來商場舖頭唔expect個湯底會好正,有少少驚喜 繼續閱讀
Foodie Lui 等級1 2022-08-14
289 瀏覽
第一次係哩間鋪頭食湯拉麵叫左白神山豚角拉麵(佢冇得自己揀麵軟硬度,湯底濃度,油膩度)拉麵一上枱 見到個湯底好清點知會再真啲 原來係有一層好厚好厚既油係上面湯油分離咁層油真係厚到嚇親我哩碗拉麵咁多油飲哂肯定不得了唔係肥幾磅 就會係食濟左真係要問店員拎個碗仔整走啲油先食到總括嚟講湯底味道幾好既 湯底飲完一淡會想再飲豚角煮都夠淋 一半肥一半瘦蛋都幾流心 幾好食不過拉麵偏硬如果唔鍾意硬既麵既話就要注意一下喇落單前要同店主講聲不過其實食完都幾口喝 繼續閱讀
係APM行左陣唔知食乜好,見food court 有一間食拉麵50零蚊,咁不如入舖食.叫左碗沾麵,店員叫我睇熱,仲心諗會好熱,點知只係暖暖地.温度沾麵黎講唔合格.落order前問店員有無熱湯,諗住用黎溝淡番個沾麵食,點知店員唔知係乜.但間舖明明sell沾麵🙃塊肉係幾好,其他真係好普通. 繼續閱讀


text:
不應強化的肌肉
大家有無睇到上面一張練到連條頸都唔見埋嘅肌肉佬相呢,其實大家練嘢還練嘢,我地有啲肌肉係唔應該鍛煉㗎,如果鍛煉咗可能會影響我地嘅活動,又或者係令到我地神經受壓㗎.
不過其實呢啲肌肉係我地日常生活或者training時用錯力都會練到,我哋又睇吓練咗呢啲肌肉之後會點吖~
1) 胸小肌 Pectoralis Minor
會令我地變成圓肩,阻礙肩關節活動
2) 斜角肌 Scalene Muscles
斜角肌會係我地拿重嘢又唔夠力時同縮膊嘅時候練到,佢會導致肋骨上提,又係神經線受壓
3) 肩胛提肌 Levator Scapulae
又係縮膊嘅時候練到,佢會令我地神經受壓,影響上肢活動
4) 髂腰肌 Lliopsoas
髂腰肌我成日都講㗎剌,呢組肌肉係我地做sit up同行路嘅時候都會練到,會令我地骨盤前傾,疙起個pat pat變唐老鴨咁,以致下背痛啦
最後你又會問我練到之後點算呀??
多做伸展啦……不過你又會問點伸展呀??
要發問先扒文,N年前我已經post過以上肌肉嘅伸展點做㗎喇…..慢慢搵啦~~
想知更多體適能資訊可到我的Facebook Page “高級私人教練 Jerry Liu”,多謝支持!!